બે કાંઠાની અધવચ (નવલકથા) પ્રકરણ: ૪૧ ~ પ્રીતિ સેનગુપ્તા – આપણું આંગણું\nByadmin\t April 29, 2021 April 19, 2021\nનક્કી કરેલા દિવસે, અને ટાઇમે, સુજીત આવ્યો. એ સૂકાઈ ગયેલો. કદાચ થોડો માંદો પણ રહેતો હોય. એના મોઢા પર, રૉબર્ટને જોતાં, સ્મિત ફેલાઈ ગયું. એને ઘણું કહેવાનું હતું. ને એ જાણતો હતો, કે એક રૉબર્ટ જ હતો એની પાસે, કે જે ધ્યાનથી, સમજણથી, અને મિત્રતાથી એની વાત સાંભળશે.\nરૉબર્ટ એને રસ્તાની પેલી બાજુ, રિવરસાઇડ પાર્કમાં, લઈ ગયો. પાકા ચણેલા સરસ પથ પર, બંને તરફ ખૂબ ઊંચાં ઝાડનો છાંયો હંમેશાં હોય. અને બાજુમાંથી હડસન નદી વહી જતી દેખાય. કેટલો પહોળો એનો પટ, અને કેટલું છલોછલ પાણી.\nએ પાર્કમાં અવરજવર પણ બહુ ના હોય, એટલે વાત કરવા માટે યોગ્ય એવી શાંતિ મળશે, એમ રૉબર્ટ જાણતો હતો. સુજીતના જીવને, આ જગ્યામાં થોડી નિરાંત મળી હોય, એવું લાગ્યું.\nમારી અને કેતકીની જિંદગીમાં શું શું બની ગયું, તે તને અને વામાને ખબર નથી, રાઇટ?, કહી, પહેલાં તો એણે પ્રોટેક્શન-ઑર્ડરની, અને પછી હોમ-ઍવિક્શનની, ઘરમાંથી નીકળી જવાની, વાત કરી.\nહું આઘાત અને હતાશાને કારણે ગાંડા જેવો થઈ ગયો. સચિન દૂર જતો રહેલો, અંજલિ ક્યારેય જોવા નહીં મળે, કેતકી એક શબ્દની પણ આપ-લેને માટે તૈયાર નહીં. કેટલી હોંશથી બનાવેલો માળો, કેટલી મહેનત કરીને રચેલું ઘર, ને રાતોરાત, હું ઘરબાર વગરના ફકીરથી પણ ખરાબ હાલતમાં આવી ગયો.\nસુનીતા અને મહેશે મને બહુ સ્નેહ આપ્યો. બીજું કોઈ મને સહાનુભૂતિ બતાવવા, સહારો આપવા આગળ ના આવ્યું. એ બંનેએ મને એમને ત્યાં રહી જવા ઘણો આગ્રહ કર્યો, પણ એ તો બે-ચાર દિવસ માટે રહેવાય, બાકીનાં વર્ષો કાંઈ કઢાય એ રીતે?\nત્રણેક દિવસ હું, ખરેખર, મરવા પડેલા માણસ જેવો થઈ ગયો હતો. કેટલાં માથાં કૂટ્યાં હશે, કેટલું રડ્યો હોઇશ, જાતને કેટલો દોષ દીધો હશે. એક વાર પણ, કેતકીનો ફોન મહેશ પર આવ્યો નહતો. એને માટે હું ખરેખર મરી પરવાર્યો હતો.\nસુનીતાએ મને, પરાણે પણ, નિયમિત ખવડાવ્યા કર્યું, મહેશે બે દિવસ રજા લીધી.\nચોથી બપોરે, મહેશની સાથે, એ ખાલી ઘરમાં ફરી એક વાર, બસ, એક છેલ્લી વાર, મેં પગ મૂક્યો. મારે ચોતરફ જોવું નહતું, કોઈ યાદોને શોધવી નહતી. મારે તો, જલદીમાં જલદીથી, ત્યાંથી નીકળી જવાનું હતું, મારી બધી નિશાની કાઢી નાખીને.\nને સાચે જ, બધું ભેગું કર્યું, તો થયું કાર્ડબૉર્ડના ત્રણ બૉક્સમાં માઇ જાય એટલું. બસ, એટલું જ. મહેચ્છાથી, અને મહેનતથી પૂંજી ભેગી કરતાં જઈએ, ને જોવા જોઇએ તો ખાસ કશું નહીં. બધી યે મહેચ્છાઓ અને મહેનતો વ્યર્થ હોય છે, તે મને ત્યારે સમજાયું.\nપછીના બે દિવસ, મેં ઑફીસમાં કાઢ્યા. અને બે રાત પણ. ક્લાયન્ટ હતા એટલા કૅન્સલ કર્યા, અમુક પેપર્સ ફાડી નાખ્યા, અમુક ફાઇલો બાળી નાખી. મેં પહેલો નિર્ણય ન્યૂજર્સીની ઑફીસ બંધ કરી દેવાનો લીધેલો. ઘરબાર વગરનો, કુટુંબથી તરછોડાયેલો હું, ઓળખીતાંની વચ્ચે રહી શકું તેમ નહતો.\nમારી સમગ્ર દુન્યવી સંપત્તિના એ બૉક્સ ગાડીમાં મૂકીને હું, બને તેટલો દૂર જવા નીકળી ગયો. આશરે જ કહી શકાય. એમ કરતાં, છેક બ્રૂકલિન આવી પહોંચ્યો, ને નાની ગલીઓમાં વળતાં-અટવાતાં મને એક મંદિર દેખાયું. પહેલેથી જ મને મંદિરમાં જવામાં કશો રસ નહતો. ન્યૂજર્સીના મંદિરમાં, કુટુંબને લઈને, હું બે કે ત્રણ વાર માંડ ગયો હોઇશ.\nપણ એ દિવસે, સાવ એકલા, ને દુઃખિયારા એવા મને, કશુંક અંદર જવા પ્રેરી ગયું. કદાચ ભગવાનને ફરિયાદ કરવી હતી, કદાચ એની કૃપા પામવી હતી.\nબસ, મંદિરમાં દાખલ થવાની એ ક્રિયાએ મારું ભાગ્યું-તૂટ્યું જીવન સાચવી લીધું.\nબધું જ મળી ગયું મને, ત્યાંથી, ત્યારે. પૂજારીજી પોતે જ ભગવાનનું રૂપ હતા, મને ખાતરી છે. મને જોઈને જ એમને ખ્યાલ આવી ગયો, કે મને સહાયની જરૂર છે. પછી એમણે મારે માટે, નજીકમાં રહેતાં એક માશીના ઘરના ભડંકિયાના નાના રૂમમાં રહેવાની સગવડ કરી આપી. એ જમાડશે પણ ખરાં, એવી ગોઠવણ થઈ.\nરૂમની નાની જાળીમાંથી, મને, રસ્તે ચાલીને જનારાંના પગ દેખાતા, અને નમીને જોઉં, તો જરાક અમથું આકાશ દેખાતું.\nત્યાર પછીથી, બને એટલો વખત, હું મંદિરમાં ગાળવા લાગ્યો. રવિવારે તો ખાસ પૂજા થાય, અને કીર્તન થાય. બધાંની સાથે ગાવા લાગવાનું, તાલ સાથે ડોલવાનું. સાચું સુખ હવે મને મળ્યું- જાતનો ખ્યાલ ભૂલવાનું સુખ.\nથોડા વખત પછી, મેં ન્યૂયૉર્કની ઑફીસ પણ કાઢી નાખી. ક્લાયન્ટ શોધવા જવા જેટલું માનસિક જોર મારામાં રહ્યું નહતું. વળી, ગુનો કરનારાઓનો બચાવ કરવાનો વિચાર પણ હવે સહન થતો નહતો.\nએક લિમોઝીન કંપનીમાં ડ્રાયવર તરીકેની નોકરી ખાલી છે, તે માહિતી મને પૂજારીજી તરફથી જ મળી. એ મારું જ નહીં, બીજા ભક્તોનું મન પણ વાંચી શકતા હશે ને.\nસારું હતું નોકરીમાં. મારે ભરવા હોય તેટલા કલાકો ભરવાના. એ પ્રમાણે પગાર મળે. અને પૅસૅન્જર સારા હોય તો ટીપ પણ સારી આપી દે. એ માટે કૉર્પૉરેટ ઑફીસોના ક્લાયન્ટ બહુ લાભકારક નીવડે. રસ્તાઓ હું બહુ સારી રીતે જાણું તેથી હશે, કે મારી વિવેકી વાતચીતને કારણે હશે, પણ મારે આવી ઑફીસોની ડ્યુટી ભરવાનું ઘણું વધારે આવતું.\nએમાં જ એક વાર હું પકડાઈ ગયો, એટલેકે ઓળખાઈ ગયો, સચિનના ફ્રેન્ડ ખલીલ દ્વારા. પાંસઠ-સિત્તેર લાખની ગણાતી વસ્તીવાળા શહેરમાં કોઈ ઓળખીતું આમ મળી જાય, તે માનવું પણ મુશ્કેલ છે, નહીં?\nખલીલના આમ મળી જવાને લીધે શું થશે, નહીં થાય, તે વિચારું, તે પહેલાં તો લિમોઝીનની ઑફીસમાં મારે માટે એક કવર પડ્યું હતું. એક ઘડીમાં મનની બધી પીડા સરી જાય, અને આખા અસ્તિત્વમાં આનંદ છવાઈ જાય, એવું મેં ક્યારેય કલ્પ્યું નહતું.\nકવર પર સચિનનું નામ જોઈને, એવું જ થયું મારા મનને, હૃદયને, શરીરને, જીવને. ઓહો, દીકરો મને ઘેર પાછો બોલાવે છે, મેં વિચાર્યું.\nઅલબત્ત, કવર ખોલતાંની સાથે, અસ્તિત્વ એક ઘડીમાં, ભયંકર કંપનથી, કેવું ધરાશાયી થઈ જાય, તે પણ મેં અનુભવ્યું.\nપસ્તાવાના કે માફીના તો શું, પણ સ્નેહના ય એક્કે શબ્દ નહીં. કવરમાં ફક્ત એક ચેક. રકમનો આંકડો તો મેં જોયો પણ નહીં. સાપનો દંશ લાગ્યો હોય એમ, હાથમાંથી ફેંકી દીધું એ કવર.\nઆવો ભિખારી માન્યો મને?\nએના બાપ તરીકે ના જોઈ શક્યો, એ મને?\nઆ પછી, ફરીથી મેં બધું જ જતું કર્યું – લિમોઝીન કંપની, માશીના ઘરની ઓરડી, મંદિર. ફરીથી નીકળી ગયો હજી વધારે દૂર. લૉન્ગ આઇલૅન્ડના ઉત્તરના એક છેડે, સાવ ગામડા જેવી જગ્યાએ, મેં ઓરડી શોધી. ત્યાંના એરિયામાં, સદ્ભાગ્યે, મને એક એવી સંસ્થા મળી ગઈ, જ્યાં બ્લૅક કમ્યુનિટીનાં, ગરીબ બૅકગ્રાઉન્ડમાંથી આવતાં, કિશોરવયી છોકરા-છોકરીઓને માટે જુદી જુદી પ્રવૃત્તિઓ ચાલતી હતી.\nમારું ભણતર બહુ કામમાં લાગ્યું એમને માટે. ઍન્જિનિયરિન્ગ અને વકિલાત – બંનેમાં અભ્યાસ કર્યો, એટલે એ વિષયો શીખવાડવાનું મને ફાવે. એમાં પગાર કાંઈ નહીં, પણ મારાથી પણ વધારે બૂરી હાલતમાં હોય એવાંઓને હું મદદ કરી શકતો હતો. મારાં નહીં, તો પારકાં છોકરાંને તો હું કામમાં આવી શક્યો, એનો મને બહુ સંતોષ થયો.\nહું ઘણી વાર વિચારું છું, કે કેટલી મહત્ત્વાકાંક્શા રાખી હતી જીવનભર. એક નહીં, પણ બે ડિગ્રી લીધી; બીજી કેટલીયે જાણકારી મેળવી, ઘર વસાવ્યું, બે ગાડીઓ રાખી. શું નહતું મારી પાસે.\nબધું જ હતું, ત્યારે મુસીબતો અને સંઘર્ષો પણ કેટલાં બધાં હતાં.\nઆજે જ્યારે કશું નથી, ત્યારે બહુ જ હળવાશ લાગે છે.\nનાનપણથી જ મને ઉપેક્શા મળતી આવી હતી, તો સામે હું ઓવર-કૉન્ફિડન્ટ બનતો ગયો. વધારે પડતો ઘમંડ, અને બુદ્ધિ ઉપર વધારે પડતો ભરોસો રાખ્યો.\nઠોકરો ખાઈ ખાઈને, હવે સમજ્યો છું, કે બુદ્ધિ અને જાણકારી – ઇન્ટલિજન્સ અને નૉલૅજ – અત્યંત જરૂરી છે, પણ એ સિવાય પણ એવાં તત્ત્વો છે, કે જેમને, જરૂર પડે તે પ્રમાણે, વર્તનમાં પ્રયોજવાં પડે. વિવેક, સાદગી, નરમાશ વગેરે પણ, એટલા જ અગત્યના ગુણ છે.\nરૉબર્ટ, ક્યારના ચાલ્યા કરીએ છીએ આપણે? મને ખ્યાલ નથી રહ્યો. બહુ લાંબું લૅક્ચર આપ્યું મેં, નહીં? બહુ ફીલસૂફી ડહોળી નાખી, એમ લાગતું હશે તને.\nના, ના, એવું કાંઈ નથી લાગ્યું, રૉબર્ટે કહ્યું. પણ તું શું કરવા માગે છે હવે? કશી પણ આવક વગર —-\nવાત ખરી છે, કે અત્યારે મારી પાસે પૈસા નથી. ઇન્ડિયા જવાની ટિકિટ જેટલા માંડ રહ્યા હશે. વિચારું છું, કે પાછો ઇન્ડિયા જતો રહું.\nઆ દેશમાં આવ્યા પછી, એક જ વાર દેશ પાછો ગયો છું. સચિન સાવ નાનો હતો ત્યારે ગયેલાં. ત્રણ દસકા થવા આવ્યા એ વિઝિટને. કેવું યે બદલાઈ ગયું હશે બધું જ, ત્યાં.\nહવે અમ્મા ને ફાધર નથી રહ્યાં, અને પ્રજીતે ત્યાંનું ઘર પચાવી પાડ્યું છે, એટલે આમ તો, ત્યાં જઈને પણ મારે એ જ જૂની ભૂતાવળની સામે આવવું પડવાનું છે.\nએક કાંઠો છોડીને બીજે કાંઠે આવ્યો – સુખ અને સંપત્તિની આશામાં. પણ હું ક્યાંયનો નથી રહ્યો. વહેણની અધવચ ડૂબકાં ખાઈ રહ્યો છું. કદાચ આમ જ ડૂબી પણ જઈશ.\nરૉબર્ટે એને અટકાવ્યો. સાંભળ, સુજીત, તું ઉતાવળ ના કરતો. છેક આટલે પહોંચ્યો છું, તો હવે સાવ નાસીપાસ ના થતો. મને ટ્રાય કરી જોવા દે. કદાચ હું કશી નોકરીની વ્યવસ્થા કરી શકું. ભલે પગાર બહુ ના હોય, પણ તું ફરી પગભર થવા માંડી શકે.\nઅને હવે, ભૂલ્યા વગર, આજે મને તારો ફોન નંબર આપી રાખ, રૉબર્ટે કહ્યું.\nરૉબર્ટ ઘેર આવ્યો પછી, બધી વાત જાણીને, વામાએ બહુ વહાલથી કહ્યું, રૉબૅર, તું કેટલી ધીરજથી અને કરુણાથી સાંભળી શકે છે કોઈની કથની. આટલું વીતી ગયું એ લોકોની જિંદગીમાં. આપણને ખબર જ નહીં. પણ હવે ખ્યાલ આવે છે, કે કેતકીએ પણ સંપર્ક કેમ ના રાખ્યો.\nસુજીતની સાથે રૉબર્ટ મળ્યો તેના થોડા જ દિવસ પછી, વામા અને રૉબર્ટ પાછાં બહારગામ જવાનાં હતાં. એટલેકે પરદેશ, એટલેકે યુરોપ અને ઇન્ડિયા.\nપહેલાં તો, ગ્રીસ જવાનું હતું. ત્યાંના તિનોસ ટાપુ પરના પેલા ચર્ચમાં ઈફીને પગે લગાડવી હતી. ત્રણ પેઢીનો વારસો હતો, એ ઈફિજૅનાયા સુધી પહોંચાડવાની ઇચ્છા વામા અને રૉબર્ટ બંનેને હતી.\nમૉમ અને થિયો ગ્રીસ આવવાનાં હતાં, એટલે તિનોસ તેમજ ઍથૅન્સમાં, ત્યાંનાં ઓળખીતાં અને મિત્રોને મળવાનું થવાનું. વામા, હંમેશાં, આ વિશિષ્ટ કુટુંબમાં હોવાનું ઊંડું સુખ અનુભવતી હતી.\nડૅડને માટે હવે આટલી લાંબી મુસાફરી કરવી સારી નહતી, તેથી એમને અને મમ્મીને મળવા, ઇફીને લઈને વામા અને રૉબર્ટ દિલ્હી જવાનાં હતાં. ત્યાં પણ ઓળખીતાં અને મિત્રો ભેગાં થશે, ને એ પ્રસંગ પણ વિશિષ્ટ જ થવાનો.\nન્યૂયૉર્કના ઍરપૉર્ટ પર, બે જણની નજર એક સાથે જ એકમેક પર પડી. વામાને થયું, કે કદાચ એ દંપતીને પહેલાં જોયું છે. વિશ તો વામાને એક પળમાં ઓળખી ગયો. આવી સુંદર સ્ત્રી ક્યારેય ભૂલાય? અને માતા બન્યા પછી તો, એની સુંદરતામાં ઉમેરો થયેલો લાગે છે.\nનંદા બાજુમાં જ હતી, તેથી વિશ લાંબું તાકી તો ના શક્યો, પણ તરત, વામાની સાથે વાત કરવા લાગી ગયો ખરો. હા, હા, આપણે કેતકીને ત્યાં મળ્યાં છીએ. પણ કેટલાં વર્ષો પહેલાં. તમને સારું યાદ રહ્યું છે. પછી વામાએ પૂછ્યું, કેતકીના શું ખબર છે? મારી પાસે તો, હવે એનો ફોન નંબર પણ નથી.\nવિશની પાસે કેતકીનો નંબર હતો. કદાચ એમના જીવન વિષે એ બધું જાણતો પણ હશે. એણે કહ્યું, અરે, ચાલો, હમણાં જ નંબર જોડી આપું.\nહમણાં? અહીં પબ્લિક ફોન શોધવો પડશે ને?, વામા બોલી.\nઅરે, ના રે, આ સૅલ્યુલર ફોન છેને આપણી પાસે.\nવામાને હજી બહુ ખબર નહતી, પણ રૉબર્ટ જાણતો હતો, કે હજી તો શરૂ જ થયા હતા, છતાં સૅલ ફોન હવે ઘણા પૉપ્યુલર થવા માંડ્યા હતા.\nવામાએ તરત કહ્યું, ના, ના, અત્યારે નહીં. અહીં ઘોંઘાટ કેટલો છે, અને બહુ વખત પછી વાત થશે, એટલે જરા નિરાંત હોય ત્યારે કરવી છે.\nકેતકીની પાસે ઇ-મેલ સરનામું પણ થઈ ગયું હોવું જોઇએ, ઑફીસોમાં તો હવે બધે કમ્પ્યુટર આવી જ ગયાં છે, વિશ દેખાવ કરતાં બોલ્યો.\nહા, કમ્પ્યુટર તો હું પણ વાપરું છું ક્યારની, વામાએ જણાવ્યું.\nજમાનો કેવો બદલાઈ ગયો છે, નહીં?, નંદાએ કહ્યું.\nઅરે, આ તો શરૂઆત. હજી તો જમાનો કેટલોયે બદલાશે, જોજો ને, વિશે જાહેર ઘોષણા કરી.\nછૂટાં પડતાં પહેલાં, વામાએ કેતકીનો ફોન નંબર લખી લીધો હતો.\nપુનરાવર્તન (સોનેટ) ~ જશવંત દેસાઈ ~ છંદગાન: જ્હોની શાહ


ડાયમંડ સીટીની વાત જ અનોખી છે : સુરતમાં ભાઇને બાંધવા માટે રૂ.5લાખ સુધીની હિરાજડીત રાખડીઓ ઉપલબ્ધ - Watch Gujarat News : LIVE LATEST TODAY Online\nડાયમંડ સીટીની વાત જ અનોખી છે : સુરતમાં ભાઇને બાંધવા માટે રૂ.5લાખ સુધીની હિરાજડીત રાખડીઓ ઉપલબ્ધ\nરક્ષાબંધનનો તહેવાર નજીક આવી રહ્યો છે તેમ તેમ બજારમાં અવનવી રાખડીઓ માર્કેટમાં આવી રહી છે\nસુરતના હિરાબજારમાં હવે બ્રેસલેટ કમ રાખડી માર્કેટમાં આવી છે, જે ધુમ મચાવી રહી છે\nડાયમંડ રાખીની વાત કરીએ તો તે રૂ.2500 થી લઇને5લાખ સુધીની મળી રહે\nWatchGujarat. રક્ષાબંધનનો તહેવાર નજીક છે ત્યારે શહેરનાં રાખડી બજારમાં અવનવી રાખડીઓ આવી છે. પરંતુ ડાયમંડ સીટી સુરતમાં તો રક્ષાબંધનનો પર્વ પણ સુરતીઓ અનોખી રીતે ઉજવવાના છે. ડાયમંડ સીટી સુરતનાં દરેક તહેવારમાં ડાયમંડ નહિં હોય તેવું તો શક્ય જ નથી. એટલે આ વખતે શહેરનાં રાખડી બજારમાં અન્ય રાખડીઓની સાથે સાથે ડાયમંડ અને ગોલ્ડ,સિલ્વરની મોંઘીદાટ રાખીઓ પણ ધુમ મચાવી રહી છે.\nરક્ષાબંધનનો તહેવાર નજીક આવી રહ્યો છે તેમ તેમ બજારમાં અવનવી રાખડીઓ માર્કેટમાં આવી રહી છે. અત્યારસુધી બહેન ભાઇનાં કાંડા પર સુતર કે રેશમની દોરી બાંધીને રક્ષાબંધનનો તહેવાર ઉજવતી હતી. પણ હવે ભાઇનાં કાંડાને શોભાવે તેવી ગોલ્ડ,સિલ્વર અને ડાયમંડની રાખડીઓ પણ ટ્રેન્ડમાં આવી છે. સુરતનાં જ્વેલર્સોમાં હવે ગોલ્ડ કે સિલ્વર ફોઇલની ગુલાબનાં આકારથી બનાવાયેલી રાખડીઓ મળી રહી છે. એટલું જ નહિં બ્રેસલેટ કમ રાખડીએ પણ હવે રાખડી બજારમાં એન્ટ્રી મારી છે. અને બહેનોને તે ઘણી પસંદ પણ પડી રહી છે. આ પ્રકારની રાખડીઓમાં ચાંદીની રાખડી, સોનાની રાખડી અને ડાયમંડ સ્ટડેડ રાખડી પણ બજારમાં આવી છે. જેનો ઉપયોગ રક્ષાબંધન પછી પણ કરી શકાય છે. સામાન્ય રાખડીની કિંમત 200 રૂપિયાથી લઇને અનલિમિટેડ કિંમત સુધીની રાખડી મળી રહે છે. અને બહેનો પણ ભાઇને સ્પેશ્યલ અને મેમોરેબલ રક્ષાબંધન ઉજવવા માટે આવી જ રાખડીઓ પસંદ કરી રહી છે.\n2500 થી લઇને5લાખ સુધીની રાખડી\nલોકો હવે પોતપોતાની પસંદ મુજબ રાખડીઓનો ઓર્ડર પણ આપી શકે છે. ગોલ્ડ ફોઇલની રાખડીની કિંમત રૂ.300 થી લઇને રૂ.5,000 સુધીની જાય છે. તે જ મુજબ સિલ્વર રાખડીની કિંમત રૂ.250 થી લઇને રૂ.2500 સુધીની પણ મળી રહે છે. અને જો ડાયમંડ રાખીની વાત કરીએ તો તે રૂ.2500 થી લઇને5લાખ સુધીની મળી રહે છે. આ5લાખની રાખડી સોનાની હોય છે અને તેમાં રિયલ ડાયમન્ડ નો ઉપયોગ કરવામાં આવે છે જેથી તેની કુલ કિંમત મળી ને5લાખ જેટલી થાય છે. સાથે જ જે લોકોને પોતાની પસંદગીની રાખડી બનાવવાની હોય તેઓ ઓર્ડર મુજબ લાખો રૂપિયા સુધીની રાખડીઓનાં ઓર્ડર પણ આપી રહ્યાં છે.\nઆમ, હવે રક્ષાબંધનમાં હવે સંબંધનાં મહત્વમાં રાખડીનું મુલ્ય પણ વધ્યું છે. લોકો હવે ટ્રેન્ડ અનુસાર પર્વ ઉજવતાં થયા છે. અને તેમાં પણ હવે રક્ષાબંધનમાં ડાયમંડ સીટીમાં હવે ગોલ્ડ,સિલ્વરની સાથે સાથે ડાયમંડ રાખડીઓનું ચલણ પણ વધી રહ્યું છે. ખાસ કરીને હવે બહેનો આ રક્ષાબંધનને કાયમનું સંભારણુ બનાવવા માટે આ પ્રકારની રાખડીઓની ખરીદી તરફ વળી છે. એટલું જ નહીં હવે કોરોના પછી ધીમ ધીમે તહેવારોની ઉજવણી શરૂ થતાં બજારમાં ખરીદીનો પણ માહોલ નીકળ્યો છે. જેથી જવેલર્સોને પણ ખુશી છે.


સાવધાનઃ માતા-પિતા માટે એક ચેતવણી સમાન કિસ્સો, કેર ટેકરે બાળકને ગળું દબાવ્યું, ખૂબ માર માર્યો\nમધ્ય પ્રદેશના જબલપુરથી આ હૃદયદ્રાવક વીડિયો સામે આવ્યો છે, જેને જોઈને તમારા રૂંવાટા ઉભા થઈ જશે. વાસ્તવમાં મધોતલ પોલીસ સ્ટેશન વિસ્તાર હેઠળના સ્ટાર સિટીમાં4મહિના પહેલા, એક પરિવારે ચમન નગર નિવાસી રજની ચૌધરીને તેમના બાળકની સંભાળ રાખવા માટે ઘરે રાખ્યો હતો. બે વર્ષના બાળકની સંભાળ લેવા માટે ઘરમાં કોઈ ન હોવાથી માસૂમના માતા અને પિતા બંને કામ કરતા હતા. થોડા દિવસો બાદ બાળકની બગડતી હાલત જોઈને માતા-પિતાને રજનીના વર્તન પર શંકા ગઈ અને તેણે રૂમમાં સીસીટીવી કેમેરા લગાવ્યા.\nથોડા દિવસ પહેલા માસૂમ ખૂબ જ નબળી જણાતા તેને ડોક્ટર પાસે લઈ જઈ તપાસ કરાવી ત્યારે ડોક્ટરે બાળકના આંતરડામાં સોજો હોવાની માહિતી આપી હતી અને બાળકના ગુમસમ થવા પાછળ કોઈ પ્રકારનો ત્રાસ હોવાની આશંકા વ્યક્ત કરી હતી.\nમાતા-પિતાએ ઘરમાં લગાવેલા સીસીટીવી કેમેરા ચેક કર્યા તો રજની ચૌધરી માસૂમ સાથે ક્રૂરતા કરતી જોવા મળી હતી. કેરટેકર રજની ક્યારેક માસૂમના વાળ પકડીને ખેંચે છે, ક્યારેક તેનું ગળું પકડીને તેને ઉપાડે છે અને માસૂમને જોરથી થપ્પડ પણ મારે છે. ઘટનાની જાણ થતાં જ માસૂમના માતા-પિતાએ રજની ચૌધરી વિરુદ્ધ FIR નોંધાવી હતી. જે બાદ પોલીસ તરત જ રજની ચૌધરીના ઘરે ગઈ અને તેની ધરપકડ કરી અને કલમ 308 હેઠળ કેસ નોંધ્યા બાદ રજનીને જેલમાં મોકલી દેવામાં આવ્યો.


કોરોના કહેરમાં RTOની કામગીરી ઓનલાઈન કરાઈ - Western Times News\nઅમદાવાદ: કોરોનાની મહામારીમાં અરજદારોએ આરટીઓના ધક્કા નહીં ખાવા પડે તેવા એક રાહતના સમાચાર મલી રહ્યા છે. રાજ્યના વાહન વ્યવહાર વિભાગ દ્વારા આરટીઓની કામગીરી ઓનલાઇન કરી દેવતા અરજદારોએ હવે આરટીઓ ઓફિસ સુધી આવવું જ નહીં પડે. ખાસ કરીને ડ્રાઇવિંગ લાઇસન્સ રિન્યૂ કરાવવું, ડુપ્લિકેટ બનાવવું, ખરાબ થઇ ગયું હોય તો નવું બનાવડાવવું અથવા લાઇસન્સનું સર્ટિફિકેટ, વાહનનો સ્ક્રીન રિપોર્ટ સહિતની કામગીરી ઓનલાઈન કરી દેવાતા અરજદારોએ હવે રાહતનો શ્વાસ લીધો છે.\nઆ વિશે મળતી માહિતી પ્રમાણે કોરોનાની મહામારી વચ્ચે આરટીઓમાં મર્યાદિત અરજદારો વચ્ચે મોટાભાગની કામગીરી ઓનલાઇન કરી દેવામાં આવી છે. જે કામગીરી માટે અરજદારોની રૂબરૂ હાજરી જરૂર નથી. ખાસ કરીને ડ્રાઇવિંગ લાઇસન્સ રિન્યૂ કરાવવા, ડુપ્લિકેટ કઢાવવા અને ફોટો બદલાવવા જેવી કામગીરી ઓનલાઇન કરાયા બાદ લોકોએ પણ તેનો ભરપૂર લાભ લીધો છે.\nલોકડાઉન બાદ સુરત આરટીઓમાં ૩૪,૦૦૦ લોકોએ ઘર બેઠા ડ્રાઇવિંગ લાઇસન્સ રિન્યૂ કરાવ્યા અને ડુપ્લિકેટ બનાવડાવ્યા છે. ઘરે બેઠા ઓનલાઇન કામગીરી થઇ શકે તેવી કામગીરી માટે અરજદારોએ ધક્કા નહીં ખાવા પડે તે માટે રાજ્યના વાહન વ્યવહાર વિભાગે આવી કામગીરી ઓનલાઇન કરી દીધી છે. અત્રે ઉલ્લેખનીય છે કે, હવેથી રાજ્યમાં ઇ્‌ર્ંની ઘર બેઠા જ સમગ્ર કામગીરી પૂર્ણ કરી શકાય છે, એટલું જ નહીં હજુ પણ દરરોજ ૩૦૦ થી વધુ અરજીઓ આવી રહી છે .\nNext ગુજરાતમાં કોરોનાના નવા ૧૧૭૫ કેસ : ૧૧નાં મૃત્યુ થયા


Posted on 5:37 pm February 11, 2020 Author Charu ShahComments Off on આ3રાશિઓ માટે વેલેન્ટાઈન ડે રહેશે બેહદ લકી, જુઓ ક્યાંક તમારી રાશિ તો નથી ને ?\nવેલેન્ટાઈન વીકની શરૂઆત થઇ ચુકી છે. પ્રેમી પંખીડાઓ 14 ફેબ્રુઆરીએ વેલેન્ટાઈન-ડે સેલિબ્રેટ કરે છે. પ્રેમના તહેવારની શરૂઆત 1 અઠવાડિયા પહેલા જ શરૂ થઇ જાય છે. પરંતુ વેલેન્ટાઈન ડે ઘણી રાશિઓ માટે ખુશીઓ લઈને આવશે. તો ઘણી રાશિઓની સ્થિતિ ખરાબ પણ થઇ શકે છે. 12 રાશિઓ પૈકી વૃષભ, સિંહ અને વૃશ્ચિક રાશિઓ માટે આ સમય વધુ બહેતર રહેશે.\nઆવો જાણીએ વેલેન્ટાઈન વીક કપલ્સ માટે કેવું રહેશે.\nવેલેન્ટાઈન વીક મેષ જાતિના જાતકો માટે ઘણું પ્રેમ ભર્યું જશે. પ્રેમના અઠવાડિયામાં આ રાશિના જાતકો તેના પાર્ટનર સાથે યાદગાર પળો વિતાવશે. જે લોકો પરિણીત છે તે લોકો માટે પણ આ સમય ઘણો સારો રહેશે.\nઆ રાશિના જાતકો આ અઠવાડિયાનો ભરપૂર આનંદ માણી શકે છે. આ અઠવાડિયે આ રાશિના જાતકો પાસેથી ભરપૂર પ્રેમ મળશે. આ સમય દરમિયાન રાશિના જાતકોએ ઘણી યાદગાર પળ સાથે વિતાવશે. પાર્ટનર સાથે સમય વિતાવવા માટે બહાર ફરવા જવાનો પ્લાન બનાવી શકે છે.\nઆ રાશિના જાતકો માટે આ અઠવાડિયું ઘણું સંઘર્ષ ભર્યું રહેશે. આ અઠવાડિયામાં તમારા પાર્ટનરનો અસલી ચહેરો તમારી સામે આવી શકે છે. આ રાશિના જાતકો માટે આ અઠવાડિયું અશુભ સાબિત થઇ શકે છે. પરિણીત લોકો આ અઠવાડિયાંનો ભરપૂર આનંદ લઇ શકે છે.\nઆ રાશિના જાતકો માટે વેલેન્ટાઇન વીક સામાન્ય રહેશે. આ રાશિના પરણીત જાતકોએ આ અઠવાડિયા થોડી કાળજી લેવાની જરૂર રહેશે. પરસ્પરના આક્રોશને કારણે સંબંધોમાં લાંબા સમય સુધી તિરાડ પડી શકે છે.\nઆ રાશિના જાતકો માટે આ વીક ઘણી ખુશીઓ લઈને આવશે। આ અઠવાડિયે આ રાશિના જાતકો અને તેમના ભાગીદારો વચ્ચે ખુશી, રોમાંસ, પ્રેમ, નિકટતા વધી શકે છે. જે યુગલો વચ્ચેની વાતચીત પહેલાથી બંધ છે તેમના સંબંધોમાં પણ સુધારો થઈ શકે છે.\nઆ રાશિના જાતકોએ આ અઠવાડિયામાં થોડી સાવચેતી રાખવી જોઈએ. ઘરના અન્ય કોઈ સભ્યને કારણે તમારા અને તમારા જીવનસાથી વચ્ચે તકરાર થવાની સંભાવના છે. જો તમે જીવનસાથી અને પરિવાર વચ્ચે સુમેળમાં ચાલશો તો દરેક દિવસ વેલેન્ટાઇન ડે હોઈ શકે છે. આ વીક વિવાહિત લોકો માટે રોમેન્ટિક રહેશે.\nઆ રાશિના જાતકો માટે આ અઠવાડિયું સારું રહેશે. આ વખતે વેલેન્ટાઇન વીક આ રાશિ માટે યાદગાર રહેવાની સંભાવના છે. આ સમય દરમિયાન તુલા રાશિના લોકો તેમના જીવનસાથી સાથે યાદગાર પળો વિતાવશે અને ઘણી યાદો પણ બનાવશે.\nઆ અઠવાડિયું આ રાશિના જાતકો માટે ખુબ ખુશી લાવશે. તમારા સંબંધોને સુધારવા માટે પ્રેમની આ સીઝન ખૂબ જ શુભ માનવામાં આવે છે. તમે કોઈને પણ વેલેન્ટાઇન વીકમાં તમારા દિલની વાત કહી શકો છો.\nઆ રાશિના જાતકો આ અઠવાડિયે તેના પાર્ટનરથી બેહદ નજીક આવશે.આ રાશિના જાતકો જે પરિણીત છે ટી લોકોએ પોતાનું જીવન સુખી રાખવા માટે સખત મહેનત કરવી પડશે. જીવનસાથીને કોઈ ભેટ આપવી અથવા તેનેડેટ પર લઇ જવાથી ઘણી વાત થઇ શકે છે.\nમકર રાશિના લોકો માટે આ અઠવાડિયે પ્રેમ ખૂબ જ સુખદ અને સુંદર રહેવાની અપેક્ષા છે. જો કે, પ્રેમનું આ અઠવાડિયું પરિણીત લોકો માટે થોડું તણાવપૂર્ણ હોઈ શકે છે. જો તેઓ નાની નાની બાબતોને નજર અંદાજ ન કરે તો સંબંધ વધુ ખરાબ થઈ શકે છે.\nઆ રાશિના જાતકો માટે આ અઠવાડીયું અશાંતિ ભર્યું રહેશે.આ અઠવાડિયે તમારા જીવનસાથી સાથે ઝઘડા વધી શકે છે. આ સિવાય તમારા અને તમારા જીવનસાથીનો ગુસ્સો પણ આ અઠવાડિયામાં ઘણો વધી શકે છે. જો કે, આ અઠવાડિયે પ્રેમ તમને ઘણા એવો સમય આપશે જ્યારે તમે તમારો પ્રેમ પાછો મેળવી શકશો. પરંતુ તમારે ફક્ત ધીરજ રાખવી પડશે.\nમીન રાશિના લોકો માટે આ અઠવાડિયું પ્રેમની દ્રષ્ટિએ ખૂબ જ શાનદાર રહેશે. વિવાહિત લોકો પણ આ સમયે ખુશીનો અનુભવ કરશે. આ અઠવાડિયે તમે બંને એકબીજા પ્રત્યે સંપૂર્ણ રીતે સમર્પિત થઈ શકશો.


rashifal- 21 December 2020 daily-live-capricorn-aquarius-pisces-today-horoscope-in-Gujarati-astrosage-ap – News18 Gujarati\nHome » photogallery » dharm-bhakti » RASHIFAL 21 DECEMBER 2020 DAILY LIVE CAPRICORN AQUARIUS PISCES TODAY HOROSCOPE IN GUJARATI ASTROSAGE AP\nHoroscope Today, 21 December 2020: મેષ, વૃષભ અને મિથુન રાશિના લોકોનું સૌભાગ્ય વધશે\nચાલાકી ભરી આર્થિક યોજનાઓમાં ફંસવાથી બચો. રોકાણ કરવામાં ખૂબ જ સાવધાની રાખો.\n| December 20, 2020, 22:48 IST\nમેષ રાશિફળ (Aries) : તમારો ગુસ્સો નાની વાતને મોટું સ્વરૂપ આપી શકે છે. જે તમારા પરિવારને નારાજ કરી શકે છે. એવા લોકો નસિબદાર છે જે પોતાના ગુસ્સા ઉપર કાબુ રાખી શકે. તમારો ગુસ્સો તમને ખતમ કરી દે એ પહેલા તમને ગુસ્સાને ખતમ કરી દો. પ્રાપ્ત થયેલુ ધન અપેક્ષા જેટલું નહીં હોય. ઘરના માહોલના કારણે તમે ઉદાશ થઈ શકો છો. પોતાના પ્રિયની ખામીઓને શોધવામાં સમય ન વેડફો. ખુદરા અને થોક વ્યાપારીઓ માટે સારો દિવસ છે. આજનો દિવસ મોટા ભાગનો સમય ખરીદારી અને બીજી ગતિવિધીઓમાં જશે. ખરાબ મિજાજના પગલે તમે અનુભવ કરી શકો છો કે તમારા જીવનસાથી તમને કારણ વગર હેરાન કરે છે.\nવૃષભ રાશિફળ (Taurus) : કોલેસ્ટ્રોલની વધારે માત્રાવાળી ચિજ વસ્તુઓ ખાવાથી બચો. ચાલાકી ભરી આર્થિક યોજનાઓમાં ફંસવાથી બચો. રોકાણ કરવામાં ખૂબ જ સાવધાની રાખો. દોસ્તો સાથે જીદ્દી વર્તન કરવાથી બચો. નહીં તો તમારે તમારા નજીકના મિત્ર કે સંબંધી સાથે સંબંધ બગડી શકે છે. તમારા પર કામનું દબાણ હોવા છતાં તમારા પ્રિય તમારા માટે ખુશીની ક્ષણો લાવશે. ઓફિસમાં કોઈ તમારી સાથે દુર્વ્યવહાર કરી શકે છે. જેના માટે તૈયાર રહો અને કોઈ પ્રતિક્રિયા ન આપો. છૂપા દુશ્મનો તમારા વિશે અફવા ફેલાવી શકે છે. જીવનસાથી સાથે તણખા ઝરી શકે છે. પરંતુ સાંજે ખાવાના સમયે બધુ નોર્મલ થઈ જશે.\nમિથુન રાશિફળ (Gemini) : જો તમે વધારે તણાવ અનુભવ કરી રહ્યા છો તો બાળકો સાથે વધારે સમય વિતાવો. તેમના પ્રેમભર્યા આલિંગન અને માસૂમ મુસ્કાન તમારી બધી પરેશાનીઓ ખત્મ કરી દેશે. તમે એવા સ્ત્રોતથી ધન અર્જીત કરી શકો છો. જેના વિશે તમે પહેલા વિચાર્યું પણ નહીં હોય. ભણવામાં ઓછા રસના કારણે બાળકો તમને નિરાશ કરી શકે છે. ઓફિસમાં જેની સાથે સૌથી ઓછું બને છે તેની સાથે સારી વાતચીત થઈ શકે છે. આજે તમે પોતાને લોકોના ધ્યાનના કેન્દ્ર જોશો. જ્યારે કોઈ તમારા સહયોગના કારણે પુરસ્કૃત થશે. આજે ગમે તે થાય પરંતુ તમે તમારા જીવનસાથી સાથે બાહોમાંથી દૂર નહીં થઈ શકો.


કાંકરિયા દુર્ઘટના મામલે6આરોપીઓની ધરપકડ કરી રિમાન્ડ પર મોકલાયા - GSTV\nકાંકરિયા દુર્ઘટના મામલે6આરોપીઓની ધરપકડ કરી રિમાન્ડ પર મોકલાયા\nઅમદાવાદમાં કાંકરીયા એમ્યુઝમેન્ટ પાર્કમાં રાઇડ તૂટવાની ગંભીર ઘટનામાં6આરોપીઓની ધરપકડ કરીને તેમના રિમાન્ડ લેવાયા છે. ત્યારે આ રિમાન્ડ દરમિયાન થયેલી પૂછપરછમાં સંચાલકનો ભત્રીજો યશ પટેલ જ રાઈડનું ઇન્સ્પેક્શન કરતો હોવાની ચોંકાવનારી માહિતી સામે આવી છે.\n06 જુલાઈના રોજ ડિસ્કવરી રાઇડનો ટેસ્ટિંગ અને ચેકીંગનો રિપોર્ટ પણ યશ પટેલે જ બનાવ્યો હોવાનું તપાસમાં સામે આવ્યું છે. આમ આ સમગ્ર મામલામાં સત્તાધીશો અને કોન્ટ્રાક્ટરો વચ્ચેની સાઠગાંઠ બહાર આવી છે.6જુલાઈના સેફ્ટી રિપોર્ટમાં એન્જીનિયર તરીકે યશ પટેલની જ સહી છે.\nતમામ રાઈડની ચકાસણી કરી અને યશ પટેલ જ રિપોર્ટ પર સહી કરતો હતો. યશ પટેલે આ વાત પોલિસ સમક્ષ કબુલી લીધી છે. યશના નિવેદન મુજબ પોતે ડિપ્લોમા મિકેનિકલની ડિગ્રી ધરાવે છે. પોલિસે હાલ તેની ડિગ્રીના ડોક્યુમેન્ટ મંગાવ્યા છે અને તેની તપાસ કરવામાં આવશે.\naccsedahmedabadarrestedbreaking news gujaratiGujarat samachargujarati newsgujarati news livekankariyaLatest News in Gujaratilive gujarati newsnews in gujarationline news gujarati liveRemandtragady\nચાલતી કાર પર અચાનક આવી પડ્યો ઝેરીલો સાંપ, વીડિયો જોઇ તમે પણ ડરી જશો


બોલીવૂડની સૌથી બોલ્ડ એક્ટ્રેસ માહી ગિલ | bollywood bold actress mahi gill - Gujarati Oneindia\nબોલીવૂડમાં દર વર્ષે અનેક નવી હિરોઈન આવે છે. તેમાંથી કેટલીક પોતાની ઓળખાણ બનાવવામાં કામયાબ બને છે તો વળી કેટલીક આ ફિલ્મી દુનિયાની રોશનીમાં ખોવાઈ જાય છે. પરંતુ 8 વર્ષ પહેલા બોલીવૂડમાં એન્ટ્રી કરનાર અને પોતાની બોલ્ડ ફિલ્મોની પસંદગીના કારણે એક અલગ જ ઓળખાણ બનાવનાર માહી ગિલની વાત જ કંઇક અલગ છે. 2009માં 'દેવ ડી' ફિલ્મથી જાણીતી થયેલી માહી ગિલે આવી અનેક બોલ્ડ ફિલ્મો કરી છે. જેને તેને એક નવી ઓળખ આપી. 42 વર્ષની માહીને જોતા આજે પણ તેની હોટનેસને ટક્કર આપી શકે તેવી હિરોઇન નહી મળે..\nપંજાબી ફિલ્મોથી શરૂઆત\nમાહી ગિલે પોતાની એક્ટિંગની સફર પંજાબી ફિલ્મોથી કરી હતી. તેણે 2003માં પહેલી પંજાબી ફિલ્મથી ડેબ્યુ કરીને આ ફિલ્મ લાઈનમાં આવી હતી. આમ જોતા તેણે બોલીવૂડમાં એવી કોઈ ખાસ પાત્ર કે ફિલ્મ નથી કરી તેમ છતાં તેણે એક અલગ ઓળખ ઊભી કરી છે.\nમાહી ગિલે અત્યાર સુધીમાં દેવ ડી, ગુલાલ, સાહેબ બીવી ઔર ગેંગસ્ટર જેવી ફિલ્મોમાં કામ કર્યુ છે. તેની ફિલ્મોની પસંદગી જ તેને બીજી હિરોઈન કરતા અલગ બનાવે છે. આ ઉપરાંત 2010માં તેને ફિલ્મ 'દેવ ડી' માટે સર્વશ્રેષ્ઠ અભિનેત્રીનો એવોર્ડ પણ મળયો છે.\nમાહી ગિલનું સાચુ નામ રિમ્પી ગિલ કૌર છે. તેણે ચંદીગઢમાં પંજાબ યૂનિવર્સિટીમાંથી થિયેટરમાં માસ્ટર ડિગ્રી મેળવી છે. એક ટીવી પર આપેલા ઇન્ટરવ્યૂમાં માહી એ તેના લગ્ન વિશે વાત કરતા જણાવે છે તે તેના લગ્ન બહુ નાની ઉંમરે થઈ ગયા હતા. અને તે બાદ ડિવોર્સ પણ થઈ ગયા હતા.\nબોલ્ડ એન્ડ ટેલેન્ટેડ\nમાહી ગિલ હંમેશા તેના બોલ્ડ લૂકને કારણે ચર્ચામાં રહી છે. પાન સિંહ તોમર. દબંગ અને સાહેબ બીવી ઔર ગેંગસ્ટર ફિલ્મોમાં તેના કામને ખુબ વખાણવામાં આવ્યુ હતું. છેલ્લે તે નાના પાટેકર સાથે વેડિંગ એનિવર્સરીમાં જોવા મળી હતી. હવે તે ફરી સાહેબ, બીવા ઔર ગેંગસ્ટર 3માં જોવા મળશે.\nmahi gill bollywood photos માહી ગિલ બોલિવૂડ ફોટો\nBollywood bold actress mahi gill. Read more detail here.


Swine Flu Raises Head in Rain: More Than3Case Positive | વરસાદમાં સ્વાઇન ફ્લૂએ માથું ઊંચક્યું, વધુ3કેસ પોઝિટિવ - Divya Bhaskar\nSwine Flu Raises Head In Rain: More Than3Case Positive\nવરસાદમાં સ્વાઇન ફ્લૂએ માથું ઊંચક્યું, વધુ3કેસ પોઝિટિવ\nવડોદરા: શહેરમાં વરસાદી માહોલ વચ્ચે ઠંડક શરૂ થતાં જ ડેન્ગ્યુનો વાવર વધ્યો છે. ત્યારે બીજી બાજુ સ્વાઇન ફ્લૂ માથું ઉંચકી રહ્યો છે. ગુરુવારે સ્વાઇન ફ્લૂ અંગેનાં પાંચ સેમ્પલ પૈકી ત્રણ સેમ્પલ પોઝિટિવ આવતાં તંત્રમાં દોડધામ મચી છે. અત્યાર સુધીનો સ્વાઇન ફલુ પોઝિટિવનો આંક 13 પર પહોંચ્યો છે. ભેજવાળા માહોલમાં સ્વાઇન ફલૂએ માથુ ઊંચકતા તંત્રમાં દોડધામ મચી છે.\nછાણીની 41 વર્ષિય મહિલા સહિત ત્રણ લોકો સ્વાઇન ફલૂમાં સપડાયા\nવરસાદની શરૂઆત સાથે શહેરમાં રોગચાળાએ ઉપાડો લીધો છે. રોગચાળા મામલે સેવાસદનનો આરોગ્ય વિભાગ એકસાથે ત્રિપાંખિયો જંગ લડી રહ્યો છે. ડેન્ગ્યુ , મેલેરિયા અને સ્વાઇન ફ્લૂ શહેરમાં માથું ઉંચકી રહ્યા છે. ત્યારે ગત વર્ષ જેવો કેસોનો સિલસિલો શરૂ થાય તે અગાઉ તંત્ર કામે લાગ્યું છે. ડેન્ગ્યુ ગત વર્ષ કરતાં કાબૂમાં છે ત્યારે સ્વાઇન ફ્લૂ નો આંકડો વધી રહ્યો છે.આ સિઝનમાં સ્વાઇન ફ્લૂ પોઝિટિવનો આંક 13નોંધાયો છે. જ્યારે બે વ્યક્તિનાં મોત થયાં છે. ગુરુવારે પાંચ સેમ્પલ પૈકી સુભાનપુરાના 55 વર્ષીય પુરુષ અને અટલાદરાના 24 વર્ષીય યુવાન સાથે છાણીની 41 વર્ષીય મહિલાને સ્વાઇન ફ્લૂ પોઝિટિવ આવ્યો છે.\nદિવા તળે જ અંધારું\nશહેરમાં એક તરફ મચ્છર અંગે સોર્સ રિડક્શન નું કામ કરતા કોર્પોરેશન ના અધિકઆરોગ્ય અમલદાર ની કચેરી ની બહાર મચ્છર ઉત્પત્તિ માટે પાણી ભરાયેલું છે જેમાં MLO છાંટવા માં આવતું નથી.\nપાલિકાના સર્વેેમાં SSGમાંથી મચ્છરનું બ્રીડિંગ મળ્યું\nસયાજી હોસ્પિટલમાં ગત વર્ષે ધન્વંતરિ હોસ્ટેલમાંથી ડેન્ગ્યુના કેસ મળતાં દોડધામ થઇ હતી. તાજેતરમાં6જુલાઇ અને 11 જુલાઇના રોજ સેવાસદનની આરોગ્ય વિભાગની ટીમ દ્વારા સરવે કરવામાં આવતાં હોસ્ટેલમાંથી મચ્છરનું બ્રીડિંગ મળ્યું હતું. જેથી સેવાસદન દ્વારા સયાજી હોસ્પિટલ સત્તાધીશો અને મેડિકલ કોલેજના ડીનને પત્ર લખી સોર્સ રિડકશન માટે એક નોડલ અધિકારીની નિમણૂક કરવા સૂચના અપાઇ છે.\nનોડલ ઓફિસરની નિમણૂક થશે\nઅમારી પાસે ફોગિંગ મશીન છે. સેેવાસદન સિવાય અમારી જાતે પણ ફોગિંગ કરાવીશું અને મચ્છર નિયંત્રણ માટે જરૂરી પગલાં ભરીશું. ટૂંકમાં નોડલ ઓફિસરની નિમણૂંક કરાશે- ડો. રાજીવ દેવેશ્વર , સુપરિન્ટેન્ડન્ટ, સયાજી હોસ્પિટલ\nફ્રાઇડે ઇઝ ડ્રાઇડે પાલિકાની ઝુંબેશ\nઆરોગ્ય સમિતિના ચેરમેન ડો. રાજેશ શાહે જણાવ્યું હતું કે પાલિકાએ હાથ ધરેલી ઝુંબેશમાં દર શુક્રવારે હેલ્થ વિભાગના કર્મચારીઓ વિવિધ વિસ્તારમાં ફરી ભરાયેલા પાણીનો નિકાલ કરાવશે.\nશંકાસ્પદ ડેન્ગ્યુના 16 કેસ નોંધાયા\nશહેરમાં શંકાસ્પદ ડેન્ગ્યુના 16 કેસ નોંધાયા છે. પાલિકાએ સયાજી હોસ્પિટલમાં મોકલેલા 11 શંકાસ્પદ ડેન્ગ્યુનાં સેમ્પલ પૈકી એક કેસ પોઝિટિવ નોંધાયો છે. જ્યારે ગુરુવારે વધુ ચાર સેમ્પલ ટેસ્ટ માટે મોકલાયાં છે.


કેમેરાની મદદથી આપવામાં આવતાં ઈ-મેમો ગેરકાયદે ?! - Khabar Gujarat\nHomeરાજ્યગુજરાતકેમેરાની મદદથી આપવામાં આવતાં ઈ-મેમો ગેરકાયદે ?!\nકેમેરાની મદદથી આપવામાં આવતાં ઈ-મેમો ગેરકાયદે ?!\nગુનાખોરી અટકાવવા અને ગુનેગારોનું, આરોપીઓનું પગેરૂં મેળવવાના આશયથી લગાવવામાં આવતા સીસીટીવી કેમેરાનો ઉપયોગ પોલીસ દ્વારા વાહનચાલકોને ઈ-મેમો આપવા માટે કરવામાં આવી રહ્યો છે. આ રીતે ગુજરાત પોલીસે કરોડો રૂપિયા પ્રજાના ખિસ્સામાંથી ખંખેરી લીધા છે. આ કામગીરી સામે સમગ્ર રાજ્યમાં રોષ ભભૂકી રહ્યો છે અને આગામી ચૂંટણીમાં પણ આ મુદ્દો સરકાર-શાસક પક્ષ માટે પડકારરૂપ બની શકે એવી શક્યતા વચ્ચે અમદાવાદમાં ટ્રાફિક પોલીસ દ્વારા આપવામાં આવતા ટ્રાફિક ઈ-ચલણ (ઈ-મેમો)ની પ્રક્રિયા સામે હાઈકોર્ટમાં અરજી ફાઈલ કરવામાં આવી છે. જેમાં અરજદારે ટ્રાફિક ઈ મેમો સિસ્ટમને ગેરકાયદે જાહેર કરવા માગ કરી છે.\nટ્રાફિક ઈ-મેમો આપવાનું બંધ કરો અને ઓટોરિક્ષા ચાલકોને આપવામાં આવેલા ટ્રાફિક ઈ મેમો રદ કરવાની માગ સાથે અરજીમાં અરજદારે રજૂઆત કરી છે કે ટ્રાફિક પોલીસને ઈ-મેમો આપવાની કોઈ જ સત્તા આપવામાં આવી નથી. પોલીસ દ્વારા આપવામાં આવતા ઈ મેમો ગેરકાયદે છે. રાજ્યમાં કોઈ નીતિ-નિયમ કે જાહેરનામુ કે પરિપત્ર દ્વારા પોલીસને ઈ મેમો આપવાની સત્તા અપાઈ નથી.\nઆ ઉપરાંત ટ્રાફિક પોલીસ દ્વારા આપવામાં આવતા ઈ મેમો ફરજીયાત ભરવા પડે છે અને તેને કોર્ટમાં પણ પડકારી શકાતા નથી. ટ્રાફિક પોલીસ જિલ્લા કે રાજ્ય બહારના વાહનોને ઈ મેમો આપી શકતી નથી પરંતુ જિલ્લાના વાહનોને ટ્રાફિક ઈ મેમો અપાય છે. ટ્રાફિક પોલીસ મોટાભાગે ઓટોરિક્ષા ચાલકોને ઈ મેમો આપે છે. ઓટોરિક્ષા ચાલક નજીવી રોજગારી મેળવે છે. તેમાં ઈ મેમોથી તેમની રોજગારીને અસર થાય છે. આ તમામ મામલે કોર્ટમાં પડકાર ફેંકવામાં આવ્યો છે.\nPrevious articleઓખામાં વિવિધ ગ્રુપ દ્વારા શહીદોને શ્રધ્ધાંજલીનો કાર્યક્રમ\nNext articleગુજરાત સહીત આજથી ટોલ પ્લાઝા પર ફાસ્ટેગ ફરજીયાત, જાણીલો નિયમો


Bigg Boss House News in Gujarati, Latest Bigg Boss House news, photos, videos | Zee News Gujarati\nઆ શો શરૂ થાય તે પહેલા એક વીડિયો સોશિયલ મીડિયા પર હાલ વાયરલ થઈ રહ્યો છે.\nAug 2, 2021, 09:21 PM IST\nBigg Boss 15 હાઉસના અંદરની તસવીરો થઈ લીક, બેડરૂમ જોઈને થઈ જશો shocked\nદેશના સૌથી મોટા કોન્ટ્રોવર્શિયલ ટીવી રિયાલિટી શો બિગબોસ 15 (Bigg Boss 15) ની લોકો આતુરતાથી રાહ જોઈ રહ્યાં છે. આ સીઝનમાં અનેક મોટા બદલાવ કરવામાં આવ્યા છે. હવે આ રિયાલિટી શો ટીવી પર નહિ, પરંતુ OTT પ્લેટફોર્મ પર પ્રસારિત કરવામાં આવનાર છે. તેના6સપ્તાહ બાદ તે ટીવી પર જોવા મળશે. શોને ટેલિકાસ્ટ થવામાં હજી વાર છે. પરંતુ તે પહેલા જ બિગબોસ ઘરના અંદરનો નજારો સોશિયલ મીડિયા પર વાયરલ થયો છે. જુઓ કેટલુ સુંદર છે બિગબોસનું નવુ હાઉસ (Bigg Boss House).\nJul 31, 2021, 05:21 PM IST\nસલમાન ખાનને મળી જાનથી મારી નાખવાની ધમકી આપીને લખ્યું કે...\nબોલિવુડના દબંગ સલમાન ખાન (Salman Khan) હવે બિગબોસ 13 (Bigg Boss 13) માં જલ્દી જ જોવા મળશે. પરંતુ આ વચ્ચે સલમાન ખાનને લઈને શોકિંગ સમાચાર સામે આવ્યા છે. સલમાન ખાનને સોશિયલ મીડિયા પર જાનથી મારી નાખવાની ધમકી આપી છે. હવે આ પોસ્ટ સોશિયલ મીડિયા (Social Media) પર વાયરલ થઈ ગઈ છે.\nSep 25, 2019, 09:03 AM IST\nPhotos : થઈ ગયું ફાઈનલ, આ9સેલિબ્રિટીઝ દેખાશે 'BIGG BOSS 13'માં!\n29 સપ્ટેમ્બરથી ટીવીનો સૌથી વિવાદિત શો બિગબોસ 13 (BIGG BOSS 13) શરૂ થવા જઈ રહ્યો છે. સોમવારે મુંબઈમાં સલમાન ખાને (Salman Khan) આ શોને લોન્ચ કર્યો હતો. આ દરમિયાન સલમાન ખાનની સાથે અમીષા પટેલ, પૂજા બેનરજી, સના ખાન અને અર્જુન બિજલાની પણ હાજર રહ્યા હતા. જોકે, જ્યારથી શોના 13મી સીઝનની જાહેરાત થઈ છે, ત્યારથી સીઝનમાં કયા કન્ટેસ્ટંટ રહેશે તેના નામોને લઈને સોશિયલ મીડિયા પર ચર્ચાઓ શરૂ થઈ છે. આવામાં આજે તમને એ સેલિબ્રિટીઝ વિશે જણાવીશું, જેઓ આ શોના સંભવિત ભાગ બની શકે છે. મીડિયા રિપોર્ટસ અનુસાર, આ વખતે બિગબોસના ઘરમાં આમ આદમી નહિ, પરંતુ માત્ર સેલિબ્રિટીઝ જ નજર આવવાના છે. તો જાણો કે, કયા કયા નામ પર સૌથી વધુ ચર્ચા થઈ રહી છે.\nSep 24, 2019, 02:15 PM IST\n'Bigg Boss 13'ના ઘરના INSIDE PHOTOS થયા લિક, મહેલ કરતા પણ આલિશાન લાગે છે\nસલમાન ખાન (Salman Khan)ના મોસ્ટ કોન્ટ્રોવર્શિયલ રિયાલિટી શો બિગબોસ 13 (Bigg Boss 13) શરૂ થવામાં હવે માત્ર એક અઠવાડિયું જ બાકી છે. આ વખતે પહેલીવાર આ શોનો સેટ મુંબઈ (Mumbai) માં શિફ્ટ કરાયો છે. પરંતુ તેનો સેટ પહેલાના 12 સેટ કરતા સાવ અલગ અને રોયલ છે. આમ તો બિગબોસ (Bigg Boss) મેકર્સનો પ્રયાસ રહે છે કે, શો શરૂ થાય ત્યાં સુધી સેટ સિક્રેટ રહે. પરંતુ સેટની INSIDE PHOTOS લિક થઈ છે. જેને જોઈને તમે પણ કહેશો વાહ...\nSep 23, 2019, 02:43 PM IST\nઆ છે ‘બિગ બોસ 12’ના ઘરની 12 તસવીરો, જુઓ ઘરની અંદરના દરેક સીન\nટેલિવઝનનો સૌથી વિવાદિત શો ‘બિગ બોસ’ની 12મી સીઝનનું ઘર બનીને તૈયાર છે. આ વખતે ‘બિગ બોસ’ના ઘરની થીમ તદ્દન અલગ છે.\nSep 16, 2018, 02:54 PM IST


'પદ્માવત' બાદ કંગનાની ફિલ્મ 'મણિકર્ણિકા'નો વિરોધ શરૂ, કરણી સેનાનું બ્રાહ્મણ મહાસભાને સમર્થન\nમેરાન્યૂઝ નેટવર્ક.જયપુરઃ રાજસ્થાનમાં સર્વ બ્રાહ્મણ મહાસભા ફિલ્મમાં ઝાંસીની રાણી લક્ષ્મીબાઈને એક વિદેશીની પ્રેમિકા બતાવવાને લઈને ફિલ્મનો વિરોધ કરી રહી છે. કરણી સેનાના સંયોજકે કહ્યું કે જો બ્રાહ્મણનું લોહી વહેશો તો રાજપૂત ચૂપ નહીં રહે.\nસંજય લીલા ભણસાલીની ફિલ્મ ‘પદ્માવત’ના વિરોધ બાદ રાજસ્થાનમાં કરણી સેનાએ કંગના રણૌતની આવનારી ફિલ્મ ‘મણિકર્ણિકા’નો પણ વિરોધ કરવાનો નિર્ણય કર્યો છે.\nઉલ્લેખનીય છે કે, કંગના રણૌતની આ ફિલ્મનો વિરોધ સર્વ બ્રાહ્મણ મહાસભા નામના સંગઠન દ્વારા શરૂ કરવામાં આવ્યો છે, ગત બુધવારે કરણીસેનાએ આ વિરોધને સમર્થન આપવાની વાત કરી છે. કરણી સેનાના સંયોજક લોકેન્દ્રસિંહ કાલવીએ કહ્યું કે, ફિલ્મ ‘મણિકર્ણિકા’માં ઈતિહાસને ખોટી રીતે રજુ કરવાને લઈને વિરોધ કરતા બ્રાહ્મણ મહાસભાને કરણી સેના પોતાનું સમર્થન આપે છે. તે બ્રાહ્મણ મહાસભાની સાથે છે.\nએક સમાચાર એજન્સી સાથે વાત કરતાં લોકેન્દ્રસિંહે કહ્યું કે, જો બ્રાહ્મણનું લોહી વહેશે તો રાજપૂત ચૂપ નહીં રહે, જ્યારે રાજપૂતનું લોહી વહ્યું ત્યારે બ્રાહ્મણ ચૂપ નહોતા રહ્યા. તેમણે દાવો કહ્યું કે ‘પદ્માવત’ની રિલિઝના વિરોધમાં 10 હજાર બ્રાહ્મણે લોહીથી પત્ર લખ્યો હતો.\nઅહીં, સર્વ બ્રાહ્મણ મહાસભાના એક પ્રતિનિધિમંડળને બુધવારે રાજસ્થાનના રાજ્યપાલ કલ્યાણસિંહ સાથે મળીને આ ફિલ્મ ‘મણિકર્ણિકા’માં ઈતિહાસને ખોટી રીતે રજુ કરાયાનું આવેદન આપ્યું હતું.\nસર્વ બ્રાહ્મણ મહાસભાના અધ્યક્ષ સુરેશ મિશ્રાએ કહ્યું કે મહાસભાએ રાજ્યપાલને ‘મણિકર્ણિકા’ના નિર્માતાએ ઈતિહાસ ખોટી રીતે રજુ કરી હોવા અંગે શપથ પત્ર આપવાની માગ કરી છે. ઉલ્લેખનીય છે કે સર્વ બ્રાહ્મણ મહાસભા ફિલ્મ ‘મણિકર્ણિકા’માં ઝાંસીની રાણી લક્ષ્મીબાઈને એક વિદેશીની પ્રેમિકા દર્શાવવાને લઈને ફિલ્મનો વિરોધ કરાઈ રહ્યો છે.\nઅમર ઉઝાલાની રિપોર્ટ અનુસાર, આ દરમ્યાન ફિલ્મ ‘મણિકર્ણિકા’નું શૂટિંગના કામ અંગે કંગના ગુરુવારે જોધપુર પહોંચી, જોધપુર એરપોર્ટ પર ફિલ્મના વિરોધને લઈને મીડિયા સાથે વાત કતાં તેણે કહ્યું કે, દેશની એક દિકરીનું કિરદાર કરવાનું મને ગર્વ છે. ફિલ્મમાં ઝાંસીની રાણીના પ્રેમ પ્રસંગ જેવી વાતો ફેલાવાઈ રહી છે, તેવું વિચારી પણ કેવી રીતે શકાય?\nફિલ્મ ‘મણિકર્ણિકાઃ દ ક્વીન ઓફ ઝાંસી’માં કંગના રણૌત ઝાંસીની રાણી લક્ષ્મીબાઈની ભૂમિકામાં નજર પડશે. ફિલ્મના નિર્દેશક કૃષ છે અને આ ફિલ્મ આ જ વર્ષે એપ્રિલમાં રિલીઝ થવાની શક્યતા છે. ફિલ્મમાં કંગના ઉપરાંત જિસ્સુ સેન ગુપ્તા, અતુલ કુલકર્ણી, સોનુ સુદ, સુરેશ ઓબેરોય અને અંકિતા લોખંડે સહિતના કલાકારો અભિનય કરતા જોવા મળશે.\nBramhin Mahasabha Protest film Manikarnika History Padmavat Rajput Bramhin


Indians માટે America તરફથી સારા સમાચાર, Bidenને ગ્રીનકાર્ડ અરજદારો પરનો પ્રતિબંધ હટાવ્યો – Fact Finder News\nDonald Trumpના નિર્ણયને પલટાવતા રાષ્ટ્રપતિ Joe Biden કહ્યું કે કાયદેસર સ્થળાંતર રોકવું અમેરિકાના હિતમાં નથી. તે અમેરિકાને નુકસાન પહોંચાડે છે. તેમણે કહ્યું કે તે અમેરિકાના ઉદ્યોગોને પણ અસર કરે છે, જેમાં વિશ્વભરના પ્રતિભાશાળી લોકો એક ભાગ છે.\nઅમેરિકાના રાષ્ટ્રપતિ Joe Biden ને Donald Trumpના અન્ય નિર્ણયને પલટવાર કર્યો છે, જેનો ફાયદો ભારતીય લોકોને સૌથી વધુ થશે. બિડેને ગ્રીન કાર્ડ્સ પરનો પ્રતિબંધ દૂર કર્યો છે. વહીવટ વતી, એવું કહેવામાં આવ્યું છે કે તે અમેરિકામાં કાયદેસર ઇમિગ્રેશનને અટકાવી રહ્યું હતું. આપને જણાવી દઈએ કે Donald Trump કોરોના વૈશ્વિક રોગચાળાને ટાંકીને ગ્રીનકાર્ડ જારી કરવા અને યુએસમાં ગ્રીનકાર્ડ ધારકોને પ્રવેશ પર પ્રતિબંધ મૂક્યો હતો.\nDonald Trump કહ્યું\nરાષ્ટ્રપતિ પદ સંભાળ્યા પછી, Joe Biden ટ્રમ્પના અનેક નિર્ણયો ઉથલાવી દીધા છે. ગ્રીનકાર્ડ પ્રતિબંધ હટાવવાના તેમના તાજેતરના નિર્ણયનો સૌથી વધુ લાભ ભારતીયો બનશે. Donald Trump ગયા વર્ષે કોરોનાવાયરસથી વધી રહેલી બેરોજગારીને પહોંચી વળવા ગ્રીન કાર્ડ્સ આપવાની અને 2020 ના અંત સુધીમાં યુ.એસ. માં ગ્રીનકાર્ડ ધારકોને પ્રવેશ પર પ્રતિબંધ મૂક્યો હતો, જેને પાછળથી તેમણે માર્ચ 2021 ના અંતમાં પસાર કર્યો હતો. ટ્રમ્પે સ્થળાંતર કરનારાઓને અમેરિકન મજૂર બજાર માટે જોખમ ગણાવતાં કહ્યું હતું કે તેમણે આ નિર્ણય દેશવાસીઓના હિતમાં લીધો છે.\n‘તે અમેરિકાના હિતમાં નથી’\nDonald Trumpના નિર્ણયને પલટાવતા રાષ્ટ્રપતિ બિડેને કહ્યું કે કાયદેસર સ્થળાંતર રોકવું અમેરિકાના હિતમાં નથી. તેનાથી, તે યુ.એસ.ને નુકસાન પહોંચાડે છે, જેમાં યુ.એસ. નાગરિકો અથવા કાયદેસર કાયમી રહેવાસીઓના કુટુંબના સભ્યોને તેમના પરિવારોની મુલાકાત લેતા અટકાવવાનો સમાવેશ થાય છે. તેમણે વધુમાં કહ્યું કે તે અમેરિકાના ઉદ્યોગોને પણ અસર કરે છે, જેમાં વિશ્વભરના પ્રતિભાશાળી લોકો એક ભાગ છે. તે જ સમયે, અમેરિકન ઇમિગ્રેશન વકીલો એસોસિએશન અનુસાર, ટ્રમ્પના આદેશોએ ઇમિગ્રેશન વિઝાની બહુમતીને અટકાવી દીધી છે.\nનિર્ણયની ટીકા થઈ હતી\nDonald Trump ના આ નિર્ણયની આકરી ટીકા થઈ હતી. ઘણા સાંસદોએ તેને બિનજરૂરી ગણાવ્યું હતું. તેમણે કહ્યું હતું કે એચ 1-બી વિઝા અને અન્ય બિન-ઇમિગ્રન્ટ વિઝાના કામચલાઉ સ્થગિત થવાથી એશિયાના ઉચ્ચ કુશળ કર્મચારીઓ તેમજ અમેરિકન વ્યવસાયોને નુકસાન થશે જે સ્થળાંતર કામદારો પર ખૂબ આધાર રાખે છે. જો કે ટ્રમ્પે વિરોધને કાબૂમાં રાખ્યો હતો. તેમણે કહ્યું કે આ નિર્ણય દેશવાસીઓના હિતમાં છે.\nજાણો શ્રીલંકાએ અંતિમ સંસ્કાર અંગેના ‘ઇસ્લામ વિરોધી’ ચુકાદાને પાછો ખેંચ્યો..


phones, smart watches set to get Expensive as government increased import duty – News18 Gujarati\nફોન, સ્માર્ટ વોચ સહિતની વસ્તુઓ થશે મોંઘી, ઇમ્પોર્ટ ડ્યૂટીમાં વધારો\nસરકારને પગલાંથી ફોન મોંઘા થશે.\nસરકાર આવું પગલું ભારતીય રૂપિયાને અમેરિકાના ડોલર સામે વધુ ગગડતો અટકાવવા માટે લઈ રહી છે. છેલ્લા એક વર્ષમાં ભારતીય રૂપિયો અમેરિકન ડોલર સામે 14 ટકા જેટલો ગગડ્યો છે.\nLast Updated : October 12, 2018, 10:28 IST\nનવી દિલ્હીઃ રૂપિયાને ગગડતો અટકાવવા માટે કેન્દ્ર સરકારે ગુરુવારે જાહેરાત કરી હતી કે તે વિદેશમાંથી આયાત કરવામાં આવતી ઇલેક્ટ્રોનિક વસ્તુઓ અને સંચારમા સાધનો પર ઇમ્પોર્ટ ડ્યૂટીમાં વધારો કરશે. સરકારનો આવું કરવા પાછળનો ઉદેશ્ય ઇન્પોર્ટ કરવામાં આવતી વસ્તુઓ પર લગામ લગાવવાનો છે.\nછેલ્લા બે અઠવાડિયામાં સરકાર દ્વારા બીજી વખત ઇમ્પોર્ટ ડ્યૂટીમાં વધારો કરવામાં આવ્યો છે. ગુરુવારે મોડી રાત્રે સરકારે ડ્યૂટીમાં વધારો કરવાની જાહેરાત કરી હતી. સરકાર દેશમાં ઇમ્પોર્ટ કરવામાં આવી રહેલી એવી વસ્તુઓ પર ઇમ્પોર્ટ ડ્યૂટી વધારી રહી છે જે જીવન નિર્વાહ માટે જરૂરી ન હોય.\nસરકારના આ નિર્ણયને કારણે ચીન, અમેરિકા સહિતના દેશો સાથે વેપાર બાબતે ભારતના સંબંધોમાં અંતર આવી શકે છે. એટલું જ નહીં ભારતમાં મોટા પ્રમાણમાં વસ્તુઓનો નિકાસ કરતી મોટી કંપનીઓ જેવી કે, સિસ્કો સિસ્ટમ ઇન્ક, હુવાઇ ટેક્નોલોજી કો, ઝેડટીઈ કોર્પ, એરિક્સન, નોકિયા અને સેમસંગે ઇલેક્ટ્રોનિક્સને આ નિર્ણયથી ઝટકો લાગી શકે છે.\nજોકે, સરકાર કઇ પ્રોડક્ટ પર કેટલી ઇમ્પોર્ટ ડ્યૂટી વધારશે તે હાલ જાણવા મળ્યું નથી. પરંતુ સરકારના આવા નિર્ણયથી સ્માર્ટવોચ, વોઇસ ઓવર ઇન્ટરનેટ પ્રોટોકોલ ઇક્વિપમેન્ટ, ફોન, ઇથરનેટ સ્વિચ જેવી આઇટમનો ભાવ વધી શકે છે.\nશુક્રવારથી નવા દરો લાગૂ કરવામાં આવશે. નિષ્ણાતોના જણાવ્યા પ્રમાણે સરકારના આ નિર્ણયને કારણે મોટી ટેલિકોમ કંપનીઓ જેવી કે, રિલાયન્સ જીઓ ઇન્ફોકોમ, ભારતી એરટેલ અને આઇડિયાને પણ અસર પડશે. સરકારના આવા નિર્ણયથી વડાપ્રધાન મોદીના 'મેક ઇન ઇન્ડિયા' એજન્ડાને પણ વેગ મળશે.\nનોંધનીય છે કે સરકારે મોબાઇલ ફોન, ટીવી સેટ્સ સહિતની વસ્તુઓ પર ડિસેમ્બરમાં જ ઇમ્પોર્ટ ટેક્સમાં વધારો કર્યો હતો. ત્યાર બાદ ફેબ્રુઆરીમાં બજેટ વખતે સરકારે વધારે 40 વસ્તુઓ પર ઇમ્પોર્ટ ડ્યૂટી વધારી હતી.\nગયા મહિને જ સરકારે 19 વસ્તુઓ પર ઇમ્પોર્ટ ડ્યૂટીમાં વધારો કર્યો હતો. જેમાં એસી, રેફ્રિજરેટર, ફૂટવેર, સ્પિકર્સ, લગેજ, એવિએશન ટર્બાઇન ફ્યુઅલ વગેરેનો સમાવેશ થતો હતો.\nFirst published: October 12, 2018, 08:33 IST\nTags: Center government, Import, Import duty, Nokia, Non-Essential, Samsung, Smart Watches, ચીન


‘ઇકો ઈન્ડિયા’ :પર્યાવરણ પ્રેમનો દસ્તાવેજ!\nકિરણ કાપુરે.મેરાન્યૂઝ (ઇનસાઇડ આઉટસાઇડ): 'ઇકો ઈન્ડિયા' નામની ત્રીજી સિરીઝ લોન્ચ થવા જઈ રહી છે. નામથી કલ્પી શકાય કે તેમાં પર્યાવરણની નિસબતના મુદ્દા છે, પણ સિરીઝનો કેન્દ્રબિંદુ પર્યાવરણ હોવા છતાં તેમાં એક નવું ભારત પણ દેખા દે છે. આ રીતે ભારતીય ગામડાંનું ફિલ્માંકન જવલ્લે જ જોવા મળતી ઘટના છે, જે 'ઇકો ઈન્ડિયા'માં બખૂબી થયું છે. 'ઇકો ઈન્ડિયા'ના આરંભ કરવાનો ઉપક્રમ ભારતની જાણીતાં અંગ્રેજી ન્યૂઝ પોર્ટલ 'સ્ક્રોલ' અને જર્મન ઇન્ટરનેશનલ બ્રોડકાસ્ટર 'ડિડબલ્યૂ'નો છે. આ બંનેના સહયોગથી 'ઇકો ઈન્ડિયા'માં જે કામ જોવા મળી રહ્યું છે, તેનો જોટો જડે એવો નથી. ભારતના ગામડાંઓ ખૂંદીને અહીં અદભૂત કહી શકાય તેવી સ્ટોરીઝ મૂકવામાં આવી છે. તેની ખરી અનુભૂતિ તેના વિડિયો જોયા પછી જ થાય, પણ કેટલાંક દાખલાઓ સાથે આ સિરીઝની પાયાની થોડી વાત કરીએ.\nપર્યાવરણ અને કૃષિની વાત આવે ત્યારે લખાણમાં કે વિડિયોમાં મહદંશે જનરેટ થતું તેનું કન્ટેન્ટ શુષ્ક પ્રકારનું હોય છે. પર્યાવરણના મુદ્દાને રસપ્રદ રીતે દાખવવાનું ભાગ્યે જ બને છે. 'ડાઉન ટુ અર્થ’, 'યુનાઇટેડ નેશન્સ એન્વાયર્મેન્ટ પ્રોગ્રામ - ઈન્ડિયા’, 'ઇન્ડિયન વોટર પોર્ટલ' અને 'દિલ્હી ગ્રીન્સ' જેવાં કેટલાંક પ્લેટફોર્મ છે, જ્યાં પર્યાવરણના મુદ્દા સરસ રીતે મૂકાય છે; પણ 'ઇકો ઈન્ડિયા'એ આ પૂરા કાર્યક્રમને થોડું હટકે સ્વરૂપ આપ્યું છે. આ સિરીઝનો કોઈ પણ હિસ્સો જોઈને તે સમજાય એવું છે. 'ઇકો ઈન્ડિયા'માં સૌથી અદભૂત કામ કેમેરામેનનું ભાસે છે, જે રીતે તેણે સ્ટોરીની આસપાસની સૃષ્ટિને ઝીલી છે, તેમાં સ્ટોરી સાથે સૃષ્ટિને માણવાનું પ્રયોજન સામેલ થઈ જાય છે. જેમ કે આ સિરીઝમાં એક હપ્તામાં તમિલનાડુના વેલ્લોર જિલ્લાના મહિલાઓની વાત છે, જ્યાં બહેનોએ એક આખી નદીને પુર્નજીવિત કરી છે. આશ્ચર્ય લાગે તેવું આ કાર્ય બહેનોનાં એક નાનકડાં ગ્રૂપે કર્યું છે. આ સ્ટોરીઝમાં ઓવરવ્યૂથી તે નદી બતાવવામાં આવી છે.આ જગ્યા એટલી સુંદર છે કે ત્યાં કરેલું બહેનોનું કામ શું હશે તે આ માત્ર વિડિયો જોવાથી કલ્પી શકાય.\nહવે મૂળ સ્ટોરી પર આવીએ : વેલ્લોર જિલ્લામાં આવેલી નાગાનધી નદી પંદર વર્ષ સુધી મૃત:પાય હતી. નદી બિલકુલ સુકાઈ ગઈ તે અગાઉ અહીંના ખેડૂતો મહદંશે રોકડ પાક લેતા હતા, પણ નદી તરફની બેદરકરારી અને અપૂરતા વરસાદે અહીંયા એ સ્થિતિ લાવી દીધી કે આસપાસના છસ્સો જેટલાં કુવાઓમાં સિંચાઈ થાય તેટલું પણ પાણી બચ્યું નહીં. 2000ના વર્ષમાં તો નાગાનધીનું કોઈ અસ્તિત્વ ન રહ્યું! પણ પાંચ વર્ષ અગાઉ એક સામાજિક સંસ્થા(મહદંશે આર્ટ ઓફ લિવિંગ ફાઉન્ડેશન)એસ્થાનિક બહેનો સાથે નદીને પુર્નઃજીવિત કરવાનું બીડું ઝડપ્યું અને તે માટે ગામેગામ બહેનોના મદદથી બ્લોક્સ બનાવ્યાં. આ બ્લોક્સ દ્વારા વરસાદી પાણીને જમીનમાં ઊતારવાનું હતું. આ બહેનોએ શું કામ કર્યું છે તે આ વિડિયોમાં સરસ રીતે જોવા મળે છે અને બેકગ્રાઉન્ડમાં પણ વોઇસ ઓવર કરનાર બોલે છે તેમ “આ પ્રક્રિયા ખૂબ સરળ હતી, પણ આ કામ ખૂબ જ મહેનત માંગી લે તેવું હતું.”સ્થાનિક બહેનોએ દિવસ-રાત જોયા વિના આ બ્લોક્સનું કામ કર્યું.જેઓ પ્રોજેક્ટને હેન્ડલ કરતાં હતાતેઓનું કહેવું છે કે, આ માટે બહેનોને ઝાઝી સમજાવી પણ નથી. બસ, એક વખત તેમને કહ્યું કે આ રીતે પાણી સંગ્રહ થાય તેવાં બ્લોક્સ નિર્માણ કરવાના છે, પછી તેઓ બ્લોક્સ તૈયાર થયાં પછી જ જંપ્યાં. આવું ગામેગામ થયું અને જ્યારે પૂરતો વરસાદ આવ્યો ત્યારે આ બ્લોક્સમાં પાણીનો સંગ્રહ થયો અને જે જગ્યા નદીની હતી તે પાણીથી ફરી નવપલ્લિત થઈ.\nચાર વર્ષમાં આ પ્રોજેક્ટથી નદી ફરી વહેતી થઈ સાથે-સાથે સ્થાનિક બહેનોને રોજગારી પણ મળી અને એક સહભાગિતાની ભાવના ગામોમાં જન્મી, જેના ફળ તો વર્ષો સુધી ગ્રામજનો લણશે. આમ પૂરું જીવન નંદનવન બને તેવાં આ પ્રકલ્પના વિડિયો કહાની માત્ર આઠ મિનિટમાં ખૂબ સરસ રીતે કહેવાઈ છે. સ્થાનિક અર્થતંત્ર અને રોજગારીને સાંકળનારો આ મજબૂત દાખલો ગામેગામ એપ્લાય કરવા જેવો છે, જેમાં અશક્ય લાગતા મહાકાય પ્રોજેક્ટ થઈ શકે અને તેનાથી સરસ પરિણામ પણ મળે.\nવેલ્લોરની સ્ટોરી નીચેની લિંક પરથી જોવા મળશે.\nઆ તો થઈ દૂરસુદૂર ગ્રામ્ય વિસ્તારની વાત.પણ ‘ઇકો ઈન્ડિયા’નાં પ્લેટફોર્મ પર જ્યાં પણ પર્યાવરણનું સંતુલન સધાય તેવું કાર્ય થાય, તે બધાને આવરી લેવામાં આવે છે. આવી જ એક અન્ય સ્ટોરી દિલ્હીની છે. આ સ્ટોરીનો આરંભ જ થાય છે નવી દિલ્હીના કચરાના ડમ્પ સાઈટ પરથી. અહીં રહેતી ચોવીસ વર્ષની સલમાએ આ ડમ્પ સાઈટ પર જ પોતાનું અત્યાર સુધીનું જીવન વિતાવ્યું છે. એ કહે છે કે, “કભી બારીશ, કભી હવા, ધૂલમીટ્ટી, કૂત્તાં મરા હુઆ, જાનવર મરા હુઆ, ઇન્સાન મરા હુઆ આતા થા વહાં પે, બચ્ચેં મરે હુએ આતે થે, વહી હમ ખેલતેં થે" સલમાએ કહેલી આ સ્ટોરી સાથે વિડિયોમાં આ જગ્યાના દર્શન પણ થાય છે, જ્યાં ઠેરઠેર ગંદકી છે. બસ, અહીંયા રહેનાર માટે આ જ ડમ્પ સાઈટ પરથી રોજગારી જનરેટ થતી હતી, જ્યાંથી લોકો કશુંક કીમતી શોધી લાવે અને તેની કિંમત ઉપજાવે! સલમા પણ તેનો જ ભાગ હતી. આ રીતે દિવસ-રાત કામ ચાલે. કચરામાંથી મળતું મહદંશે પ્લાસ્ટિક કે કાચની બોટલ રહેતી, જેની કિંમત બજારમાં ઉપજે.\nઆ ડમ્પની બીજી બાજુ એક ફ્લાવર માર્કેટ પણ આવ્યું છે, જ્યાં રોજબરોજ ટનોમાં ફૂલો વેચાવાં ઠલવાય છે અને નહીં વેચાયેલાં-ખરાબ ફૂલો ડમ્પ સાઇટ પર જ નાંખી દેવાય છે. ફૂલો અને ડમ્પ સાઇટનો આ મેળાપનો કેવી રીતે ઉપયોગ કરવો તેનો સરસ મજાનો વિચાર ‘ગુલમહેર’ નામની સામાજિક સંસ્થા ચલાવનારાં સંચાલકોને આવ્યો, જેમણે આ ફૂલોના વેસ્ટેજમાંથી કાગળ બનાવવાની શરૂઆત કરી અને તેમાં આ વિસ્તારમાં જ રહેનારી સલમા જેવી બહેનોને જોડી, જેઓ કચરાના ડમ્પ પર કામ કરતી હતી! એક બાજુ બહેનોને ડમ્પ સાઇટ પર કામ કરવાથી મુક્તિ મળી;તો બીજી બાજુ ફૂલોનો ઉમદા કાર્યમાં ઉપયોગ શરૂ થયો. આજે સ્થાનિક બહેનો ‘ગુલમહેર’ના સહિયારા પ્રયાસથી વેસ્ટમાંથી બેસ્ટ બનાવવાનું કાર્ય કરી રહી છે. ખૂબ નાની ટીમથી આ કાર્ય શરૂ થયું છે તેના આજે કોર્પોરેટ ક્લાયન્ટ્સ પણ છે અને તે કાર્ય એટલાં સ્કેલ પર ગયું છે કે ‘ઇકો ઈન્ડિયા’એ પણ તેની નોંધ લઈને સરસ મઝાની સ્ટોરી બનાવી છે.\nદિલ્હીની આ સ્ટોરી નીચેની લિંક પરથી જોવા મળશે.\nએવું નથી કે ઉપર દર્શાવેલી સ્ટોરી પહેલી વખત જ આવી છે અને ‘ઇકો ઈન્ડિયા’ દ્વારા જ તેનું કવરેજ થયું છે. સ્થાનિક અખબારો અને ન્યૂઝ ચેનલ્સ આ સ્ટોરીઝ અગાઉ પ્રકાશિત થઈ ચૂકી છે, પણ‘ઇકો ઈન્ડિયા’માં તેનું કવરેજ જે રીતે થાય છે, તેથી આ જ સ્ટોરીઝને જાણે નવું ક્લેવર મળે છે. આવો જ એક એપિસોડ પૂનામાં વસતાં બોટનીનાં નિવૃત્ત પ્રોફેસરનો છે, જેઓએ જીવન દરમિયાન ક્યારેય વીજળીનો ઉપયોગ કર્યો નથી! આ પ્રોફેસરનું નામ છે હેમા સાને, જે એપિસોડમાં તેમની સ્ટોરી ઓન-એર થઈ છે, તેમાં હેમા સાનેના આસપાસની દુનિયાનું નિરૂપણ કરવામાં આવ્યું છે. તેઓ વીજળીનો ઉપયોગ નથી કરતાં તેનું મુખ્ય કારણ તેમનો કુદરત અને પર્યાવરણ પ્રત્યેનો પ્રેમ છે. તેમનું માનવું છે કે, “એક વ્યક્તિની પાયાની જરૂરીયાત આહાર, વસ્ત્ર અને નિવાસ છે. એક સમય હતો જ્યારે વીજળી ઉપલબ્ધ નહોતી અને આવી તો પણ મોડેથી જ્યારે હું વીજળી વિના ચલાવી લેવા લાગી.” તેઓ આજે પણ એક ઝુંપડી જેવાં ઘરમાં રહે છે અને તેની આસપાસ વૃક્ષો છે, જ્યાં હરહંમેશ પક્ષીઓનો કલરવ સાંભળવા મળે છે. હેમા સેને તેમની આ સંપત્તિ વારસામાં તેમની સાથે રહેનારાં એક કુતરા અને બે બીલાડીના નામે કરી છે. તેમના નામે બોટની અને પર્યાવરણને લગતાં અનેક પુસ્તકો બોલે છે. એમેઝોન પર આ પુસ્તકોને ખરીદી શકાય છે.\nહેમા સાનેની આ સ્ટોરી નીચેની લિંક પરથી જોવા મળશે.\nવેલ્લોર, સલમા અને હેમા સેન જેવી અનેક સામાન્ય લોકોની સ્ટોરીઝ ‘ઇકો ઈન્ડિયા’ પર જોવા મળી શકે છે, જ્યાં તેઓ પર્યાવરણ માટે પ્રત્યક્ષ-પરોક્ષ રીતે અમૂલ્ય યોગદાન આપી રહ્યાં છે અને તે પણ કોઈ જ હોહા વિના. આજે થોડી પણ સફળતા સોશિયલ મીડિયા પર જોરશોરથી બોલે છે, તેની સામે ‘ઇકો ઈન્ડિયા’ની આ સિરીઝમાં ગુમનામીમાં કામ કરનારાઓનો જીવંત દસ્તાવેજ બને છે, જેઓ પર્યાવરણ માટે આજીવન કાર્ય કરવાની નેમ લઈને બેઠા છે.\nKiran Kapure Eco India Kiran Kapure Inside Outside Inside Outside written by Kiran Kapure Inside Outside column


Gujarati News » National » Modi Govt @ 8: India's dominance not only in neighboring countries, but also in US and Europe\nModi Govt@8 : પાડોશી દેશો જ નહીં, અમેરિકા અને યૂરોપમાં પણ છે ભારતનો દબદબો\nક્યારેક જે વિદેશ નીતિ (Foreign Policy) માટે પીએમ મોદીને (PM Modi) મેણાંટોણાં સાંભળવા પડતાં હતાં, એ જ વિદેશ નીતિમાં તેમણે છેલ્લા 8 વર્ષમાં એવું તે શું કર્યું કે આજે ભારત (India) વિશ્વના શક્તિશાળી દેશો સાથે આંખમાં આંખ નાંખીને વાત કરી શકે છે.\nTV9 GUJARATI | Edited By: Manasi Upadhyay\nMay 27, 2022 | 9:29 AM\nવર્ષ 2014માં જ્યારે પ્રધાનમંત્રી તરીકે નરેન્દ્ર મોદી કેન્દ્રની (PM Modi) સત્તા ઉપર આવ્યા ત્યારે દેશના તમામ બૌદ્ધિકો માટે સૌથી મોટો પ્રશ્ન એ હતો કે જે વ્યક્તિ પર અમેરિકાએ પ્રતિબંધ મૂક્યો છે તે ભારતની (India)વિદેશ નીતિ (Indian Foreign Policy) કેવી રીતે અને કઈ દિશામાં આગળ વધારશે ? જો કે, સમય વીતતો ગયો અને પીએમ નરેન્દ્ર મોદી, વારંવાર એવું કંઈક કરતા ગયા જેની કોઈને અપેક્ષા ન હતી, તેમણે વિદેશ નીતિના (Foreign Policy) સંદર્ભમાં પણ એવું જ કર્યું. જે અમેરિકાએ તેમના પર પ્રતિબંધ મૂક્યો હતો તે જ અમેરિકા પ્રધાનમંત્રી નરેન્દ્ર મોદીને અમેરિકા પધારવા આમંત્રિત કર્યા હતા. એટલું જ નહીં,અમેરિકાની ચૂંટણીમાં પણ મોદી મેજીક ચાલે છે.\nપ્રધાનમંત્રી નરેન્દ્ર મોદીની વિદેશ નીતિનો એ કરિશ્મા છે કે આજે વિશ્વની કોઈપણ સંસ્થાનું ભવિષ્ય ભારત સાથેના સંબંધ વિના નિશ્ચિત નથી. ક્યારેક જે વિદેશ નીતિ માટે પીએમ મોદીને મેણાંટોણાં સાંભળવા પડતાં હતાં, એ જ વિદેશ નીતિમાં તેમણે છેલ્લા 8 વર્ષમાં એવું શું કર્યું કે આજે ભારત વિશ્વના સૌથી શક્તિશાળી દેશોમાં સામેલ થઈ ગયું છે. આજનું ભારત શક્તિશાળી દેશો સાથે આંખમાં આંખ નાંખીને વાત કરી શકે છે.\nએટલું જ નહીં, પાકિસ્તાન અને ચીન જેવા પડોશી દેશો જે ગઈકાલ સુધી ભારતને આંખ બતાવતા હતા તે આજે વૈશ્વિક મુત્સદ્દીગીરીથી અલગ પડી રહ્યા છે. યુક્રેન -રશિયા જેવા યુદ્ધમાં યૂક્રેન ભારત પાસે મધ્યસ્થીની માંગ કરે છે તો અમેરિકા જેવા સુપર પાવર દેશો ઈચ્છે છે કે ભારત આ બંને દેશો વચ્ચે શાંતિ સ્થાપવાની પહેલ કરે. આજે વિશ્વના કોઈપણ દેશમાં રહેતો ભારતીય માથું ગર્વથી ઉંચુ રાખીને ચાલે છે. તે પીએમ મોદીની વિદેશ નીતિઓની સફળતા છે. આજે પ્રધાનમંત્રી નરેન્દ્ર મોદીની ગણતરી ભારતના જ નહીં પરંતુ વિશ્વના ટોચના નેતાઓમાં થાય છે. તેથી, એવું કહેવામાં કોઈ સંકોચ નથી કે ભારતની વિદેશ નીતિ છેલ્લા ઘણા દાયકાઓમાં એટલી વ્યવસ્થિત નહોતી જેટલી આ 8 વર્ષોમાં રહી છે.\nએવી વિદેશ નીતિ, જેનું પ્રશંસક છે કટ્ટર દુશ્મન પાકિસ્તાન\nપ્રધાનમંત્રી નરેન્દ્ર મોદીની વિદેશ નીતિ કેટલી સારી હતી તેનો અંદાજ તમે એ વાત પરથી લગાવી શકો છો કે, પાકિસ્તાનના પૂર્વ વડાપ્રધાન ઈમરાન ખાને ત્તકાલિન વડાપ્રધાન તરીકે પ્રધાનમંત્રી મોદીની વિદેશ નીતિની પ્રશંસા કરી હતી. તેમણે જાહેરમાં કહ્યું કે તેઓ ભારતની વિદેશ નીતિની પ્રશંસા કરે છે કારણ કે ભારતની વિદેશ નીતિ સ્વતંત્ર રીતે કામ કરે છે. ભારતીય વિદેશ નીતિના વખાણ કરવા બદલ પાકિસ્તાનમાં ઇમરાન ખાનની ઘણી ટીકા થઈ ત્યાં સુધી કે તેમની સરકાર પડી ગઈ. ભારતીય વિદેશ નીતિ વાસ્તવમાં હવે સ્વતંત્ર રૂપે કામ કરે છે, ભારતમાં વિદેશનીતિ અંતર્ગત કોઈ પણ દબાણમાં નિર્ણયોલેવાતા નથી. તેથી જ ભલે પછી તે કોરોના મહામારીનો સમય હોય કે રશિયા-યુક્રેન યુદ્ધ, ભારતે હંમેશા એવા જ નિર્ણય લીધા જે તેના ફાયદામાં હતા.\nઅમેરિકાએ આ બંને ઘટનાઓ બની ત્યારે ભારત પર દબાણ લાવવાનો પ્રયાસ કર્યો હતો, પરંતુ અમેરિકા આ બંને પ્રસંગોએ તેમ કરવામાં નિષ્ફળ રહ્યું હતું. ભારતે કોઈપણ દબાણમાં આવીને પોતાની વિદેશ નીતિને અસર થવા દીધી નથી. ત્યાં સુધી કે ભારતે જ્યારે રશિયા પાસેથી s-400 મિસાઈલ ખરીદવાની વાત કરી ત્યારે અમેરિકાએ પણ ભારત પર પ્રતિબંધો લાદવાની ધમકી આપી હતી, પરંતુ તેમ છતાં ભારતે અમેરિકાની પરવા કર્યા વિના રશિયા પાસેથી s-400 મિસાઈલ ખરીદી હતી અને વિશ્વને એવો કડક સંદેશો આપ્યો હતો કે ભારત હવે કોઈ સામે ઝૂકશે નહીં.\nવિશ્વમાં વધ્યું ભારતીયોનું સન્માન\nવર્ષ 2014 પહેલા તમે જોયું હશે કે જ્યારે પણ ભારતના કોઈ મોટા નેતા કે વડાપ્રધાન વિદેશ પ્રવાસ પર હોય ત્યારે તેની ચર્ચા ભાગ્યે જ થતી હતી, આપણા દેશના વડાપ્રધાન ક્યાં જશે? ત્યાં સુધી કે જે -તે દેશમાં રહેતા લોકોને પણ ખબર નથી હોતી કે તેમના દેશના પ્રધાનમંત્રી ત્યાં આવ્યા છે. પણ પ્રધાનમંત્રી નરેન્દ્ર મોદીએ આ ટ્રેન્ડને સંપૂર્ણપણે બદલ્યો હતો, હવે મોદી જ્યાં પણ જાય છે, તેની ચર્ચા માત્ર ભારતીય મીડિયામાં જ નથી થતી, પરંતુ આંતરરાષ્ટ્રીય મીડિયા પણ પીએમ મોદીની વિદેશ યાત્રાના વધુ સારી રીતે કવર કરે છે. મોદી જે દેશમાં જાય છે ત્યાં પણ તેઓ ભારતીય સમુદાયને ચોક્કસ મળે છે અને ભારતીયો પણ પ્રધાનંત્રી મોદીને સંપૂર્ણ ઉત્સાહથી મળે છે. તાજેતરમાં જ વડાપ્રધાન મોદી જર્મનીમાં રહેતા ભારતીય સમુદાયને મળ્યા હતા. જેની વિશ્વભરમાં ચર્ચા થઈ. વળી તેમની એક વિશેષતા એ છે કે તેઓ જ્યાં પણ જાય છે, તે દેશના વડા સાથે ઉષ્માભેર મુલાકાત કરે છે. આ જ કારણ છે કે વિદેશ નીતિને બાજુ પર રાખવામાં આવે તો પણ પીએમ મોદીની ઘણા દેશોના રાષ્ટ્રાધ્યક્ષો સાથે સારી મિત્રતા છે.\nરશિયા- યુક્રેન યુદ્ધમાં દરેક દેશ ભારત સાથે સારા સંબંધો ઈચ્છે છે\nરશિયા-યુક્રેન યુદ્ધ દરમિયાન જ્યારે આખું વિશ્વ બે જૂથોમાં વહેંચાયેલું હતું. ત્યારે એક જૂથ અમેરિકા અને યુરોપિયન દેશોનું હતું જે યૂક્રેનની પડખે હતું. તો બીજુ જૂથ રશિયાનું હતું. જેની સાથે ચીન,પાકિસ્તાન અને વિશ્વના તમામ દેશો હતા. જો કે, આ બધાની વચ્ચે ભારત તટસ્થ ભૂમિકામાં હતું અને બંને દેશોને આ મુદ્દાને વાતચીત દ્વારા ઉકેલવા માટે અપીલ કરી રહ્યું હતું. ઘણી વખત રશિયા અને અમેરિકાએ પણ કોશિશ કરી કે ભારત કોઈ એક જૂથ તરફ આવે, પરંતુ ભારતે પોતાની બિન-જોડાણવાળી નીતિ અપનાવતી વખતે કોઈપણ જૂથ તરફ ન જવાની જૂની નીતિ અપનાવી હતી. આટલા બધા મતભેદો હોવા છતાં ભલે તે રશિયા હોય, યુક્રેન હોય, અમેરિકા હોય કે ચીન હોય, દરેક જણ ભારત સાથે સારા સંબંધો ઈચ્છે છે. વાસ્તવમાં, બધા જાણે છે કે જો તમારે એશિયામાં આગળ વધવું હોય તો તમારે ભારતને સાથે લઈ જવું પડશે. કારણ કે આ સમયે ભારત એકમાત્ર એવો દેશ છે જે એશિયામાં ચીનને ટક્કર આપી શકે છે.\nવિશ્વના ઘણા ગરીબ દેશોને ભારતે મફતમાં રસી આપી\nજ્યારે આખું વિશ્વ કોરોનાના કહેરથી પરેશાન હતું, તે સમયે ભારત રસી બનાવવા પર કામ કરી રહ્યું હતું અને ટૂંક સમયમાં ભારતે રસી બનાવી પણ લીધી હતી, પરંતુ સમસ્યા એ હતી કે વિશ્વના ઘણા ગરીબ દેશો એવા હતા જેઓ આ રસી ખરીદી શક્યા ન હતા. તેથી જ ભારતે પોતાની ઉદારતા બતાવતા વેક્સીન ડિપ્લોમસી પ્રોગ્રામ ચલાવ્યો, જે અંતર્ગત ભારતે વિશ્વના લગભગ 69 ગરીબ દેશોને લગભગ 583 લાખ કોરોના રસીના ડોઝ મફત આપ્યા. આ દેશોમાં મ્યાનમાર, નેપાળ, ભૂતાન, માલદીવ, બાંગ્લાદેશ, શ્રીલંકા, બહેરીન, દક્ષિણ આફ્રિકા, ઓમાન, ઇજિપ્ત, કુવૈત, અફઘાનિસ્તાન જેવા દેશોનો સમાવેશ થાય છે. જેમાંથી સૌથી વધુ રસી બાંગ્લાદેશને 90 લાખ ડોઝ આપવામાં આવી હતી. ભારતના આ પગલાની વિશ્વભરમાં પ્રશંસા થઈ, આંતરરાષ્ટ્રીય મીડિયાએ પણ તેને ભારતની મોટી રાજદ્વારી સફળતા ગણાવી. ધ ન્યૂ યોર્ક ટાઈમ્સે તો ત્યાં સુધી લખ્યું છે કે ભારત એક અજોડ વેક્સિન ઉત્પાદક દેશ છે અને તેની રસીની મુત્સદ્દીગીરી ચીનનો સામનો કરવાનો સફળ પ્રયાસ છે.\nમુસ્લિમ વિશ્વ, યુરોપ, અમેરિકા, આફ્રિકા- આ તમામ છે મોદીના ચાહક\nદુનિયાભરના મુસ્લિમ દેશો જે ગઈકાલ સુધી પાકિસ્તાનની સાથે ઉભેલા જોવા મળતા હતા. આજે તેઓ ભારતની નજીક છે. સાઉદી અરેબિયા, ઈરાન, બહેરીન, ઓમાન કે અન્ય કોઈ મુસ્લિમ દેશ હોય, તે હવે ભારતની નજીક જવા ઈચ્છે છે. વર્ષ 2019માં પણ જ્યારે ભારત અને પાકિસ્તાન વચ્ચે તણાવ ચાલી રહ્યો હતો ત્યારે ભારતના તત્કાલીન વિદેશ મંત્રી સુષ્મા સ્વરાજે UAEના અબુધાબીમાં 57 મુસ્લિમ દેશોના સંગઠન OICની બેઠકને સંબોધિત કરી હતી. આ મીટીંગમાં ભારતને ગેસ્ટ ઓફ ઓનર તરીકે આમંત્રિત કરવામાં આવ્યા હતા જે મોટી વાત હતી. ત્યારે પાકિસ્તાને એડીચોટીનું જોર લગાવ્યું કે OIC દેશોએ ભારતને તેમાં સામેલ ન કરવું જોઈએ, પરંતુ તે કામ ન થયું. અફઘાનિસ્તાન કે જ્યાં હાલમાં તાલિબાનનું શાસન છે તે પણ ભારત સાથે વધુ સારા સંબંધો ઈચ્છે છે. એ જ રીતે યુરોપ અને અમેરિકા સહિતના તમામ આફ્રિકન દેશો પણ મોદીના ચાહક છે. ફ્રાન્સ, જર્મની, બ્રિટન જેવા દેશોના વડાઓ પીએમ મોદીને ઉષ્માભેર મળ્યા. અમેરિકામાં બરાક ઓબામાનું શાસન હોય, ડોનાલ્ડ ટ્રમ્પનું હોય કે હાલમાં જો બાઇડન રાષ્ટ્રપતિ હોય ભારતના વડાપ્રધાન મોદી સાથેના સંબંધો આ તમામ સાથે સારા રહ્યા છે. આ જ કારણ છે કે જ્યારે ચીન સાથે ભારતને સમસ્યા સર્જાય છે ત્યારે દુનિયાના આ તમામ મોટા દેશો ભારતની પડખે ઉભી રહેલા જોવા મળે છે.\nપાકિસ્તાન આખા વિશ્વથી થઈ ગયું છે વિખૂટું\nજે પાકિસ્તાનની પાછળ હંમેશાં અમેરિકા અને વિશ્વના તમામ મુસ્લિમ દેશો હંમેશાં ઉભા રહેતા હતા, તે પાકિસ્તાન આજે સમગ્ર વિશ્વમાં એકલું પડી ગયું છે. પ્રધાનમંત્રી મોદીની વિદેશ નીતિનું જ પરિણામ છે કે તેમણે પાકિસ્તાનને આખી દુનિયા સમક્ષ ખૂલ્લુ પાડ્યું છે કે તે કેવી રીતે પાકિસ્તાન આતંકની ફેક્ટરી બની ગયું છે. આજે પાકિસ્તાનની પડખે આખા વિશ્વમાં માત્ર ચીન જ ઉભું રહ્યું છે અને તે પણ પાકિસ્તાનને અંદરથી ખોખલું કરી રહ્યું છે. જે પાકિસ્તાન નાની-નાની બાબતોમાં ભારતને ઘેરવા માટે ઊભું થઈ જતું હતું, આજે તે પાકિસ્તાનની વાતમાં કોઈ આવતું નથી. જ્યારે ભારતે કાશ્મીરમાંથી કલમ 370 હટાવી ત્યારે પાકિસ્તાને આખી દુનિયામાં ફરી ફરીને છાતી પીટી હતી, પરંતુ કોઈએ તેને ટેકો આપ્યો ન હતો. તમામ મુસ્લિમ દેશોએ પણ આ મુદ્દાને ભારતનો આંતરિક મામલો ગણાવીને પાકિસ્તાનને સપોર્ટ કર્યો ન હતો. દુબઈએ તો કાશ્મીરમાં 2.5 અબજ ડોલરનું રોકાણ કરવાની વાત પણ કરી હતી. કલમ 370 નાબૂદ કર્યા પછી જ, જમ્મુ અને કાશ્મીર સરકારે અલ્માયા ગ્રૂપ, MATU ઇન્વેસ્ટમેન્ટ એલએલસી, જીએલ એમ્પ્લોયમેન્ટ બ્રોકરેજ એલએલસી, સેન્ચ્યુરી ફાઇનાન્સિયલ અને નૂર ઇ-કોમર્સ સાથે પાંચ અલગ-અલગ એમઓયુ પર પણ હસ્તાક્ષર કર્યા છે.\nIndia Foreign PolicyModi govtMODI GOVT 8 YEARSnarendra modi\nચોમાસાની ઋતુમાં ગુજરાતમાં ફરવાલાયક સ્થળો\nપરફેક્ટ ફોટોના ચક્કરમાં ઉર્ફીએ તોડ્યો ફોન?\nઆલિયા-રણબીરના ઘરે પારણું બંધાશે\nOMG! આ છે ‘વિશ્વનું સૌથી નાનું હૃદય ધરાવતું પક્ષી’


બેકલેસ વેસ્ટર્ન ડ્રેસમાં ભોજપુરી સ્ટાર મોનોલિસાએ ધૂમ મચાવી રહી છે… | ગુજરાત ટ્રેન્ડ\nબેકલેસ વેસ્ટર્ન ડ્રેસમાં ભોજપુરી સ્ટાર મોનોલિસાએ ધૂમ મચાવી રહી છે…\nPosted on May 31, 2021 Author ashish\tComment(0)\n‘બિગ બોસ’ ફેમ અને ભોજપુરી એક્ટ્રેસ મેસોનાલિસા ઘણીવાર તેમની તસવીરોને કારણે હેડલાઇન્સ બનાવે છે. મોનાલિસા સોશિયલ મીડિયા પર ખૂબ જ એક્ટિવ રહે છે અને દરરોજ તેની મોહક તસવીરો ચાહકો સાથે શેર કરતી રહે છે. તાજેતરમાં ફરી એકવાર તેણે તેના ઇન્સ્ટાગ્રામ એકાઉન્ટ પર કેટલીક તસવીરો શેર કરી છે. મોનાલિસાની આ તસવીરોએ સોશિયલ મીડિયા પર ધૂમ મચાવી દીધી છે.\nતસવીરોમાં મોનાલિસા બગીચામાં મસ્તી કરતી જોવા મળી રહી છે. લકુ વિશે વાત કરીએ તો અભિનેત્રી નોટેડ બૈકલેસ ટોપની સાથે મૈચિંક પ્લાઝોમાં સ્ટાઇલિશ લાગી રહી છે જેમાં નોચ્ડ બેકલેસ ટોપ્સ છે. મોનાના આ બેકલેસ લુક પર ચાહકો દિલ ગુમાવી રહ્યા છે.બ મિનિમલ મેકઅપ, પોની અને બ્લેક શેડ્સ તેના દેખાવને સંપૂર્ણ બનાવે છે. તેની આ તસવીરો સોશિયલ સાઇટ પર એકદમ વાયરલ થઈ રહી છે. ચાહકોને તેની તસવીર ખૂબ ગમે છે.\nકારકિર્દીની વાત કરીએ તો મોનાલિસા લાંબા સમયથી ભોજપુરી સિનેમામાં કામ કરી રહી છે. મોનાલિસા ભોજપુરી સિનેમામાં ઘણી પ્રખ્યાત છે. તેના ગીતો અને ફિલ્મોના લોકો દિવાના છે. મોનાલિસા રિયાલિટી શો ‘બિગ બોસ ૧૦’માં જોવા મળી હતી. ‘બિગ બોસ’ પછી તે સ્ટાર પ્લસ સીરિયલ ‘નજર’ માં જોવા મળી હતી. સિરિયલમાં તે ચૂડેલની ભૂમિકામાં હતી. આ દિવસોમાં મોનાલિસા નમક ઇશ્કની સિરિયલમાં જોવા મળી રહી છે.\nમોનાલિસા એક બંગાળી હિન્દુ છે જેનો જન્મ કોલકાતામાં થયો હતો. તેનું નામ અંતરા બિસ્વાસ હતું, ફિલ્મોમાં આવ્યા પછી, તેણે તેનું નામ મોનાલિસા રાખ્યું. મોનાલિસાએ સ્કૂલની શરૂઆત કલકત્તાની જુલિયન ડે સ્કૂલથી કરી હતી. આ પછી તેણે સાઉથ પોઇન્ટ સ્કૂલ, દમ દમથી અભ્યાસ પૂરો કર્યો. આગળ તેમણે આશુતોષ કોલેજમાંથી કોલેજનો અભ્યાસ કર્યો, જ્યાં તેમણે સંસ્કૃતમાં બી.એ. આ પછી, તેમણે કલકત્તા યુનિવર્સિટીમાંથી ડિગ્રી મેળવી.\nઅભ્યાસ પૂર્ણ કર્યા પછી, મોનાલિસાએ ટીવી પરના નાના પાત્રોથી તેની કારકિર્દીની શરૂઆત કરી. મોનાલિસાના કાકાએ તેમને તેનું નામ મોનાલિસા રાખવાનું કહ્યું, ત્યારબાદ તે અંતરા બિસ્વાના બદલે મોનાલિસા તરીકે જાણીતી થઈ. તેમને અંતરા ‘મોનાલિસા’ વિશ્વાસ પણ કહેવામાં આવે છે. રંગભૂમિ, બોલે શંકર અને પ્રતિજ્ઞા તેમની પ્રખ્યાત ફિલ્મો છે. મોનાલિસા એક ઉભરતી કલાકાર છે જેણે તેની કારકિર્દીમાં ઘણી ફિલ્મો કરી છે. મોનાલિસાએ તેની કારકિર્દીમાં કેટલીક બી ગ્રેડ ફિલ્મો પણ કરી છે.\nમોનાલિસાની પહેલી બોલિવૂડ ફિલ્મ ‘બ્લેકમેલ’ છે, જેમાં તે અજય દેવગન અને સુનીલ શેટ્ટી સાથે જોવા મળી હતી. આ પછી, મોનાલિસા કન્નડ ફિલ્મ ‘જેકપોટ’માં જોવા મળી હતી, જેમાં તે ખૂબ જ પસંદ આવી હતી. થોડા સમય પહેલાં, મોનાલિસા પણ કલર્સ ચેનલની કોમેડી નાઇટ બચાવો સિરિયલમાં જોવા મળી હતી. મોનાલિસા એકમાત્ર એવી અભિનેત્રી છે કે જેમણે દિનેશ લાલ યાદવ, પવનસિંહ અને બીજા ઘણા બધા સુપરસ્ટાર્સ સાથે કામ કર્યું છે. મોનાલિસાએ બોલિવૂડમાં ઘણી ફિલ્મોમાં નાના રોલ પણ કર્યા છે. તે ૨૦૦૫ માં અભિષેક બચ્ચન અને રાની મુખર્જીના ‘બંટી ઓર બબલી’ ના ટાઇટલ સોંગ પર ડાન્સ કરતી પણ જોવા મળી હતી.\nકપિલ શર્માના શો બચ્ચા યાદવ એક એપિસોડની ફ્રી એક સુપર સ્ટાર અભિનેતા કરતાં પણ વધારે છે, કરોડોની સંપતિનો માલિક છે\nPosted on July 15, 2020 July 15, 2020 Author Gujarat Trend Team\nજ્યારે કોમેડી કિંગ કપિલ શર્માનો શો ફરી એક વખત બંધ થયા પછી ફરી શરૂ થયો, ત્યારે તેને ફરીથી પહેલીની જેમ જ લોકપ્રિયતા મળી અને ત્યારથી આ શો ખૂબ જ સફળ રહ્યો. હવે જ્યારે આ શો હિટ છે, ત્યારે સ્વાભાવિક છે કે કપિલ આ શો માંથી સારા એવા પૈસા કામતો હશે. તો અમે તમને જણાવીએ છીએ […]\nનોરા ફતેહીના આ વીડિયોએ તો ધમાલ મચાવી દીધી -જુઓ


Bigg Boss OTT: બિગ બોસ હાઉસમાં કૂકર ફાટવાં-થ મચી અફરા-તફરી, PHOTOS VIRAL- Bigg Boss ott this time bb got some master chef in house photos viral – News18 Gujarati\nBigg Boss OTT: બિગ બોસ હાઉસમાં કૂકર ફાટવાંથી મચી અફરા-તફરી, PHOTOS VIRAL\nબિગ બોસ હાઉસમાં કૂકર ફાટવાંથી\nબિગ બોસ ઓટીટી (Bigg Boss OTT)માં આ વખતે ધમાકેદાર સ્પર્ધકો આવ્યાં છે. તેથી જ શો શરૂ થતા જ ઘરની અંદરની મજેદાર તસવીરો (Photo Viral on Social Media) વાયરલ થઇ રહી છે.\nLast Updated : August 13, 2021, 15:58 IST\nએન્ટરટેઇનમેન્ટ ડેસ્ક: ટીવીનાં સૌથી પોપ્યુલર રિયાલિટી શો 'બિગ બોસ ઓટીટી' (Bigg Boss OTT) જ્યારથી શરૂ થયો છે. ત્યારથી ઘરની અંદર સ્પર્ધકો વચ્ચે મસ્તી મજાક અને લડાઇ ત્રણેય જોવા મળી રહી છે. બિગ બોસનાં ઘરની અંદરની મજેદાર ઘટનાઓ 24 કલાક વૂટ સિલેક્ટ (Voot Select) પર લાઇવ જોવામાં આવી રહી છે. જેમ આશા હતી તેમ ઘરની અંદર જોવા મળી રહ્યું છે. 'બિગ બોસ'નાં ઘરની અંદર બબાલ શરૂ થઇ ગઇ છે. થોડા દિવસ પહેલાં જ શરૂ થેયલાં આ શોનાં વીડિયો અને તવસીરો સોશિયલ મીડિયા પર ખુબજ વાયરલ થઇ રહ્યાં છે. બિગ બોસનાં ઘરમાંથી એક તસવીર વાયરલ થઇ રહી છે જે ચોકાવનારી છે.\nઆ પણ વાંચો- દીકરા 'જહાંગીર'નાં નામ પર મચી બબાલ, કરીના બોલી- ' તે માસૂમ બાળક છે'\nઆ ફોટો સોશિયલ મીડિયા પર વાયરલ થઇ રહ્યો છે જેમાં કૂકર બ્લાસ્ટ થતા નજર આવે છે. આ પહેલાં જેટલી પણ સીઝન ટેલકાસ્ટ થઇ તેમાં ક્યારેય આવી કોઇ ઘટના બની નથી. આવું પહેલી વખત થયું છે.\nઆ પણ વાંચો- Taarak Mehta: જાણો તમારા પસંદિદા 'જેઠાલાલ' એટલે કે દિલીપ જોશીની વાર્ષિક કમાણી\nઆ પણ વાંચો-Sridevi Birth Anniversary: હીરો કરતાં પણ વધુ ફી વસૂલતી શ્રીદેવી, પરિવાર માટે મૂકી ગઇ કરોડોની સંપત્તિ\nઇન્સ્ટાગ્રામ પર બિગ બોસ ઓટીટીનાં ઘરની એક મેજદાર ફોટો સામે આવી છે જેમાં ગેસ પસ કુકર ચઢેલું છે અને કોઇનું ધ્યાન નથી એવામાં કૂકર બ્લાસ્ટ થઇ જાય છે. આ ફોટોની સાથે કેપ્શનમાં લખ્યું છે, 'આ વખતે બિગ બોસનાં ઘરમાં કેટલાંક માસ્ટર શેફ છે. સ્પર્ધકોને એ પણ નથી ખબર કે કુકરમાં સીટી લગાવવામાં આવે છે. અને થોડી જ મિનિટમાં કૂકર ફાટી જાય છે. બિગ બોસનાં ઘરમાં કૂકર ફાંટવાની આ પહેલી ઘટના છે.. ' આ ફોટો અને પોસ્ટ પર યૂઝર્સ ખુબજ મજા લઇ રહ્યાં છે.\nઆપને જણાવી દઇએ કે, 'બિગ બોસ ઓટીટી' (Bigg Boss OTT) પર પહેલાં જ દિવસે કોઇને કોઇ વાત પર સ્પર્ધકો વચ્ચે ઝઘડો જોવા મળ્યો. ગત એપિસોડમાં પણ કંઇક આવું જ હતું. જ્યારે ભોજપુરી એસ્ટ્રેસ અક્ષરા સિંહ (Aksharma Singh) અને શમિતા શેટ્ટી (Shamita Shetty)એ ઉંમર અંગે કમેન્ટ કરી અને ઉર્ફીની સાથે તેની મજાક ઉડાવી હતી. આ મનમોટાવનીશરૂઆત ભોજન બાબતે થઇ હતી જે હજુ સુધી પૂર્ણ થઇ નથી.\nFirst published: August 13, 2021, 15:58 IST\nTags: BB House Photos Viral, Bigg Boss OTT, Master Chef


નિર્ભયાના દોષિતો સામે નવુ ડેથ વોરન્ટ ઈશ્યુ,3માર્ચે સવારે6વાગે અપાશે ફાંસી | Nirbhaya Case: Delhi Court issues fresh death warrants, Convicts to be Hanged on March 3. - Gujarati Oneindia\n| Updated: Monday, February 17, 2020, 16:45 [IST]\nનિર્ભયાના દોષિતો સામે નવુ ડેથ વોરન્ટ ઈશ્ય કરી દેવામાં આવ્યુ છે.3માર્ચની સવારે6વાગે નિર્ભયાના દોષિતોને ફાંસી આપવામાં આવશે. પટિયાલા હાઉસ કોર્ટે ચારે દોષિતો સામો નવુ ડેથ વોરન્ટ જારી કર્યુ છે. કોર્ટે ચુકાદામાં સંભળાવ્યુ કે ચારે દોષિતોને એકસાથે ફાંસી આપવામાં આવશે. સુનાવણી શરૂ થતા જ તિહાર જેલ તરફથી અત્યાર સુધીની સ્ટેટસ રિપોર્ટ કોર્ટમાં સોંપી દીધી. વિશેષ લોક વકીલ રાજીવ મોહને કેસની વર્તમાન સ્થિતિ વિશે કોર્ટને અવગત કરાવ્યા અને કહ્યુ કે4દોષિતોમાંથી3એ પહેલા જ પોતાના કાનૂની ઉપાયો સમાપ્ત કરી દીધા છે.\nતેમણે કહ્યુ કે દિલ્લી હાઈકોર્ટે દોષિતોને સાત દિવસનો સમય આપ્યો હતો અને તે સમય પૂરો થઈ ગયો છે. આ સાથે જ તારીખ તરીકે કોઈ પણ અદાલતમાં કોઈ અરજી પેન્ડીંગ નથી. તમને જણાવી દઈએ કે નિર્ભયાના પરિવારજનોએ દોષિતો સામે નવુ ડેથ વોરન્ટ જારી કરવા માટે કોર્ટમાં અરજી દાખલ કરી છે.\n2 વાર ઈશ્યુ થઈ ચૂક્યુ છે ડેથ વોરન્ટ\nદિલ્લીની પટિયાલા હાઉસ કોર્ટ ચારે દોષિતો સામે2વાર ડેથ વોરન્ટ જારી કરી ચૂકી છે. આ વર્ષે7જાન્યુઆરીએ કોર્ટે પહેલી વાર ડેથ વોરન્ટ ઈશ્યુ કર્યુ હતુ જેમાં 22 જાન્યુઆરીએ ચારે દોષિતોને સવારે7વાગે ફાંસી આપવા માટે કહેવામાં આવ્યુ હતુ. ત્યારબાદ 17 જાન્યુઆરીએ કોર્ટે નવુ ડેથ વોરન્ટ જારી કરીને ફાંસીની તારીખ આગળ વધારીને 1 ફેબ્રુઆરી કરી હતી અને ફાંસીનો સમય સવારે6વાગ્યાનો કર્યો હતો. પરંતુ દોષિતો તરફથી કોર્ટ અને રાષ્ટ્રપતિ સમક્ષ દયા અરજી જવાના કારણે દિવસે પણ ફાંસી થઈ શકી નહોતી.\nઆ પણ વાંચોઃ ભારતીય અર્થવ્યવસ્થા પર કોરોના વાયરસની અસર, મૂડીઝે વિકાસદર ઘટાડીને કર્યો 5.4%\nnirbhaya delhi gangrape death sentence tihar jail court નિર્ભયા દિલ્લી ગેંગરેપ ફાંસી તિહાર જેલ કોર્ટ\nNirbhaya Case: Delhi Court issues fresh death warrants, Convicts to be Hanged on March 3.


અમદાવાદ સહિત આ 10 શહેરોમાં મારુતિ સિઆઝનું લાંબુ વેઇટિંગ | Maruti Suzuki Ciaz's Waiting Period Top Cities - Gujarati Oneindia\n| Published: Thursday, October 16, 2014, 16:41 [IST]\nમારુતિ સુઝુકી દ્વારા ભારતીય ઓટોમોબાઇલ સેક્ટરમાં પોતાની નવી કાર સિઆઝને લોન્ચ કરવામાં આવી છે. જે પ્રકારે મારુતિની અન્ય કાર્સની લોકપ્રિયતા છે અને બ્રાન્ડ પ્રત્યે જે પ્રકારે કાર ચાહકોમાં વિશ્વસનિયતા છે, તેની અસર આ કારમાં પણ જોવા મળી છે. સિઆઝને લોન્ચ કરવામાં આવી ત્યારથી લઇને અત્યારસુધીમાં તેનું શાનદાર બુકિંગ જોવા મળી રહ્યું છે. સ્થિતિ એવી છેકે દેશના મેટ્રો શહેરમાં આ કારનું વેઇટિંગ બેથી ત્રણ મહિના છે, જ્યારે અન્ય શહેરોમાં ત્રણથી ચાર અઠવાડિયાનુ વેઇટિંગ હોવાનું જાણવા મળ્યું છે.\nવાત દેશના ટોપ 10 શહેરોની કરવામાં આવે તો અમદાવાદ, જયપુર, બેંગ્લોર, ઇન્દોર, ચંદીગઢ, હૈદરાબાદ, દિલ્હી, મુંબઇ, ચેન્નાઇ અને કોલકતામાં કારનું વેઇટિંગ વધારે છે. મેટ્રો શહેરની વાત કરવામાં આવે તો નવી દિલ્હી, મુંબઇ, ચેન્નાઇ અને કોલકતામાં દિવાળી અને ઘનતેરસને ધ્યાનમાં રાખીને તમે અત્યારે કાર નોંધાવો તો તમારે નિરાશ થવું પડી શકે છે. દિલ્હી અને એનસીઆરમાં સિઆઝના બેઝ વેરિએન્ટ્સનો વેટિંગ પિરીયડ 8થી 12 અઠવાડિયા છે, જ્યારે ટોપ એન્ડ વેરિએન્ટ્સ માટે 12થી 16 અઠવાડિયાનો વેટિંગ પિરીયડ છે. મુંબઇ, ચેન્નાઇ અને કોલકતામાં 2થી 2.5 મહિનાનું વેઇટિંગ છે.\nવાત અન્ય મહત્વના શહેરોની કરવામાં આવે તો જયપુરમાં એકથી દોઢ મહિનાનું વેઇટિંગ છે. અમદાવાદ અને ઇન્દોરમાં બે મહિનાની આસપાસનું વેઇટિંગ પિરીયડ છે. જ્યારે ચંદીગઢમાં ડીઝલ મોડલ કરતા પેટ્રોલ મોડલમાં વધારે વેઇટિંગ છે. પેટ્રોલ વેરિએન્ટ્સમાં 3થી4મહિનાનું તો ડીઝલ વેરિએન્ટ્સમાં 2થી3મહિનાનું વેઇટિંગ છે. હૈદરાબાદ અને બેંગ્લોરમાં પેટ્રોલ વેરિએન્ટ્સ માટે4અઠવાડિયાનું અને ડીઝલ વેરિએન્ટ્સમાં 8 અઠવાડિયાનું વેઇટિંગ છે.\nauto automobile autogadget car suzuki ahmedabad news in gujarati ઓટો ઓટોમોબાઇલ ઓટોગેજેટ કાર સુઝુકી અમદાવાદ ન્યૂઝ ઇન ગુજરાતી\nMaruti Suzuki Ciaz's Waiting Period Top Cities\nStory first published: Thursday, October 16, 2014, 16:41 [IST]


પોલીસનો તો જાણે ડર જ નથીઃ અનેક વિસ્તારોમાં માથાભારે તત્ત્વોની ગુંડાગીરી | Bullying of defamatory elements in many areas - Sambhaav News\nઅમદાવાદ: ઉત્તરાયણના પર્વ દરમિયાન અસામા‌જિક તત્ત્વો બેફામ બનતાં શહેરમાં મારામારીના નાના-મોટા અનેક બનાવ બન્યા છે, જેમાં પોલીસે ક્યાંક રાયો‌િટંગનો તો ક્યાંક હત્યાની કોશિશના ગુના દાખલ કર્યા છે. નારોલ વિસ્તારમાં વાહન અથડાવવા બાબતે બે જૂથ આમનેસામને આવી ગયાં હતાં જ્યાં વાહનોની તોડફોડ અને પથ્થરમારાનો બનાવ બન્યો હતો તો વાડજમાં યુવતીની મશ્કરી કરવા બાબતે બે જૂથ આમનેસામને આવી ગયાં હતાં, જેમાં ચાર કરતાં વધુ લોકો ઘવાયા હતા. શાહીબાગના િલસ્ટેડ બુટલેગર કિશોર લગંડા અને તેની ગેંગનો પણ આતંક જોવા મળ્યો હતો.\nવાડજ વિસ્તારમાં આવેલ ગાંધીનગરના છાપરામાં રહેતા ભોગીલાલ દંતાણીએ પાંચ લોકો વિરુદ્ધમાં હત્યાની કોશિશની ફરિયાદ કરી છે. ગઇ કાલે સાંજે ભોગીલાલ, તેમના મિત્ર ભરત સહિત અનેક મિત્રો ધાબા પર પતંગ ચગાવતા હતા ત્યારે સની નામનો યુવક અંગત અદાવત રાખીને ભરત સાથે બોલાચાલી કરવા માટે આવ્યો હતો.\nસની સાથે તેના મિત્રો શ્યામ, રાહુલ, અલ્પેશ અને બાબુ આવ્યા હતા અને તેમની પાસે રહેલી છરીઓ કાઢીને ઉપરાછાપરી ભરત, ભોગીલાલ પર હુલાવી દીધી હતી તો બીજી તરફ ભોગીલાલ, ભરત સહિત ચાર લોકોએ સની તેમજ તેના મિત્રો પર હુમલો કરી દીધો હતો, જેમાં ત્રણ લોકોને સામાન્ય ઇજા પહોંચી હતી. ભરત, ભોગીલાલને વધુ ઇજા પહોંચતાં તેમને સારવાર માટે હોસ્પિટલમાં ખસેડવામાં આવ્યા હતા. ઘટનાની જાણ વાડજ પોલીસને થતાં તેઓ તાત્કા‌િલક ઘટનાસ્થળે પહોંચી ગયા હતા અને સામસામે ફરિયાદ નોંધીને તપાસ શરૂ કરી છે.\nઉત્તરાયણના દિવસે નારોલ વિસ્તારમાં આવેલ દેવનગરમાં બે જૂથ વચ્ચે વાહન અકસ્માતને લઇ બબાલ થતાં મામલો બીચક્યો હતો. બે જૂથે સામસામે પથ્થરમારો કર્યો હતો અને વાહનોને નુકસાન પહોંચાડ્યું હતું. ઉત્તરાયણના દિવસે વાહન ચલાવવા બાબતે બે યુવકો વચ્ચે બબાલ થઇ હતી. બે યુવકો વચ્ચે થયેલી બબાલમાં દેવનગરનાં બે ટોળાં સામસામે આવી ગયાં હતાં અને પથ્થરમારો કર્યો હતો.\nમહિલાઓ સહિત યુવકો લાકડીઓ લઇને રોડ પર ઊતરી આવ્યા હતા અને વાહનોની તોડફોડ કરી હતી અને મારામારી કરી હતી. આ ઘટનામાં પાંચ કરતાં વધુ લોકોને નાની-મોટી ઇજા પહોંચી હતી. નારોલ પોલીસને હકીકતની જાણ થતાં તેઓ તાત્કા‌િલક ઘટનાસ્થળે પહોંચી ગયા હતા અને ઉશ્કેરાયેલાં ટોળાંને વેરવિખેર કર્યાં હતાં. ટોળાંઓએ મચાવેલી ધમાલ સીસીટીવી કેમેરામાં કેદ થઇ ગઇ હતી. પોલીસે એક પક્ષે રાયો‌િટંગનો ગુનો દાખલ કર્યો છે તો બીજા પક્ષે એટ્રો‌િસટી એક્ટ હેઠળ ફરિયાદ કરી છે. હાલ પોલીસે દેવનગર સોસાયટીમાં ચાંપતો બંદોબસ્ત ગોઠવી દીધો છે.\nગઇ કાલે અમરાઇવાડી વિસ્તારમાં આવેલ આ‌િશમા િમલની પાછળ આવેલ સોસાયટીની ચાલીમાં સમાધાન કરવા માટે ભેગાં થયેલાં ટોળાંઓએ એકબીજા પર હુમલો કરતાં મામલો બીચક્યો હતો. જૂની અદાવતમાં સમાધાન કરવા માટે બે પક્ષના લોકો ભેગા થયા હતા, જેમાં સમાધાન નહીં થતાં મામલો બીચક્યો હતો અને જોતજોતામાં ઉશ્કેરાયેલાં ટોળાંઓએ વાહનોમાં તોડફોડ કરી હતી.\nઘટનાની જાણ અમરાઇવાડી પોલીસને થતાં તેઓ તાત્કા‌િલક ઘટના સ્થળે આવી પહોંચ્યા હતા અને ઉશ્કેરાયેલાં ટોળાંને વેર-વિખેર કર્યાં હતાં. રામોલમાં આવેલ જામફળવાડી કેનાલ પાસેની કૃષ્ણદર્શન સોસાયટીમાં મોડી રાતે અસામા‌િજક તત્ત્વોએ બેથી ત્રણ વાહનમાં તોડોફોડ કરીને ધમાલ મચાવી હતી. થોડાક દિવસ પહેલાં પણ આ સોસાયટીમાં અસામા‌િજક તત્ત્વોએ ધમાલ મચાવી હતી. આજે સવારે અસામાજિક તત્ત્વોથી કંટાળીને સોસાયટીના રહીશો પોલીસ સ્ટેશનમાં પહોંચી ગયા હતા.\nઅસારવામાં પણ િલસ્ટેડ બુટલેગર કિશોર લંગડા તેમજ તેના સાગરીતોનો આતંક જોવા મળ્યો હતો. અસારવામાં રહેતો જીતુ એ‌િકટવા લઇને બે દિવસ પહેલાં જતો હતો ત્યારે કૃણાલસિંહ નામના યુવક સાથે તેને અકસ્માત થયો હતો, જેની અદાવત રાખીને ગઇ કાલે કિશોર લંગડો, કૃણાલ, લલ્લાજી, કિશોરની પત્ની સહિત સાત લોકો મારો-મારોની બૂમો પાડીને લાકડી, તલવાર અને પાઇપો લઇને દોડી આવ્યાં હતાં અને ચાની કીટલી પર તોડફોડ કરીને લોકોના ઘરનાં બારણાં પર તલવાર અને પાઇપો મારી હતી. શાહીબાગ પોલીસે આ મામલે કિશોર લંગડા સહિત સાત લોકો વિરુદ્ધમાં ફરિયાદ દાખલ કરીને તપાસ શરૂ કરી છે.\nખોખરામાં પતંગ લુંટવા બાબતે એક યુવકને છરીઓના ઘા ઝીંકવામાં આવ્યા છે. ખોખરા વિસ્તારમાં આવેલ હરીપુરામાં રહેતા વિજય દંતાણીએ ખોખરા પોલીસ સ્ટેશનમાં મહેન્દ્ર લાડવા અને ઉમેશ વિરુધ્ધમાં ફરિયાદ કરી છેકે ગઇકાલે વિજયનો ભાઇ અજય તેમજ મહેન્દ્ર પતંગ પકડવા માટે દોડ્યા હતા.\nબન્ને જણા એક બીજાને અથડાતા તે જમીન પર પડી ગયા હતા. મહેન્દ્ર જમીન પર પડતા તેના કપડા બગડી ગયા હતા જેથી તેને અજય સાથે બોલાચાલી કરીને ઝધડો કર્યો હતો. દરમિયાનમાં મહેન્દ્રનો મિત્ર ઉમેશ પણ આવી ગયો હતો. બન્ને જણાએ અજયનો ઢોરમાર મર્યો હતો અને છરી વડે હુમલો કર્યો હતો. ખોખરા પોલીસે આ મામલે ગુનો દાખલ કરીને તપાસ શરુ કરી છે.\nહવે ભારતની શાળાઓમાં પણ ભણાવામાં આવશે સેક્સ એજ્યુકેશન, મોદી સરકારની પહેલ\nઅેએમટીઅેસ બસમાં મહિલાઅો માટેની રિઝર્વ સીટ માત્ર કાગળ પર


ઉત્તરપ્રદેશમાં સૂર્યને અર્ધ્ય આપવા માટે ઘાટ પર ભીડ ઉમટી, શ્રદ્ધાળુઓએ મહામારી ઝડપથી ખતમ થાય તેવી પ્રાર્થના કરી\nગોરખપુર : છઠ મહાપર્વ શનિવારે ઉગતા સૂર્યને અર્ધ્ય આપવાની સાથે પુરો થઈ ગયો છે. છઠ પૂજાના બીજા દિવસે સૂરજને અર્ધ્ય આપવા માટે ઘાટ પર શ્રદ્ધાળુઓની ભારે ભીડ ભેગી થઈ હતી.જ્યાં વારાણસી અને ગોરખપુરના ઘાટ પર શ્રદ્ધાળુઓએ સૂર્યને અર્ધ્ય આપ્યું. શ્રદ્ધાળુઓએ વાતચીતમાં કહ્યું કે, તેમને વિશ્વાસ છએ કે સૂર્ય તેના તેજથી કોરોના મહામારીને ખતમ કરી દશે.સવારે 6.39 વાગ્યે સૂર્યનો ઉદય થતાની સાથે જ ઘાટ પર જયઘોષ થવા લાગ્યો હતો.\nગોરખપુર જિલ્લામાં છઠના પર્વની ધૂમધામથી ઉજવણી કરવામાં આવી. આ દરમિયાન ગોરખપુર જિલ્લાના ચૌરી ચૌરા પોલીસ સ્ટેશન વિસ્તારમાં છઠ પર્વ પર એકઠી થયેલી ભીડ કોરોના પર્વ પર ભારે પડી છે.શાસનની તૈયારી પોલીસસ્ટેશન અધ્યક્ષ ચૌરી ચૌરા પ્રમોદ ત્રિપાઠીના નેતૃત્વમાં ડ્રોન કેમેરાથી નજર રાખવામાં આવી રહી હતી પણ એટલી હદે ભેગી થયેલી ભીડના કારણે બધા પર પાણી ફેરવાઈ ગયું હાલ પણ આ જ સ્થિતિ છે.\nશીતલા ઘાટ, દશાશ્વમેઘ ઘાટ પર શ્રદ્ધાળુઓની ભીડને જોતા માર્ગને થોડીક વાર માટે બંધ કરવો પડ્યો. લોક આસ્થાના મહાપર્વ પર લોકોમાં એક કામના એ હતી કે સુખ સમુદ્ધિ સાથે વિશ્વમાંથી મહામારી ખતમ થાય. નાના નાન કુંડ, તળાવમાં પણ મહિલાઓએ પૂજન કર્યું. ઘણા સ્થળો પર લોકો ઢોલ નગાડા સાથે ઘાટ પર પહોંચ્યા. તો આ તરફ ગંગા ઘાટ પર સુરક્ષઆ માટે પોલીસ ગંગા બોટથી નજર રાખી રહી હતી. સાથે જ ડ્રોનથી પણ ભારે ભીડ પર નજર રાખવામાં આવી રહી હતી.


ઘરમાં ઉગાડેલો તુલસીનો છોડ પણ આપે છે આવનારી મુસીબતનો સંકેત - Gujju Gossip\nઘરમાં ઉગાડેલો તુલસીનો છોડ પણ આપે છે આવનારી મુસીબતનો સંકેત\nDecember 10, 2020 December 10, 2020 gujjugossip\nકહેવાય છે કે ઘરમાં તુલસીનો છોડ અચૂક લગાવવો જોઈએ. દરેક હિંદુ ઘરમાં તુલસીના છોડની સવાર સાંજ પૂજા કરવામાં આવે છે. સદીઓથી આ પંરપરા ચાલી આવતી રહી છે. તુલસીજીને મા લક્ષ્મીનું સ્વરૂપ ગણવામાં આવ્યું છે. શાસ્ત્રોમાં તુલસીના છોડ સાથે અનેક માન્યતાઓ જોડાયેલી છે. શાસ્ત્રો અનુસાર ભગવાન વિષ્ણુને તુલસી ખૂબ જ પ્રિય છે. તેના પ્રસાદ વિના તેમનો ભોગ અધૂરો ગણવામાં આવે છે.\nમાન્યતા છે કે જે ઘરમાં રોજ તુલસીના છોડની પૂજા અર્ચના કરાય છે તે ઘરમાં યમદૂતનો પ્રવેશ થતો નથી અને સાથે જ ઘરમાં સુખ, શાંતિ અને સમૃદ્ધિ જોવા મળે છે. તુલસીને એક દ્વિબીજપત્રી તથા શાકીય ઔષધિય છોડ ગણાયો છે. તે ઝાડીના રૂપમાં ઉગે છે અને સાથે જ 1થી3ફૂટ ઉંચો હોય છે. તેના પાન બેંગની શેડ વાળી અને સામાન્ય શેડથી ઠંકાયેલી હોય છે.\nઘણીવાર એવું બને છે કે ઘરમાં લગાવેલી તુલસીનો છોડ ક્યારેક સુકાઈ જાય છે. અનેક શક્ય પ્રયાસ કરવા છતાં તમે તેને બચાવી શકતા નથી. તેની પાછળ એક ખાસ કારણ હોય છે જેને આપણે જાણી શકતા નથી. શું તમે ક્યારેય વિચાર્યું છે કે અનેક પ્રયાસ બાદ પણ તમે તેને શા માટે બચાવી શકતા નથી. આવું એટલા માટે થાય છે કે જ્યારે તુલસીનો છોડ સુકાઈ જાય છે ત્યારે તમારા ઘર પર મુસીબત આવવાના સંકેત મળે છે. ઘરમાં કોઈ મુસીબત આવી રહી છે તેનો સંકેત તમને તુલસીનો છોડ સૌથી પહેલાં આપી દે છે.\nતુલસીના છોડના અનેક ફાયદા છે અને તેના પ્રાકૃતિક ગુણો તમને અને તમારા પરિવારને પણ બીમારીથી દૂર રાખે છે. જે ઘરમાં તુલસીનો છોડ હોય છે તે ઘરથી બીમારીઓ દૂર રહે છે. ગ્રંથોમાં પણ તુલસીને દૈવીય છોડ કહેવાયો છે. પણ જો તમારા પર કોઈ મુસીબત આવવાની હોય છે તો તમારા ઘરનો આ છોડ સૂકાવવા લાગે છે. પછી ભલે તમે તેને સંભાળવાની અનેક કોશિશ કરતા રહો.\nવાત એ છે કે તુલસીને પહેલાં જ આવનારી મુસીબતનો પૂર્વાગ્રહ થાય છે અને તે તમને સંકેત પણ આપે છે. શાસ્ત્રોમાં પણ માનવામાં આવ્યું છે કે જે ઘરમાં કોઈ મુસીબત આવવાની હોય ત્યાં લક્ષ્મી અર્થાત તુલસી જતી રહે છે. કેમકે જ્યાં પણ દરિદ્રતા, ક્લેશ હોય છે ત્યાં દેવી લક્ષ્મી નિવાસ કરતી નથી.\nતો હવે તમારી સાથે પણ આવું બને છે તો તમે તેને ઈગ્નોર ન કરો અને સચેત થઈ જાવ. સાથે જ આવનારી મુસીબતનો જો અંદાજ હોય તો તેની સામે લડવાની પહેલેથી તૈયારી કરી લો તે યોગ્ય છે.\n← નાની-નાની વાતોમાં ખૂબ ભાવૂક થઇ જાય છે આ છોકરીઓ, સાથે આ રાશિની છોકરીઓ રોવામાં હોય છે અવ્વલ\nનાસ્તા સમયે કરાતી આ7ભૂલો નોતરે છે મોટી બીમારી, જાણીને રહો એલર્ટ →\nપ્રજા કલ્યાણ માટે બધું જ કરનારી હિન્દુસ્તાનની આ બેખૌફ રાણી, દુનિયાની સૌથી પહેલી વેક્સિન માટે બની ગઈ મોડલ


Party will losealot after Ahmed Patel death said Adhiranjan Chaudhary | કોંગ્રેસ માટે મુશ્કેલ સ્થિતિને આસાન કરવાનું નામ એટલે અહેમદ પટેલ, પાર્ટીને મોટી ખોટ પડશેઃ અધિર રંજન ચૌધરી - Divya Bhaskar\nParty Will Lose A Lot After Ahmed Patel Death Said Adhiranjan Chaudhary\nલોકસભામાં કોંગ્રેસના નેતાની શ્રદ્ધાંજલિ:કોંગ્રેસ માટે મુશ્કેલ સ્થિતિને આસાન કરવાનું નામ એટલે અહેમદ પટેલ, પાર્ટીને મોટી ખોટ પડશેઃ અધિર રંજન ચૌધરી\nલોકસભામાં કોંગ્રેસના નેતા અધિર રંજન ચૌધરી\nલોકસભામાં કોંગ્રેસના નેતા અધિર રંજન ચૌધરીએ કેવડિયામાં ઓલ ઇન્ડિયા પ્રિસાઇડિંગ ઓફિસર કોન્ફરન્સમાં હાજરી આપી\nલોકસભામાં કોંગ્રેસના નેતા અધિર રંજન ચૌધરી કેવડિયામાં શરૂ થયેલી 80મી ઓલ ઇન્ડિયા પ્રિસાઇડિંગ ઓફિસર કોન્ફરન્સમાં ભાગ લેવા માટે પહોંચ્યા છે. જ્યાં અધિર રંજન ચૌધરીએ અહેમદ પટેલના નિધન પર દુઃખ વ્યક્ત કર્યું હતું અને અહેમદ પટેલને કોંગ્રેસ માટે મુશ્કેલ સ્થિતિને આસાન કરનાર ગણાવ્યા હતા.\nકોંગ્રેસને હંમેશા તેમની ખોટ રહેશે, ખુબ મોટુ નુકસાન થશે\nલોકસભામાં કોંગ્રેસના નેતા અધિર રંજન ચૌધરીએ જણાવ્યું હતું કે, અહેમદ પટેલનું નિધનને પગલે મને ખુબ દુઃખ થયું છે. અહેમદ પટેલની વિદાયને પગલે તેમના જેવા દિગ્ગજ નેતાનું ન રહેવુ એ અમારા માટે પીડાદાયક છે અને તેમની ખોટ કોંગ્રેસને હંમેશા રહેશે. અમારી પાર્ટીને ખુબ મોટુ નુકસાન થશે તે નક્કી છે. કોંગ્રેસ માટે મુશ્કેલ સ્થિતિને આસાન કરવાનું નામ એટલે અહેમદ પટેલ હતા.\nઅહેમદ પટેલ નેતાઓ અને કેન્દ્રીય નેતાગીરી વચ્ચે તેઓ સેતુ સમાન હતા\nવધુમાં તેઓએ જણાવ્યું હતું કે, અહેમદ પટેલને કોઇ પણ કાર્યકરો આસાનીથી મળી શકતા હતા. કોઇ નેતા કે, કાર્યકર સમસ્યા લઇને જાય તો તેમનો દરબાર હંમેશા ખુલ્લો રહેતો હતો. અમને તેની સાથે વાતચીત કરવાનું હંમેશા સહજ રહેતુ હતું. તેઓ નેતાઓ અને કેન્દ્રીય નેતાગીરી વચ્ચે તેઓ સેતુ સમાન હતા.


પેટ્રોલ અને ડીઝલના ભાવ ડોલરને પણ વટાવી ગયાં, કોંગ્રેસે સરકાર પર કર્યો વાર Connect Gujarat\nHome સમાચાર પેટ્રોલ અને ડીઝલના ભાવ ડોલરને પણ વટાવી ગયાં, કોંગ્રેસે સરકાર પર કર્યો...\nપેટ્રોલ અને ડીઝલના ભાવ ડોલરને પણ વટાવી ગયાં, કોંગ્રેસે સરકાર પર કર્યો વાર\n2014ની લોકસભાની ચુંટણીમાં પેટ્રોલ અને ડીઝલના ભાવ ઘટાડવાના દિવા સ્વપનો બતાવાયાં હતાં પણ હવે પેટ્રોલ- ડીઝલના ભાવો સૌથી સર્વોચ્ચ સપાટીએ પહોંચી ગયાં છે. ભાવ વધારાના વિરોધમાં સોમવારે કોંગ્રેસે રાજયવ્યાપી વિરોધ પ્રદર્શન કર્યું હતું.\nપેટ્રોલ અને ડીઝલના ભાવના મુદ્દે કોંગ્રેસે સરકારને ભીંસમાં લેવાનો પ્રયાસ કર્યો છે. સોમવારે રાજયવ્યાપી વિરોધ પ્રર્દશન થકી કોંગ્રેસે ભાજપ પર વાર કર્યો હતો. શરૂઆત કરીએ સુરતથી.. સુરતમાં કોંગ્રેસના કાર્યકરોએ અઠવા વિસ્તારમાં ગળામાં બેનરો પહેરી ઘોડા ગાડી અને સાયકલ ફેરવીને વિરોધ નોંધાવ્યો હતો હતું. પોલીસે વિરોધ પ્રદર્શન કરી રહેલાવિરોધ પક્ષના નેતા સહિત 35 લોકોની અટકાયત કરી હતી.\nવડોદરામાં પણ કોંગ્રેસના કાર્યકરોએ પેટ્રોલ – ડીઝલના ભાવ વધારાનો વિરોધ કર્યો હતો.\nરાજકોટમાં આજે પેટ્રોલ-ડીઝલના ભાવ મુદ્દે કોંગ્રેસના કાર્યકરોએ ગળામાં બેનરો પહેરી ઘોડે ચડી અને કેટલાક વોર્ડમાં સાયકલ ફેરવીને વિરોધ નોંધાવ્યો હતો. કોંગી અગ્રણીને બળજબરીથી ઘોડા પરથી ઉતારવામાં આવતા પોલીસ સાથે બોલાચાલી થઇ હતી.\nબનાસકાંઠાના જિલ્લા મુખ્યમથક પાલનપુરમાં કોંગી કાર્યકરોએ રસ્તા પર ઉતરી આવી ભારે સુત્રોચ્ચાર કર્યા હતાં. ગુરૂનાનક ચોકમાં વિરોધ પ્રદર્શનનો કાર્યક્રમ યોજાયો હતો.\nસૌરાષ્ટ્રની વાત કરવામાં આવે તો દેવભુમિ દ્વારકા, સુરેન્દ્રનગર સહિતના જિલ્લાઓમાં કોંગ્રેસે વિરોધ પ્રદર્શન કર્યું હતું.\nસુરત જિલ્લાના કીમ અને ભરૂચ જિલ્લાના જંબુસર અને આમોદ ખાતે પણ કોંગ્રેસના આગેવાનો અને કાર્યકરોએ એકત્ર થઇ વિરોધ પ્રદર્શનના કાર્યક્રમને સફળ બનાવ્યો હોત. વલસાડમાં પણ વિરોધ પ્રદર્શન યોજાયું હતું.\nPrevious articleભરૂચઃ ઉમલ્લા બજારમાં આવેલ રેલ્વે ફાટક રિપેરિંગ અર્થે બે દિવસ રખાશે બંધ\nNext articleદિલ્હીમાં દેશની પ્રથમ પ્લાઝમાં બેંક બનશે, મુખ્યપ્રધાન અરવિંદ કેજરીવાલે કરી જાહેરાત


જેની પાસે જે હોય તે આપે! - Feelings Multimedia Ltd.\nComments Off on જેની પાસે જે હોય તે આપે!\nએક માણસે પોતાના શહેરનાં એક શાંત અને અતિ રમણીય વિસ્તારમાં નવું ઘર ખરીદ્યું. ઘરની આસપાસ એક સરસ મજાનો બગીચો હતો. બગીચામાં ઉત્તમ કક્ષાનાં ફૂલો ઉગાડેલાં હતાં. ઉપરાંત સારામાં સારી જાતના આંબાના કાંઇ કેટલાંય વૃક્ષો પણ હતાં. બધી જ રીતે ઘર એટલું સરસ હતું કે એ માણસ પોતાના કુટુંબને લઇને જલદી જલદી ત્યાં રહેવા આવી ગયો.\nનવા ઘરમાં રહેવા આવ્યો એ પછીના દિવસે વહેલી સવારે એ ઊઠ્યો. બગીચાનું સુંદર વાતાવરણ માણવા એ તૈયાર થઇને જલદી બહાર આવ્યો. પોતાનાં ઘરનો દરવાજો ખોલતાં જ એણે જોયું કે એનો પાડોશી આ માણસના દરવાજાની સામે જ કચરો અને એંઠવાડ ઠાલવી રહ્યો હતો. એને ખૂબ ગુસ્સો આવ્યો. પણ એ કશું બોલ્યો નહીં. એને ખ્યાલ આવી ગયો કે પેલાનો ઇરાદો એને ઉશ્કેરવાનો જ હતો. એણે ચૂપચાપ એક ખાલી ડોલ લીધી, પાડોશીએ ઠાલવેલ કચરો એમાં ભર્યો અને કચરાનાં પોઇન્ટ પર જઇને નાખી આવ્યો. પેલો પાડોશી આ જોઇને ખંધું હસતો રહ્યો, પણ તેણે એના પર ધ્યાન જ ન આપ્યું. પછી તો રોજ એવું જ બનવા લાગ્યું. પેલો કોઇને કોઇ ચીજ, કચરો કે નકામી વસ્તુ આના કંપાઉન્ડમાં નાખે અને આ માણસ કાંઇ પણ બોલ્યા વિના એ ઉપાડીને યોગ્ય જગ્યાએ નાખી આવે.\nએમ કરતાં લગભગ છ મહિના વીતી ગયા. ઉનાળો આવી પહોંચ્યો. આ માણસનાં આંબાઓમાં મીઠી મધ જેવી કેરીઓ આવી. એક દિવસ વહેલી સવારે પેલો પાડોશી કચરો ફેંકવા ઊઠે એ પહેલાં એ કેરીઓ ભરેલી ડોલ લઇને એના ઘરે પહોંચી ગયો અને પેલાનું બારણું ખખડાવ્યું.\nપાડોશીએ બારણું ખોલ્યું. આના હાથમાં ડોલ જોઇને ઘડીક તો એને થયું કે, ‘હમ…મ…મ…! આજે તો આ પણ કચરો લઇને આવ્યો લાગે છે. હવે મજા આવશે!’\n‘આ લો! આ તમારા માટે છે!’ પેલાએ કહ્યું. પાડોશીએ ડોલમાં નજર નાખી. સારામાં સારી કેરીઓથી ભરેલી ડોલ જોઇને એનાથી બોલી જવાયું, ‘અરે ભાઇ! આ શું? હું તો રોજ તમારા ઘર સામે કચરો નાખું છું અને તમે તો મને આટલી બધી સરસ કેરીઓ આપો છો?’\n‘ભાઇ!’ પેલો માણસ બોલ્યો, ‘આપણી પાસે આપવા જેવું હોય એ જ બીજાને અપાય ને? જેની પાસે જે હોય એ જ બીજાને આપે! મારી પાસે આ કેરીઓ હતી એટલે મેં તમને એ આપી!’ એટલું કહીને એ પોતાના ઘર તરફ વળી ગયો. પેલો પાડોશી ઘડીક કેરી ભરેલી ડોલ સામે તો ઘડીક જઇ રહેલા પેલા માણસ સામે પૂતળાની માફક જોતો સ્થિર થઇ ગયો!\nPrevious article ‘દૃઢ ઈચ્છાશક્તિથી સપનાં સાકાર થઈ શકે છે’ સરોજકુમારી, IPS ઓફિસર, ડીસીપી – ક્રાઈમ બ્રાન્ચ, વડોદરા\nNext article સાહસ, ખુમારી, સરદારી સહિત ચોવીસનું ગુણચક્ર ચરોતર, ત્રિરંગો : દૂધ, ખેતી અને ધર્મ


મુંબઈ: નાગપાડા વિસ્તારમાં રહેતી મહિલાના સાત મહિનાના બાળકનું અપહરણ કરનાર ૬૦ વર્ષના આરોપીને પોલીસે નવી દિલ્હીથી ઝડપી પાડ્યો હતો. પોલીસે નવી દિલ્હી રેલવે સ્ટેશનથી અપહૃત બાળકનો છુટકારો કરાવ્યો હતો, જેને બાદમાં તેની માતાને સોંપાયો હતો.\nનાગપાડા પોલીસે ધરપકડ કરેલા આરોપીની ઓળખ તસ્લીમ સિફતહુસૈન ખાન તરીકે થઇ હોઇ તે ઉત્તર પ્રદેશનો વતની છે. પોલીસના જણાવ્યા અનુસાર ફરિયાદી મહિલા ૨૦૨૦માં બારમાં વેઇટર તરીકે કામ કરતી હતી ત્યારે તેની મુલાકાત આરોપી સાથે થઇ હતી. બંને વચ્ચે બાદમાં પ્રેમસંબંધ બંધાયો હતો. દરમિયાન મહિલા ગર્ભવતી બની હતી અને તેણે ૨૩ માર્ચ, ૨૦૨૧ના રોજ બિહારમાં બાળકને જન્મ આપ્યો હતો. ત્રણ મહિના બાદ મહિલા પુત્રને લઇ મુંબઈ આવી હતી અને ફરી કામે જોડાઇ હતી. તસ્લીમ ૩ નવેમ્બરે મહિલાના ઘરે આવ્યો હતો અને કામને લઇ તેની સાથે ઝઘડો કરવા લાગ્યો હતો.\n૧૪ નવેમ્બરે તસ્લીમ ફરી ફરિયાદીના ઘરે આવ્યો હતો અને તેના સાત વર્ષના પુત્ર અમનને લઇ ગયો હતો. ફરિયાદીએ તસ્લીમની શોધ ચલાવી હતી, પણ તે મળી આવ્યો નહોતો. આથી તેમણે નાગપાડા પોલીસ સ્ટેશનમાં ફરિયાદ નોંધાવતાં અપહરણનો ગુનો દાખલ કરાયો હતો. દરમિયાન તસ્લીમનો મોબાઇલ નંબર પોલીસે સર્વેલન્સ પર રાખતાં તેનું ટાવર લોકેશન નવી દિલ્હી બતાવ્યું હતું.


world cup 2019 shikhar dhawan out of team india for3weeks due to injury | પાકિસ્તાન સામે ગબ્બર વગર રમશે ટીમ ઈન્ડિયા - sports\nપાકિસ્તાન સામે ગબ્બર વગર રમશે ટીમ ઈન્ડિયા\nUpdated: Jun 11, 2019, 14:42 IST\nઓસ્ટ્રેલિયા સામે શિખર ધવન ધમાકેદાર સેન્ચુરી બનાવી હતી. આ દરમિયાન ઈજાના કારણે થોડા તકલીફમાં જોવા મળ્યા હતા જેના કારણે ઓસ્ટ્રેલિયા સામે ફિલ્ડીંગ પણ કરી હતી નહી. શિખર ધવનના વર્લ્ડ કપમાંથી બહાર થવાના કારણે ભારતીય ટીમને ફટકો પડ્યો છે\nશિખર ધવન3અઠવાડિયા માટે ટીમની બહાર\nઈંગ્લેન્ડમાં રમાઈ રહેલા વર્લ્ડ કપમાં ભારતીય ટીમને મોટો ઝાટકો લાગ્યો છે. શિખર ધવન અંગૂઠાની ઈજાના કારણે ભારતીય ટીમમાંથી બહાર થયા છે. ઓસ્ટ્રેલિયા સામે બેટિંગ કરતી વખતે ભારતીય ટીમના ઓપનર શિખર ધવનના અંગૂઠામાં ઈજા થઈ હતી જેના કારણે તે ઓસ્ટ્રેલિયા સામે ફિલ્ડીંગ કરવા પણ ઉતર્યા ન હતા. શિખર ધવનની ઈજાને લઈને વાત કરવામાં આવી રહી હતી જો કે, મંગળવારે શિખરના અંગૂઠાના સ્કેન કરાયા પછી સ્પષ્ટ થયું છે કે, શિખર ધવન3અઠવાડિયા માટે વર્લ્ડ કપમાંથી બહાર થયા છે.\nઓસ્ટ્રેલિયા સામે શિખર ધવન ધમાકેદાર સેન્ચુરી બનાવી હતી. આ દરમિયાન ઈજાના કારણે થોડા તકલીફમાં જોવા મળ્યા હતા જેના કારણે ઓસ્ટ્રેલિયા સામે ફિલ્ડીંગ પણ કરી હતી નહી. શિખર ધવનના વર્લ્ડ કપમાંથી બહાર થવાના કારણે ભારતીય ટીમને ફટકો પડ્યો છે. શિખર ધવન હાલ ફોર્મમાં ચાલી રહ્યા હતા અને મોટી સિરીઝમાં તેમનું ફોર્મ હંમેશા જોવા મળ્યું છે. ભારતીય ટીમમાં હવે તેની આગામી મેચ ન્યૂ ઝિલેન્ડ અને ત્યારબાદ ફાધર્સ ડેના દિવસે રમાનારી ભારત પાકિસ્તાન વચ્ચેની મેચમાં પણ ગબ્બર જોવા મળશે નહી.\nઆ પણ વાંચો: ભારતીય ફેન્સના કારણે વિરાટ કોહલીએ સ્ટીવ સ્મિથથી માગી માફી, જાણો કારણ\nશિખર ધવનના ઈજા થવાના કારણે લોકેશ રાહુલ રોહિત શર્મા સાથે ઓપનિંગ કરી શકે છે જ્યારે વિજય શંકર કે રવિન્દ્ર જાડેજાને ટીમમાં સ્થાન મળી શકે છે. શિખર ધવનના ઈજા થવાને કારણે ભારતીય ટીમમાટે ચોથા સ્થાને બેટિંગ ફરી એક મોટો પ્રશ્ન બન્યો છે. લોકેશ રાહુલ હવે ચોથા નંબરની જગ્યાએ ઓપનિંગ કરશે પરંતુ ચોથા સ્થાન પર કોણ બેટિંગ કરશે તે મહત્વનું રહેશે. વિજય શંકરને ચોથા નંબર માટે ટીમમાં સ્થાન મળી શકે છે.\nshikhar dhawanworld cup 2019cricket newsgujarati mid-day


પેરિસમાં પ્રદર્શિત કરાયો વિશ્વનો બીજો સૌથી મોટો રફ હીરો – Samkaleen\nપેરિસમાં પ્રદર્શિત કરાયો વિશ્વનો બીજો સૌથી મોટો રફ હીરો\nફ્રેન્ચ ફેશન બ્રાન્ડ કંપની લુઇ વિટન દ્વારા અહીં પોતાના એક શો-રૂમમાં અસાધારણ મોટા કદનો રફ હીરો પ્રદર્શનમાં મૂક્યો હતો, જે હીરો વિશ્વનો બીજા ક્રમનો સૌથી મોટો રફ હીરો માનવામાં આવે છે. સેવેલો નામનો આ હીરો દુનિયામાં અત્યાર સુધી શોધાયેલા હીરાઓમાં બીજા ક્રમનો મોટો હીરો માનવામાં આવે છે.\nતેને જોવા માટે લુઇ વિટન દ્વારા ફક્ત થોડાક પસંદગીના લોકોને જ આમંત્રણ આપવામાં આવ્યું હતું. આ રફ હીરો ૧૭પ૮ કૅરેટનો છે અને કદમાં તે ટેનિસ બોલ જેવડો છે અને તેનું વજન પ૩૦ ગ્રામ છે. આ હીરો બોત્સવાનામાં કેનેડા દ્વારા સંચાલિત એક ખાણમાંથી ગયા વર્ષે મળી આવ્યો હતો. લુઇ વિટને જાહેર કર્યું છે કે તેણે આ હીરો ખરીદી લીધો છે. જો કે તે માટે તેણે કેટલી કિંમત ચૂકવી તે જણાવ્યું નથી.\nઆ હીરા કરતા અત્યારે વિશ્વમાં ફક્ત એક જ હીરો મોટો છે, કુલીનન નામનો તે હીરો ૩૧૦૦ કૅરેટનો છે અને ૧૯૦પના વર્ષમાં તે દક્ષિણ આફ્રિકાની એક ખાણમાંથી મળી આવ્યો હતો. સેત્સવાનાની સ્થાનિક ભાષામં સેવેલોનો અર્થ દુર્લભ એ પ્રકારનો થાય છે. આ કાચા હીરા સેવેલોને હવે કાપીને તેમાંથી નાના હીરાઓ બનાવીને તે લુઇ વિટન દ્વારા ફાઇન જ્વેલરીના કલેકશનમાં મૂકવામાં આવશે.\nPrevious Previous post: સેકન્ડ પોસ્ટમોર્ટમાં ઘટસ્ફોટ, મોડાસાની વિદ્યાર્થિની સાથે સૃષ્ટિ વિરુદ્વનું કૃત્ય કરી ફાંસી પર લટકાવી દેવાઈ હતી\nNext Next post: રાજ ઠાકરેની પાર્ટીનો ધ્વજ બન્યો ભગવો, પોસ્ટરમાં સાવરકરનો ફોટો


પ્રકરણ – 55 મહા શમન | સૂરસાધના\n4 ટિપ્પણીઓ Posted by સુરેશ on ડિસેમ્બર 19, 2009\nગોવો જ્યારે ઉભો થયો ત્યારે અવનવા ભાવો તેના મનમાં ઉભરાઈ આવ્યા. તેનું સ્વમાન, તેની જાતીનું ગૌરવ, આખા આયખાની પ્રતીષ્ઠા – આ બધું જાણે હોડમાં મુકાતું હોય, તેવી લાગણીમાં તે ગરકાવ થઈ રહ્યો.\nમંચ ઉપરથી ઉતરી, જેમ જેમ તે મેદાનમાં આગળ વધતો ગયો, તેમ તેમ તેના જીવનનાં ચીત્રોની હારમાળા તેની નજર સમક્ષ પસાર થઈ ગઈ. બાળ અવસ્થાનાં અલ્લડ તોફાનો, કીશોરવયની નદી પાર કરવાની ઘેલછા, યુવાનીના ઉંબરે પગ મુકતાં નદી પાર કરીને મરણને હાથતાળી દઈ વીજયશ્રી સાથે વતનમાં પુનઃ પ્રવેશ, રુપલી સાથેની પહેલી પ્રીત, જોગમાયાના મંદીરમાં લગ્ન અને સોહાગરાતનો ઉન્માદ, નદીને ઓલે પાર વસાહતની સ્થાપના અને પહેલા ગોવાળીયા બનવાનો અનુપમ આનંદ, અવનવી શોધો, નેસવાસીઓની ઈર્ષ્યા, અણીને વખતે ઉપેક્ષા, ખાન સાથે યુધ્ધ, અંતીમ પરાજય અને છેલ્લા થોડાક દીવસોની આ કોઈ અવનવી અવસ્થા.\nઆ બધીય અવસ્થાઓમાં સતત પરીવર્તન. પામતો રહેલો કયો ગોવો તે હતો? તે સમયના વહેણંની સાથે કેટલો બધો બદલાઈ ગયો હતો? અને છતાં સહેજ પણ ન બદલાયો હોય તેવો કોઈક જણ તેની અંદર હાજરાહજુર હતો. તે જણ તો એમનું એમ જ હતું. આ કોણ વીચારી રહ્યું છે? આખી જીંદગાનીના અનુભવોમાં આ કોણ સતત તેની અંદર પુરાઈને બેઠેલું રહ્યું છે?\nઆ બધીય અવસ્થાઓમાં પોતાના અસલી હોવાપણાનું વાસ્તવીક સત્ય તો એમનું એમ જ, અક્ષુણ્ણ, અવીચળ હતું – તેનો ભાસ અને સાક્ષાત્કાર ગોવાને થઈ રહ્યો. .\nબધાં ચીત્રો ઓસરી ગયાં. આજુબાજુની હકડેઠઠ ભીડ, આ ઘડીએ એના મનમાં અને મેદાનમાં સર્વત્ર વાપેલી ઉત્તેજના, હોડમાં મુકાયેલાં સ્વમાન અને પ્રતીષ્ઠા … એ બધાં એને અદ્રશ્ય થઈ ગયેલાં લાગ્યાં. માત્ર પોતાના, પાયાના હોવાપણાની સાથે ગોવો એકરુપ બની રહ્યો. એકાએક એને પોતાની જાતની અસલી ઓળખ સમજાઈ ગઈ.\nઅગાઉ દેશનીકાલ બાદ ઘોડા પર સવારી કરતાં કરતાં, હતાશાના ગર્તાની ઉંડી ખાઈમાં ધકેલાતાં; તેમજ જુન્નો સાથે આલીંગન વખતે જાતીય પરાકાષ્ઠાના પ્રારંભ બાદ – અનુભવેલી નીર્વીચારતા કરતાં આ સાવ જુદી જ અનુભુતી હતી. આ તો કેવળ પોતાની જાતનો, સાવ નવો નક્કોર આવીષ્કાર હતો. તેના શરીરના કોશે કોશમાંથી તેનું હોવાપણું ધસમસતું બહાર આવી રહ્યું હતું. વર્તમાન સાથે એકાકાર થવાના આ ઘોડાપુરમાં ગોવો અવશ બનીને તણાયો; તણાતો જ રહ્યો.\nહવે તે જીતમલ્લની સાવ લગોલગ આવી ગયો હતો. બન્નેની નજર મળી. પ્રચલીત પ્રણાલીકા મુજબ બન્નેએ એક બીજાના હાથ પકડ્યા અને એકમેકની સાથે બાખડતાં પહેલાં ભેટવા ગયા.\nપણ આ શું?\nજીતમલ્લ ગોવાની આંખોની પેલે પાર, અંતરની પાળથી ઘુઘવતા તેજને ખાળી ન શક્યો. ગોવાના હાથનો સ્પર્શ થતાં જ કોઈ અજીબોગરીબ ઝણઝણાટી તેના રગે રગમાં વ્યાપી ગઈ.\nજીતમલ્લ સાવ નાનો હતો ત્યારથી માતાને ગુમાવી ચુકેલો હતો. પોતાની માતાનું સાવ ભુલાઈ ગયેલું પ્રેમસભર મુખારવીંદ તેના માનસચક્ષુ સમક્ષ તગતગવા માંડ્યું. તેના મલ્લ બાપની મહત્વાકાંક્ષા તેને અજેય મલ્લ બનાવવાની હતી અને તે મહાન ધ્યેયને નજર સમક્ષ રાખીને બાળપણથી તેનો ઉછેર કરવામાં આવ્યો હતો. વાત્સલ્યની કુણી લાગણીઓ તેની આજુબાજુ ફરકવા પણ ન પામે તે માટે તેના બાપે અભેદ્ય પાષાણ જેવી માનસીક વાડો બાંધી દીધી હતી.\nપણ ગોવાની સાથે સંસર્ગ થતાં વેંત, ગોવો તેને પોતાની મા જેવો લાગ્યો. આખા આયખામાં દબાવી રાખેલી બધી કુણી લાગણીઓ પાષાણ બંધને એક જબરદસ્ત હડસેલો મારીને ઉભરાઈ આવી. કોઈક ન સમજાય તેવી અપ્રતીમ લાગણીના પુરમાં જીતમલ્લ તણાયો અને બાળકની જેમ આક્રંદ કરી ઉઠ્યો. તેનામાં ગર્ભીત રહેલો પ્રેમ ઉભરાઈ ઉભરાઈને છલકવા લાગ્યો. ગોવાના પગમાં તે આળોટવા લાગ્યો.\nએક માતા પોતાના બાળકને વહાલ કરે તેમ, ગોવાએ જીતમલ્લને ઉભો કર્યો અને છાતી સરસો ચાંપ્યો. સમસ્ત મેદની આ શું થઈ રહ્યું છે, તે સમજે; તે પહેલાં જુન્નો ત્યાં દોડી આવી. પોતાનામાં થયેલા માનસ પરીવર્તનની જાહેર પુનરાવૃત્તી જીતમલ્લમાં થઈ રહી છે; તે તરત તેની સમજમાં આવી ગયું.\nઅને જુન્નોની પાછળ પાછળ વૃધ્ધ શમન પણ દોડી ગયા.\nગોવા પાસે જઈ શમને મોટેથી પોકાર કર્યો ,”ગોવાજી, આવી કરુણા તો હું પણ ન દાખવી શકું. તમે તો મારા પણ ગુરુ છો. મહા શમન! અમારા દેશમાં હું તમારું સ્વાગત કરું છું. અમારી વચ્ચે શુધ્ધ પ્રેમની નદીઓ વહેવડાવો. સૌથી પહેલો મને એનાથી પવીત્ર કરો.”\nગોવાએ જુન્નોનો હાથ જીતમલ્લના હાથમાં મુક્યો. વૃધ્ધ શમન પાશવીક બળ અને અપ્રતીમ માર્દવથી ભરેલા સૌંદર્યના આ સુભગ સંગમને સસ્મીત અને મુક આશીર્વાદ આપી રહ્યા.\nખાન આ અભુતપુર્વ ઘટનાથી હક્ક બક્કા ખાઈ ગયો. શમન જેના પગમાં પડે, તે કેટલો મહાન આત્મા હશે ; તે સમજતાં તેને ક્ષણની પણ વાર ન લાગી. તેની કાબેલ રાજસીકતા ઓગળી રહી. તે પણ આ બધાંની વચ્ચે પોતાની રાણી સાથે આવી ઉભો અને પ્રચંડ નાદે પોકાર કર્યો\n“ મહા શમનનો જય હો! “\nઆમ કહી ખાન ગોવાના ચરણમાં લેટી ગયો. પોતાના લાડીલા નેતા ખાનના આ અભુતપુર્વ પરીવર્તનને પામી જઈ, આખી મેદની ગગન ભેદી નાદે પોકારી ઉઠી ..\n’ મહા શમનનો જય હો! ‘\nઆ ગોવાનો વીજય ન હતો.\nમાનવ મનમાં ઉચ્ચતમ ચેતનાના પ્રથમ આવીષ્કારનો અંધકાર અને જડતા પરનો બેનમુન વીજય હતો.\nમાનવદેહમાં ઈન્દ્રીયાતીત ચેતનાની અનુભુતીના પ્રથમ અવતરણનો જયઘોષ હતો.\nમાનવચેતનાની નદીમાં ક્ષણીક આવી ગયેલા પરમતત્વની ચેતનાના ઘોડાપુરનો આ ઉન્માદ હતો.\nકોતરવાસીઓની નદીમાં આવેલ પુરથી થયેલી શરુ થયેલી આ નવલકથા પરમ ચેતનાના પુર સાથે સમાપ્ત થાય છે.\n← સમ્મોહન (હીપ્નોટીઝમ) : ભાગ -1\tનવલકથા ઉપસંહાર →\n4 responses to “પ્રકરણ – 55 મહા શમન”\npravinash1 ડિસેમ્બર 19, 2009 પર 4:13 પી એમ(pm)\nStarting and ending both are fantastic. The similarity between “River” and ‘Life’ is nice.\nOnly brave people can control them.\nGood Novel Sureshbhai\ndhavalrajgeera ડિસેમ્બર 20, 2009 પર 11:45 એ એમ (am)\nજન્મ થતા જીવને પન્ચ ઈન્દ્રીઓ પણ મળે છે.\nજીવ તૅનો સદઉપિયોગ કે દરઉપિયોગ કરતો જીવનકાળ વિતાવે છે.\nજીવને એટલે ગોદાસ કહેવામા આવે છે.\nગોવિન્દ તો આ ઈન્દ્રીઓનો કર્તા છે.\nજીવતો ભોક્તા છે.ગોદાસ છે!\nઆ નવલકથા મા ગોવાનુ પાત્ર ગોદાસથી ગોવિન્દ તરફ વળતુ જણાય છે.\nઈન્દ્રીયાતીત ચેતનાની અનુભુતીના માનવદેહમાં પ્રથમ અવતરણનો જયઘોષ……\nઆ ગોવાનો વીજય ન હતો\nsanjay nanani ડિસેમ્બર 22, 2009 પર 5:07 એ એમ (am)\nsuperb aant che…ghano gamiyo..superb varta sharuaat thi aant sudhi jakadi rakhiyo che…aavi ritej biji varta pan lakhjo..\npragnaju મે 21, 2017 પર 7:32 એ એમ (am)\nમાનવચેતનાની નદીમાં ક્ષણીક આવી ગયેલા પરમત્તવની ચેતનાના ઘોડાપુરનો આ ઉન્માદ હતો.


સ્માર્ટસિટી પ્રોજેક્ટ News in Gujarati, Latest સ્માર્ટસિટી પ્રોજેક્ટ news, photos, videos | Zee News Gujarati\nઅમદાવાદમાં દોડતી થશે વધુ 300 ઈ-બસ\nમાર્ચ 2020 બાદ મેગાસીટી અમદાવાદના માર્ગો પર 300 ઇલેકટ્રીક બસ દોડતી થઇ જશે. જે માટે મ્યુનિસિપલ કોર્પોરેશને 300 બસનો વર્ક ઓર્ડર આપી દીધો છે. હાલમાં અમદાવાદના માર્ગ પર ઇલેક્ટ્રીક બસ દોડતી થઇ ગઇ છે. હાલમાં શહેરના માર્ગ પર 13 ઇલેક્ટ્રીક બીઆટીએસ બસ દોડતી કરી દેવામાં આવી છે. આ મહીનાના અંત સુધીમાં 50 બસ દોડતી થઇ જશે. અને આ ઇલેક્ટ્રીક બસ દોડવવા માટે એએમસીએ સ્માર્ટસિટી પ્રોજેક્ટ અંતર્ગત અધ્યતન ઇન્ફ્રાસ્ટ્રક્ચર પણ ઉભુ કર્યુ છે.\nDec 14, 2019, 12:25 PM IST\nઅમદાવાદના માર્ગો પર દોડતી થઇ 8 ઇલેક્ટ્રિક બસો, જાણો ખાસિયત\nઆખરે અમદાવાદના માર્ગ પર ઇલેક્ટ્રીક બસ દોડતી થઇ ગઇ છે. અમદાવાદ મ્યુનિસિપલ કોર્પોરેશને અગાઉ કરેલી જાહેરાત અંતર્ગત હાલમાં શહેરના માર્ગ પર 8 ઇલેક્ટ્રીક બીઆટીએસ બસ દોડતી કરી દેવામાં આવી છે. અને આ ઇલેક્ટ્રીક બસ દોડવવા માટે એએમસીએ સ્માર્ટસિટી પ્રોજેક્ટ અંતર્ગત અધ્યતન ઇન્ફ્રાસ્ટ્રક્ચર પણ ઉભી કર્યુ છે. ત્યારે પર્યાવરણને કોઇપણ પ્રકારનું નુકશાન ન થાય તે માટે આગામી દિવસોમાં શહેરમાં માર્ગો પર વધુ 300 ઇલેક્ટ્રીક બીઆરટીએસ બસ દોડાવવાનું આયોજન કરાયુ છે.\nJul 18, 2019, 09:40 AM IST\nસ્માર્ટ અમદાવાદ: શહેરના માર્ગો પર હવે દોડશે પ્રદૂષણ મુક્ત ‘ઇલેક્ટ્રીક બસ’\nJul 17, 2019, 05:20 PM IST


નરેન્દ્ર મોદી સામે રાહુલ ગાંધીની પછડાટ - Sanj Samachar\nનરેન્દ્ર મોદી સામે રાહુલ ગાંધીની પછડાટ\n09 April 2019 12:03 PM\nશું કહે છે કુંડળી? કોંગ્રેસ પ્રમુખનો કેમદ્રુમ યોગ અને વડાપ્રધાનની શુક્રની વિંશોત્તરી દશા છે જેથી\nરાહુલ ગાંધીના સિતારા શું કહે છે\nજન્મકુંડળીમાં ગ્રહોની સ્થિતિ કોઇ વ્યકિતની સાંસારીક જીવનમાં સફળતા-અસફળતા માટે નહીં, પરંતુ તેમના સ્વભાવ અને માનસિક સ્થિતિના વિષયમાં પણ બહુ બધુ બતાવે છે. અહીં આપણે વાત કરીએ છીએ કોંગ્રેસના અઘ્યક્ષ રાહુલ ગાંધી અને દેશના વડાપ્રધાન નરેન્દ્ર મોદીની, જે રાજકીય મેદાનમાં સામસામે છે. આવો જાણીએ રાહુલ ગાંધી કયાં અને કેમ વડાપ્રધાન નરેન્દ્ર મોદીથી પાછળ રહી જાય છે. લોકસભાની ચૂંટણીના 2019 પરીપ્રેક્ષ્ય માટે શું કહે છે તેમની કુંડળી? જયોતિષશાસ્ત્રની દ્રષ્ટિએ સાવત્થી તીર્થ-બાવળામાં બિરાજમાન પૂ. આચાર્યદેવ શ્રીમદ વિજયજિનચન્દ્રસૂરીશ્ર્વરજી મહારાજના શિષ્ય મુનિ અજિતચન્દ્રવિજય મહારાજ સાહેબની ભવિષ્યવાણી જોઇએ.\nરાહુલ ગાંધીનો જન્મ 19 જૂને બપોરના બે વાગીને 28 મિનિટ પર દિલ્હીમાં થયો છે. તેમની કુંડળી વર્ગોત્તમ તુલા લગ્નની છે જયાં લગ્નમાં ગુરૂ પણ તુલા રાશિમાં હોવાથી તેમને એક સૌમ્ય વ્યકિતત્વ પ્રદાન કરે છે. શુભગ્રહ લગ્નમાં હોવાથી તેમના ચહેરા પર એક માસૂમિયત અને ભોળપણ છે. રાહુલ ગાંધીની કુંડળીમાં બૃઘ્ધિ સ્થાન એટલે કે પંચમ ભાવમાં રાહુએ કબજો કર્યો છે. લગ્નના પાંચમાં કમજોર રાહુના લીધે તેઓ વિપક્ષીઓના નિશાના પર રહે છે અને વિપક્ષી તેમને ભ્રમિત નેતાના રૂપમાં દર્શાવે છે. રાહુલ ગાંધીની કુંડળીમાં વાણી સ્થાનનો સ્વામી મંગળ નવમ ભાવમાં સૂર્ય સાથે મિથુન રાહિતમાં અસ્ત થઇને બેઠો છે. વાણીનો કારક ગ્રહ બુધ રાશિ અને નવાંશ બંને જગ્યાએ અષ્ટમ ભાવમાં પડેલો હોવાથી તેમની વાણી ભાષણ આપતા સમયે હંમેશા લપીસી જાય છે. રાહુલ ગાંધીની કુંડળીમાં ચંદ્રમાં ધનુ રાશિમાં કેમદ્રુમ યોગમાં રહેલા છે. ચંદ્રમાની બંને બાજુ બીજા કોઇ ગ્રહ ન હોવાના લીધે રાહુલ ગાંધીને કેટલીક વખત બહાર અને અંદર પણ વિરોધનો સામનો કરવો પડે છે.\nઆગળનું એક વર્ષ જશે કઠીન\nકોંગ્રેસ પાર્ટીના અમુક નેતાઓની જુઠી બયાનબાજી રાહુલ ગાંધીને હંમેશા ભારી પડે છે. તુલા લગ્નની તેમની કુંડળીમાં દશમેશ ચંદ્રમાના કેમદ્રુમ યોગમાં હોવાના કારણે રાહુલ ગાંધી પોતાની પાર્ટીના કમજોર સંગઠનને લીધે પણ મુશ્કેલીઓનો સામનો કરતા રહે છે. વર્તમાનમાં ધનુ રાશી પર ગોચર કરી રહેલા શનિ અને કેતુ આગલા એક વર્ષમાં રાહુલ ગાંધીને નેશનલ હેરલ્ડ મામલામાં મુશ્કેલ પરિસ્થિતિમાં નાખી શકે છે.\nરાહુલની છબી સુધરશે, બનશે બળૂકા\nપંચમ ભાવમાં રહેલા રાહુ, સપ્તમ ભાવમાં બેઠેલા નીચના શનિ અને નવમ ભાવમાં બેઠેલા સૂર્ય-મંગળની યુતિએ રાહુલ ગાંધીને વિવાહ સુખથી વંચિત રાખ્યા છે. તેમની કુંડળીમાં રાહુલની વિશોંતરી દશા એપ્રિલ મહિનાથી શરૂ થઇ ચૂકી છે. જેનાથી રાહુલ ગાંધી વિપક્ષના મજબૂત નેતા બનીને ઉભરશે. જો કે સત્તામાં આવવા માટે તેમને હજી રાહ જોવી પડશે.\nહવે વાત કરીએ તેમની સામે પ6 ઇંચની છાતી તાણીને ઉભેલા દેશના વડાપ્રધાન નરેન્દ્ર મોદીની 17 સપ્ટેમ્બર 1950ની બપોરના 12 કલાક અને9મિનિટ પર ગુજરાતના મહેસાણામાં જન્મેલા નરેન્દ્ર મોદીની કુંડળી વર્ગોત્તમ વૃશ્ર્ચિક લગ્નની છે.\nવડાપ્રધાન નરેન્દ્ર મોદીના જન્મલગ્નમાં બેઠેલા ચંદ્રમાં અને મંગળની યુતિ અતેમને પ્રભાવશાળી વ્યકિતત્વ પ્રદાન કરે છે. વાણી સ્થાનનો સ્વામી ગુરૂ વક્રી થઇને મંગળ, શનિ અને શુક્રથી દ્રષ્ટ છે જે તેમને એક સારો ચતુર વકતા બનાવે છે. જો કે ગુરૂન વક્રી હોવાથી અને પાપ ગ્રહોથી દ્રષ્ટ હોવાના લીધે તેઓ પોતાના ભાષણમાં હંમેશા તથ્યોને તોડી-મોડીને વિપક્ષ પર તીખા હુમલા કરે છે.\nવકી ગુરૂ ગુલિક સાથે બેસીને વડાપ્રધાન નરેન્દ્ર મોદીને ભાષણની અપરંપરાગત શૈલી આપે છે. મોદીની કુંડળીમાં વિવાહ સ્થાન એટલે કે સપ્તમ ભાવ પર મંગળ અને શનિની દ્રષ્ટિએ તેમને વૈવાહિક અને પારિવાર સુખથી વંચિત રાખ્યા છે. પંચમ ભાવમાં ગુરૂની રાશી મીનમાં પડેલા રાહુ પર સૂર્ય અને કેતુની દ્રષ્ટિ તેમને એક બહુ જ ગુપ્ત રૂપથી નીતિ નિર્માણ કરવાવાળા રાજનેતા બનાવે છે. નોટબંધી, સર્જીકલ સ્ટ્રાઇક અને મિશન શકિત જેવા મોટા નિર્ણય તેમણે બહુ જ આશ્ર્ચર્યજનક ઢંગથી અમલમાં લાવીને બધાને વિચારતા કરી દીધા. વર્તમાનમાં ચાલી રહેલી શુક્રની વિંશોતરી દશા મોદી સરકારને ફરી સતામાં લાવી શકે છે.\nઆ વખતે મોદી અને બીજેપીની રાહ 2014માં થયેલી પ્રચંડ બહુમત જેટલી આસાન નહીં થાય. અંતર્દશા નાથ શુક્ર મોદીની કુંડળીમાં શત્રુ રાશિ સિંહમાં વર્ગોત્તમ થઇને સત્તા સ્થાન એટલે દશમ ભાવમાં બેઠા છે. લોકસભા ચૂંટણીમાં ઓછી સીટ મળવાથી તેમની પાર્ટીને ચૂંટણી પછી સરકાર બનાવવા માટે આવા સહયોગીઓની જરૂરત પડી શકે છે જેમાં બહુમતની સરકાર ચલાવવામાં નરેન્દ્ર મોદીને ગઠબંધનની મજબૂરીઓ સામે ઝૂકવા માટે વિવશ થવુ પડી શકે છે.


Fr. Varghese Paul, S.J. | માના મૃત્યુનો આનંદ\nYou are here: Home / Gujarati Articles / માના મૃત્યુનો આનંદ\nમાના મૃત્યુનો આનંદ\nNovember 16, 2017 /in Gujarati Articles /by Fr. Varghese Paul, S.J\nમૃત્યુ હંમેશાં દુઃખદ હોય છે. અત્યાર સુધી આ ફાની દુનિયામાં સાથે રહેલી કોઈ પણ વ્યક્તિની વિદાયમાં દિલની વ્યથા હોય છે. એમાં મા જેવી મમતા અને પ્રેમની મૂર્તિ દુનિયા છોડે ત્યારે દીકરા-દીકરીઓની આંખો ન રડે તો જ નવાઈ. છતાં મારી માના મૃત્યુમાં હું આનંદ પણ અનુભવું તો તમને કદાચ નવાઈ લાગશે.\n૧૦૦ વર્ષની વયે મારી મા ૯ જૂન ૨૦૧૭ના રોજ એમના સર્જક પાસે પહોંચી ગઈ. તે દિવસે મારા ભાઈ વિન્સેન્ટે શોકાર્ત અવાજે મને એ સમાચાર આપ્યા. મેં તરત જ મારાં સંબંધીઓ અને મિત્રોને એક વોટ્સઍપ મેસેજ મોકલ્યો. “હું આનંદના સમાચાર આપું છું કે, મારી મા ઈશ્વરે એમને માટે તૈયાર રાખેલાં પરમ આનંદ અને શાશ્વત શાંતિ મેળવવા માટે સર્જક પાસે પહોંચી ગઈ છે. મારી બાનું જીવન અને ઈશ્વર તથા માનવબંધુઓ સાથેના એમનો પ્રેમસંબંધ એવો હતો કે, દયાળુ અને પ્રેમાળ ઈશ્વરની કૃપાથી મારી મા મૃત્યુમાંથી શાશ્વત જીવનમાં પહોંચી ગઈ છે.” મારી એ શ્રદ્ધા છે. પ્રભુ ઈસુનું એ વચન છે. (જુઓ યોહાન ૫: ૨૪). મૃત્યુ અને જીવન અંગેના પ્રભુ ઈસુના એ વચનમાં મને અડગ શ્રદ્ધા છે. એટલે જ મારી માના મૃત્યુમાં મને આનંદ છે.\nમારી માનો જન્મ કેરલમાં એક મધ્યમ વર્ગીય જમીનદારને ઘેર ૩૦ ઍાક્ટોબર ૧૯૧૭માં થયો હતો. પોતાનાં પ્રેમાળ માબાપના પ્રથમ ખોળાના સંતાન અને ચાર ભાઈઓ અને બે બહેનોમાં સૌથી મોટી દીકરી તરીકે પોતાનાં માબાપ અને બહેન-ભાઈઓના અઢળક પ્રેમમાં મા ઊછરી હતી. બચપણમાં ગામના શિક્ષક (આશાન) પાસેથી તેમણે વાંચતાં-લખતાં અને ગણિતના મૂળ પાઠો શીખ્યાં હતાં. ગામથી દૂર દેવળ જોડેની સ્કૂલમાં મા કદી પોતાના ભાઈઓ સાથે ગઈ નહોતી. પણ મૂળભૂત શિક્ષણ જિંદગીભર એમને કામમાં આવ્યું.\nમા સોળ વર્ષ સુધી પોતાના ઘરે પોતાની બા જોડે રહીને રસોડા અને ઘરના બધાં કામમાં કુશળ બની હતી. એટલે સોળ વર્ષની ઉંમરે લગ્ન કરીને પતિના ઘરે આવી ત્યારે પતિના મોટા સંયુક્ત કુટુંબમાં સાસુ-સસરા, એક દિયર અને ૬ નણંદો હતાં. બધાની સાથે કામ કરવાની માને કોઈ તકલીફ નહોતી. જોકે, ખૂબ મોટો પરિવાર હોવાથી માને ફાળે કમ્મરતોડ કામ હતું.\nએક વાર માના બાપુજી માને મળવા આવ્યા. ત્યારે સ્કૂલમાં જતાં નણંદો અને દિયર માટે સમયસર ટિફિન તૈયાર કરીને પોતાના બાપુજીને મળવા અને આદરસત્કાર કરવા માટે માને વાર લાગી. પરિણામે બાના બાપુજી એટલે મારા નાનાએ પોતાને ઘેર પરત જઈને નાનીને અહેવાલ આપતાં કહ્યું કે. “આપણે ચોલ્લામડમ્ પરિવારમાં એક નોકરડી આપી છે!”\nમધ્યમ વર્ગીય ખેડૂતના કુટુંબ તરીકે અમારી પાસે ડાંગર અને શાકભાજીના વિશાળ ખેતરો હતાં. એટલે સમગ્ર કુટુંબને ખવડાવવામાં ચોખા અને શાકભાજી કદી ખૂટે નહિ. નાળિયેર, મરી, આદુ જેવા અન્ય ખેત પેદાશોમાંથી ઘર ચલાવવામાં કોઈને કોઈ તકલીફ નહોતી. પણ અમારી બાજુ હું હાઈસ્કૂલમાં આવ્યો ત્યાં સુધી વીજળી ન હતી. ડાંગરમાંથી ચોખા કાઢવા કોઈ યંત્ર કે ‘મશીન’ નહોતું. એટલે રોજેરોજ ઘરની સ્ત્રીઓ જમીનના ખાડામાં ભરેલા ડાંગરને સાંબેલાઓ વડે મારીમારીને ડાંગર ચોખા કાઢવા કમ્મરતોડ કામ કરતી હતી.\nવળી સ્ત્રીઓને રસોડા માટે બળતણના લાકડાં પોતાના વિશાળ ખેતરમાં ફરીફરીને ભેગું કરવાનું હતું. મારી માને પોતાની બધી નણંદો સાથે સારો સંબંધ હતો. એટલે બધી સ્ત્રીઓ સાથે ઘરનું બધું કામ કરતી. પણ બધાને ફાળે વહેલી સવારથી રાત સુધી કમ્મરતોડ કામ રહેતું. વળી બધાને દિવસમાં ત્રણ વાર ભોજન પીરસવામાં દાદી અને મારી માનો વારો છેલ્લો હતો. બધાને પીરસ્યા પછી જે વધે તે દાદી અને મા સરખી રીતે વહેંચીને ખાતાં. કોઈક વાર પેટ ભરવા પૂરતો ખોરાક મળ્યો ન હોય એવું પણ બનતું. મારી મા તો બધું જ ખૂબ સમજૂતીથી ચલાવી લેતી. પણ પૂરતા ખોરાકના અભાવની વાત પિયર પહોંચી. મારા પિતાજીએ માને એ વિશે પૂછ્યું.\nમાએ બાપુજીને જવાબ આપતાં કહ્યું, “એમાં મારે ફરિયાદ કરવાની શી જરૂર છે? મારા પિયરના લોકો જુએ છે કે, અહીં મારું વજન ઘટે છે. પણ હું એકાદ અઠવાડિયા માટે ઘરે જઈને આવું ત્યારે મારું વજન વધે છે!”\nમાના જવાબથી ગુસ્સે થઈને બાપુજી રસ્તા પાસેના છોડવાઓમાંથી માને મારવા માટે એક સોટી કાઢી. પણ પાસે ઊભેલી એક નણંદે “મોટાભાઈ, આ શું કરવા ધાર્યું છે?” પૂછીને બાપુજીના હાથમાંથી સોટી છીનવી લીધી. અમે નવ સંતાનોએ અમારાં માબાપને કદી ઝઘડતા કે મોટે અવાજે બોલતાં પણ સાંભળ્યાં નથી. પરંતુ ઉપરની વાત મેં માના મોઢે સાંભળી છે.\nજીવનમાં કદી વિખૂટા પાડી ન શકાય એવો મનમેળ અને મીઠડો સંબંધ મારાં બા-બાપુજી વચ્ચે હતો. એમના એ સંબંધના ઉમળકામાં સશક્ત થઈને તેઓ પોતાનાં બધાં સગાંસંબંધીઓ તેમ જ આડોશીપડોશી, નોકરો તથા ખેતમજૂરો અને તેમનાં કુટુંબીજનો સાથે પણ સારો સંબંધ રાખતાં. હું ખૂબ નાનો હતો ત્યારે અમારે માટે દાદાએ બાંધી આપેલા નવા ઘરમાં અમે જુદા રહેવા લાગ્યા. ત્યારે પણ મારી મા પોતાના ઘરનું બધું કામ પતાવીને મારી દાદી અને કાકીઓને ઘરનાં કામોમાં મદદ કરવા માટે જતી. એનાં થોડાં વર્ષ પછી મારા કાકાનું લગ્ન થયું અને જૂના ઘરમાં દાદી અને નણંદોના કામમાં કાકી આવી.\nછતાં જયારે સાસુ માંદાં પડ્યાં ને પથારીવશ થયાં ત્યારે મા રોજેરોજ એમને નવડાવવાં જતાં હતાં. અલગ ઘરમાં રહેવા છતાં દાદા-દાદીની માંદગીમાં મારી મા એમના મૃત્યુ સુધી એમની પ્રેમાળ સેવા કરતી રહી. મને આનંદ છે કે, જયારે મા પોતે જિંદગીના છેલ્લા થોડા મહિનામાં પથારીવશ હતી, એકીબેકી કરવા અને નાહવા માટે માને બીજાની જરૂર પડી ત્યારે મારી ભાભી આનીસ અને જુદાં રહેવાં ગયેલાં એમના દીકરાની પત્ની દીપા પણ પ્રેમ ને હૂંફથી માની સેવા કરતાં રહ્યાં હતાં. પોતાના દૈનિક જીવનમાં માએ યથાસમયે પોતાની ત્રણ વહુઓ સાથે તેમ જ બીજાં બધાં સગાંસંબંધીઓ સાથે ખૂબ સારો સંબંધ નિભાવ્યો હતો. અને માને એનું સારું પ્રતિફળ મળ્યું.\nએ જ રીતે નોકરો, ખેતરનાં કામદારો તેમ જ મદદ માટે ઘરના ઓટલે આવતા ગરીબો પ્રત્યે પણ મારી મા મીઠડો ને દયાળુ સંબંધ રાખતી. ઘરે આવતાં સગાંસંબંધીઓ અને અન્ય મહેમાનો પણ માની પરોણાચારથી પ્રભાવિત થતાં. મારા બાળપણમાં મહેમાનો ઘેર આવે ત્યારે મને ખૂબ ગમતું. કારણ, મહેમાનો ઘરે હોય ત્યારે મા બધા માટે વિશેષ વાનગીઓ અને મીઠાઈઓ બનાવે અને બધાંને ખુશીથી ખવડાવે.\nઘરે આવતા મહેમાનો માના પ્રેમ અને હૂંફની કદર કરતા. માના મૃત્યુના સમાચાર જાણ્યા પછી ફાધર એલેક્ષ તન્નિપારાએ મને એક પત્ર લખ્યો. “ખૂબ સ્નેહી ફાધર વર્ગીસ, હું માને યાદ કરું છું. અને એક વાત કહેવા હું હિંમત કરું છું કે, તમારા આમંત્રણથી મે ૧૯૭૨માં હું સૌ પ્રથમ વાર તમારે ઘેર આવ્યો હતો. ત્યારે મને અનાયાસે લાગ્યું કે, મને કુટુંબનો વધુ એક દીકરા તરીકે સ્વીકારવામાં આવ્યો છે. ફાધર વગીસ, તમે અને તમારાં ભાઈ-બહેનો આ બા-બાપુજીનાં સંતાનો તરીકે જન્મ પામવામાં ખૂબ આશીર્વાદિત છો!”\nફાધર એલેક્ષના હાથથી લખેલા બે પાનાંના લાંબા પત્રમાં એમણે મારી મા અને કુટુંબના દરેકની ખૂબ પ્રશંસા કરી છે. એમાં ફાધર એલેક્ષને એમનાં કુટુંબના લોકો અને એમની મિશન-પ્રવૃત્તિઓ વિશે માએ દાખવેલા રસની વાત છે. સાથે બાપુજીના હકારાત્મક વલણની કદર સાથે ફાધર એલેક્ષના પત્રમાં બાપુજીને મળેલી દૈવી આશિષો તથા સારાં સંતાનો, પ્રેમાળ વહુઓ તેમ જ બધાં સારી રીતે જીવી શકે એટલી સાધનસંપત્તિ માટે ઈશ્વર પ્રત્યે બાપુજીના દિલના આભારની વાત પણ છે.\nપણ ફાધર એલેક્ષના પત્રમાં મને સૌથી નવાઈ પમાડનાર વાત બીજી હતી. આધ્યાત્મિક સાધના અને લોકોને માર્ગદર્શન આપવાની વાતોમાં તેઓ મારી માને અને કુટુંબને આદર્શ કુટુંબ તરીકે અને દૈનિક કૌટુંબિક પ્રાર્થનાના નમૂના તરીકે લોકો આગળ રજૂ કરતા. તેમણે આપેલી ઘણી આધ્યાત્મિક સાધના-શિબિરોમાં કુટુંબને લગતા કોઈ ગુણવિશિષ્ટતાઓની વાત કરવાની હોય ત્યારે તેઓ હંમેશાં ‘ચોલ્લામડમ્’ કુટુંબને એટલે મારા પરિવારને નમૂના તરીકે વર્ણવ્યા છે!\nહવે માનું છું કે, મારી માના મૃત્યુના પ્રસંગે દયાળુ ઈશ્વર પિતાએ મારી માને બક્ષેલાં શાશ્વત શાંતિ અને અખંડ આનંદમાં મેં દાખવેલો આનંદ તમે સમજી શકો.\nઈશ્વરે મારી માને ૯૯ વર્ષ ૭ મહિના અને ૧૧ દિવસનું દીર્ધાયુષ્ય બક્ષ્યું હતું. મા પરના ઈશ્વરનો આશીર્વાદ એમના મૃત્યુ પછી પણ ચાલુ રહ્યો છે. એમનું મૃત્યુ જ પોતાના ઘરે ખૂબ શાંતિપૂર્ણ થયું હતું. મૃત્યુના દિવસે સવારે મારી ભાભી આનીસે માને રાબેતા મુહબ આગ્રહ કરી કરીને ચા-પાણી ને નાસ્તો કરાવ્યાં. દસેક વાગે માની ઓરડી સાફ કરતી બહેને જોયું કે, માના દાંતનું ચોકઠું બહાર નીકળ્યું છે. આનીસે દાંતનું ચોકઠું માના મોંમાં બરાબર બેસાડ્યું. સવારે માનું મૂત્ર પ્રમાણમાં ઓછું હતું. એટલે આનીસે માને ખાસ ફાવતું ચોખાનું પાણી પીવડાવ્યું. સવારે સાડા આઠ વાગે ઘરના વડીલ એટલે મારા ભાઈ વિન્સેન્ટ અને સાડા નવ વાગે ઘરેથી બસો મીટર દૂર રહેતા મારા નાના ભાઈ થોમસ માને ‘ગુડ મોર્નિંગ’ કહીને પોતપોતાને કામે ગયા. અગિયારેક વાગે આનીસને લાગ્યું કે, માનું પ્રાણપંખીડું ઊડી જવામાં છે. એટલે એમણે તરત જ વિન્સેન્ટને બોલાવ્યા. દસ-બાર મિનિટમાં વિન્સેન્ટ આવ્યા ત્યાં સુધીમાં મા શાંતિથી પોતાના સંર્જ્ક પિતા પાસે પહોંચી ગઈ હતી. એમણે મને તરફ જ ફોન કર્યો. “મોટાભાઈ, મા આપણી વચ્ચે નથી; બે મિનિટ પહેલાં માનું મૃત્યુ થયું છે.”\nત્યાં વિન્સેન્ટને સામેથી મારી બહેન સેલિનનો અરુણાચલ પ્રદેશમાંથી ફોન આવ્યો. એ જ રીતે ન્યૂઝીલૅન્ડમાંથી મારા ભાઈ જોસનો પણ માની તબિયત જાણવા ફોન આવ્યો. અરુણાચલના એક કુગ્રામમાં સેવા બજાવતી સિસ્ટર સેલિન પાસે ફોન કે મોબાઈલ વાપરવાની વ્યવસ્થા નથી. એટલે બે કલાક દૂર આવેલા શહેરમાં કંઈ ખરીદવા જાય ત્યારે સેલિન ઘરે ફોન કરી શકે છે. એ રીતે માના મૃત્યુ પછી તરત જ સેલિનનો ફોન આવ્યો હતો. માના મૃત્યુના સમાચાર સાંભળીને સેલિને તરત જ આસામમાં રહેતા મારા ભાઈ ફાધર મેથ્યુનો સંપર્ક સાધ્યો. બંનેએ બને તેમ જલદી વિમાનમાં ઘરે પહોંચવાની વ્યવસ્થા કરી. બીજા દિવસે શનિવારે બપોરે તેઓ બંને ઘરે પહોંચ્યાં અને ગુજરાતમાંથી હું અને મારી નાની બહેન સિસ્ટર લીસી પણ શનિવારે મોડી સાંજે ઘરે પહોંચ્યાં. ન્યૂઝીલૅન્ડથી ભાઈ જોસ શનિવારે મોડી રાત્રે ઘેર પહોંચ્યા.\nશનિવાર સવારે અને રવિવાર સવારે કેરલના બે મુખ્ય દૈનિકોમાં ફોટા સાથે માના મૃત્યુના સમાચાર વાંચીને અમારા સંબંધીઓ, મિત્રો અને આડોશી-પડોશીઓ મા માટે પ્રાર્થના કરી શ્રદ્ધાંજલિ અર્પવા ઘેર આવતાં રહ્યાં. અમારા કોતમંગલમ્ ધર્મપ્રાન્તના નિવૃત્ત ધર્માધ્યક્ષ જોર્જ પુન્નકોટિલે અને હાલના ધર્માધ્યક્ષ જોર્જ મઠત્તીકંડાતીલે, મારા મામા એટલે માના ભાઈ મોનસિંજ્ઞોર (ફાધર) મેથ્યુ પાસેથી મા વિશે સારી પેઠે જાણ્યું હશે. એટલે નિવૃત્ત ધર્માધ્યક્ષ જોર્જે ફોન કરી માના શબને ઘરેથી ઉપાડતાં પહેલાંની પ્રાર્થના માટે આવ્યા. તેઓએ પ્રાર્થના પહેલાં ઘરના આંગણે ભેગા થયેલા ત્રણસો ઉપર માણસોને માના પ્રેમ અને ધર્મનિષ્ઠા અંગે પ્રેરણાત્મક સંદેશ આપ્યો.\nએ જ રીતે મા માટે દેવળમાં અને સ્મશાનમાં પ્રાર્થના કરવા-કરાવવા માટે હાલના ધર્માધ્યક્ષ જોર્જે આગેવાની લીધી. પચાસેક ધર્મગુરુઓ અને એથીય વધુ સાધ્વીબહેનો સાથે દેવળમાં ભરેલા લોકોને ધર્માધ્યક્ષ જોર્જે પ્રાર્થના વિધિ પછી સંદેશ આપતાં મારી માના સદગુણો વર્ણવ્યા. ધર્માધ્યક્ષ જોર્જે કહ્યું કે, મારી મા અને બાપુજીએ એક આદર્શ ખ્રિસ્તી કુટુંબ રચ્યું હતું. તેમણે વધુમાં માની મહેમાનગીરી, માબાપના પ્રાર્થનામય અને ધર્મિષ્ઠ જીવનને પોંખ્યું. તેમણે વધુમાં કહ્યું કે, ચોલ્લામડમ્ કુટુંબનાં પાઈલી અને અન્નાફૂટ્ટીએ પોતાનાં નવા બાળકોને ઉછેર્યાં છે. એટલે જ એમનાં પાંચ સંતાનો પ્રભુ ઈસુમાં સમર્પિત જીવન તરફ વળ્યાં છે અને લગ્ન કરીને કુટુંબ જીવન ગાળતાં ચાર સંતાનો પણ સારું ને ધર્મમય ખ્રિસ્તી જીવન ગાળે છે.\nમારી માને સ્મશાનની કૌટુંબિક કબર (જૂન ૧૧, ૨૦૧૭)માં દફનાવ્યા પછી મેં દેવળમાં મારા ભાઈ મેથ્યુ અને ભત્રીજો ફાધર ષૈજુ સાથે દફનવિધિમાં આવેલાં બધા લોકો સાથે પરમપૂજા અર્પણ કરી. દફનવિધિ પતાવીને અમે બધા કુટુંબીજનો ઘરે પહોંચ્યાં. માના મૃત્યુ પછી, મોસમ પ્રમાણે, વખતોવખત વરસાદ વરસતો હતો. છતાં માની દફનવિધિ ખૂબ સારી રીતે પતી ગયાનો આનંદ બધાંનાં દિલમાં હતો.\nJournalists’ Challenges in Our Times Let US LiveaShared Life